മി.ഫ്രോഡ്: സിനിമാമേഖലയില് ആക്ഷനും കട്ടും | USA Malayalam News Paper\nമി.ഫ്രോഡ്: സിനിമാമേഖലയില് ആക്ഷനും കട്ടും\nStory Dated: Monday, April 28, 2014 11:41 hrs UTC\nബി. ഉണ്ണിക്കൃഷ്ണന്റെ പുതിയ മോഹന്‍ലാല് ചിത്രമായ മി.ഫ്രോഡ് മെയ് എട്ടിന് റിലീസ് ചെയ്യാന് തിയേറ്ററുകള് തയാറായില്ലെങ്കില് ഒരു ചിത്രവും റിലീസിന് നല്‍കില്ലെന്ന് ഫെഫ്ക. കൊച്ചിയില് ചേര്‍ന്ന ഫെഫ്ക അടിയന്തര ജനറല് ബോഡി യോഗമാണ് കടുത്ത നിലപാടെടുക്കാന് തീരുമാനിച്ചത്. ഏകപക്ഷീയമായി വിലക്ക് പ്രഖ്യാപിച്ചതിനാല് തിയേറ്റര് ഉടമകളുമായി ഇനി ഒരു ചര്‍ച്ചയ്ക്കുമില്ലെന്ന് സിബി മലയില് വാര്‍ത്താ സമ്മേളനത്തില് പറഞ്ഞു.\nപ്രൊഡ്യൂസേഷ്‌സ്, ഡിസ്ട്രിബ്യൂട്ടേഴ്‌സ് അസോസിയേഷനുകളുമായി വിഷയം ചൊവ്വാഴ്ച ചര്‍ച്ച ചെയ്യുമെന്നും സംയുക്ത തീരുമാനം ഇക്കാര്യത്തില് എടുക്കുമെന്നും ഫെഫ്ക ഭാരവാഹികള് അറിയിച്ചു.\nമിസ്റ്റര് ഫ്രോഡ് റിലീസിന് തീരുമാനിച്ചിരിക്കുന്ന മേയ് എട്ടിന് ചിത്രം പ്രദര്‍ശിപ്പിച്ചില്ലെങ്കില് സിനിമ മേഖല പൂര്‍ണമായും സ്തംഭിപ്പിക്കും. എക്‌സിബിറ്റേഴ്‌സ് ഫെഡറേഷന് പ്രസിഡന്റ് ലിബര്‍ട്ടി ബഷീറിന്റെ ധാര്‍ഷ്ട്യം അനുവദിക്കേണ്‌ടെന്ന് ഫെഫ്ക യോഗത്തില് മുതിര്‍ന്ന സംവിധായകര് ഉള്‍പ്പടെ നിലപാടെടുത്തു.\nഎന്നാല് സിനിമകള് റിലീസ് ചെയ്യാന് നല്‍കില്ലെന്ന് പറയാന് ഫെഫ്കയ്ക്ക് അവകാശമില്ലെന്നു ലിബര്‍ട്ടി ബഷീര് പ്രതികരിച്ചു. ഇത് പറയേണ്ടത് നിര്‍മ്മാതാക്കളും വിതരണക്കാരുമാണ്. ധൈര്യമുണ്‌ടെങ്കില് ഫെഫ്ക സിനിമ നിര്‍മ്മാണം നിര്‍ത്തിവയ്ക്കട്ടയെന്നും ബഷീര് വെല്ലുവിളിച്ചു.\nഫിലിം എക്‌സിബിറ്റേഴ്‌സ് അസോസിയേഷന്റെ കൊച്ചിയിലെ ആസ്ഥാന മന്ദിരം ഉദ്ഘാടനം ചെയ്ത ചടങ്ങില് നിന്ന് അമ്മ, ഫെഫ്ക സംഘടനകളുടെ ഭാരവാഹികള് വിട്ടുനിന്നിരുന്നു. ഇത് സംവിധായകന് ഉണ്ണികൃഷ്ണന്റെ പ്രേരണ മൂലമാണെന്ന് ആരോപിച്ചാണ് മിസ്റ്റര് ഫ്രോഡ് പ്രദര്‍ശിപ്പിക്കേണ്‌ടെന്ന് തീയറ്റര് ഉടമകളുടെ സംഘടന തീരുമാനിച്ചത്.


mukkom-orphanage-issue-is-not-child-trafficking | കോൺഗ്രസിനും ബിജെപിക്കും വീണ്ടും തിരിച്ചടി; ബീഹാർ സർക്കാരിന്റെ സത്യവാങ്മൂലത്തിന് പിന്നാലെ നിലപാട് വ്യക്തമാക്കി സിബിഐയും; യത്തീംഖാനയിലേക്ക് കുട്ടികളെത്തിയത് സൗജന്യ വിഭ്യാസത്തിന്; അന്വേഷണം അവസാനിപ്പിച്ച് റിപ്പോർട്ട് സമർപ്പിച്ച് കേന്ദ്ര ഏജൻസിയും; കുട്ടികളെ ദുരുപയോഗം ചെയ്തിട്ടില്ലെന്ന റിപ്പോർട്ട് എറണാകുളം ചീഫ് ജുഡീഷ്യൽ മജിസ്ട്രേറ്റ് കോടതിയിൽ സമർപ്പിച്ചു - MarunadanMalayalee.com\nOctober 16, 201910:21 PM IST Permalink\nകൊച്ചി; സംസ്ഥാനത്ത് ഏറെ വിവാദം സൃഷ്ടിച്ച യത്തിംഖാന കുട്ടിക്കടത്ത് കേസിന് നാടകീയാന്ത്യം. കേരളത്തിലെ യത്തീംഖാനയിലേക്ക് കുട്ടികളെ കൊണ്ടുവന്നത് കുട്ടിക്കടത്തല്ലെന്ന് സിബിഐ റിപ്പോർട്ട്. വടക്കുകിഴക്കൻ സംസ്ഥാനങ്ങളിൽ നിന്ന് കേരളത്തിലെ യത്തീംഖാനകളിലേക്ക് കുട്ടികളെ കൊണ്ടുവന്ന സംഭവത്തിൽ കുട്ടിക്കടത്ത് നടന്നിട്ടില്ലെന്ന് സിബിഐ കണ്ടെത്തി . ഇക്കാര്യം വ്യക്തമാക്കി സിബിഐ എറണാകുളം സിജെഎം കോടതിയിൽ അന്തിമ റിപ്പോർട്ട് സമർപ്പിച്ചു.\n2014 ൽ ബീഹാർ, ബംഗാൾ, ഝാർഖണ്ഡ്, എന്നീ സംസ്ഥാനങ്ങളിൽ നിന്ന് മുക്കം, വെട്ടത്തൂർ, യത്തിം ഖാനകളിലേക്ക് വിദ്യാഭ്യാസത്തിനായി അനാഥ കുട്ടികൾ വന്ന സംഭവമാണ് കുട്ടിക്കടത്തെന്ന രീതിയിൽ സംസ്ഥാനത്തിന്റെയാകെ ശ്രദ്ധയാകർഷിച്ചത്. 455 കുട്ടികളെ നിയമവിരുദ്ധമായി കടത്തികൊണ്ടുവെന്നുവെന്നായിരുന്നു പാലക്കാട് ശിശുക്ഷേമ സമിതിയും ഒരു വിഭാഗം ഉദ്യോഗസ്ഥരും ചേർന്ന് പൊലീസിൽ നൽകിയ പരാതി.\nപാലക്കാട് റെയിൽവെ പൊലീസ് യത്തീംഖാനകൾക്കെതിരെ കേസെടുക്കുകയും പിന്നീട് കേസ് ക്രൈംബ്രാഞ്ച് ഏറ്റെടുക്കുകയും ചെയ്തു.കേസ് സിബിഐക്ക് വിടണമെന്നാവശ്യപ്പെട്ട് ചില സംഘടനകളും പാർട്ടികളും ഹൈക്കോടതിയെ സമീപിച്ചിരുന്നു. വിവിധ സംസ്ഥാനങ്ങൾ തമ്മിൽ ബന്ധപ്പെട്ട കേസായതിനാൽ ഹൈക്കോടതി കേസ് സിബിഐക്ക് വിടുകയായിരുന്നു.\nസംഭവത്തിൽ സിബിഐ അന്വേഷണത്തിന് സംഘപരിവാർ ശക്തമായ സമ്മർദ്ദം ചെലുത്തിയിരുന്നു. ബിജെപി നേതാവ് ശോഭാ സുരേന്ദ്രൻ ഇതിനുവേണ്ടി ഡൽഹിയിലെത്തി അന്ന് കേന്ദ്ര വനിതാ ശിശുക്ഷേമ മന്ത്രി മേനക ഗാന്ധിയെ കണ്ടിരുന്നു.\nചൈൽഡ് വെൽഫെയർ കമ്മിറ്റിയുടെ പരാതിയിലായിരുന്നു സിബിഐ അന്വേഷണം.പാലക്കാട് റെയിൽവെ പൊലീസ് യത്തീംഖാനകൾക്കെതിരെ കേസെടുക്കുകയും പിന്നീട് കേസ് ക്രൈംബ്രാഞ്ച് ഏറ്റെടുക്കുകയും ചെയ്തു. കേസ് സിബിഐക്ക് വിടണമെന്നാവശ്യപ്പെട്ട് ചില സംഘടനകൾ ഹൈക്കോടതിയെ സമീപിച്ചു. സാമൂഹിക നീതി വകുപ്പ്കേരളത്തിൽ കുട്ടിക്കടത്ത് നടന്നിട്ടില്ലെന്ന് ചൂണ്ടിക്കട്ടി ഹൈക്കോടതിയിൽ സത്യവാങ്ങ്മൂലം നല്കിയിരുന്നു.\nഎന്നാൽ വിവിധ സംസ്ഥാനങ്ങൾ തമ്മിൽ ബന്ധപ്പെട്ട കേസായതിനാൽ ഹൈക്കോടതി കേസ് സിബിഐക്ക് വിടുകയായിരുന്നു. ഹൈക്കോടതി ഉത്തരവ് ചോദ്യം ചെയ്ത് ,യത്തീംഖാനകൾ സുപ്രീംകോടതിയിൽ കേസ് ഫയൽ ചെയ്യുകയും കേസ് കോടതി ഫയലിൽ സ്വീകരിക്കുകയും ചെയ്തിരുന്നു.കുട്ടികടത്തല്ലെന്ന് കാണിച്ച് നേരത്തെ ബിഹാർ സർക്കാർ സുപ്രീംകോടതിയിൽ സത്യവാങ്മൂലം സമർപ്പിച്ചിരുന്നു.ഇതിനിടെയാണ് അന്വേഷണം അവസാനിപ്പിച്ച് സിബിഐ റിപ്പോർട്ട് നൽകിയത്.ബിജെപിയും ജനതാദൾ യുനൈറ്റഡും എൽജെപിയും ചേർന്ന് ഭരിക്കുന്ന ബിഹാർ സർക്കാർ സമർപ്പിച്ച സത്യവാങ്മൂലത്തിൽ തന്നെ കുട്ടിക്കടത്തല്ലെന്ന് നേരത്തെ തന്നെ വ്യക്തമാക്കിയിരുന്നു.\nഹൈക്കോടതി ഉത്തരവ് ചോദ്യം ചെയ്ത് മുക്കം, വെട്ടത്തൂർ,യത്തിംഖാനകൾ സുപ്രിം കോടതിയിൽ കേസ് ഫയൽ ചെയ്യുകയും കേസ് കോടതി ഫയലിൽ സ്വീകരിക്കുകയും ചെയ്തു. സി ബി ഐയോട് ഇത് സംബന്ധിച്ച് റിപ്പോർട്ട് ഫയൽ ചെയ്യാനും സുപ്രിം കോടതി നിർദ്ദേശിച്ചിരുന്നു. ഇതിനിടയിലാണ് കേസിന്റെ അന്വേഷണം പൂർത്തിയാക്കി സിബിഐ എറണാകുളം സിജെഎം കോടതിയിൽ അന്വേഷണ റിപ്പോർട്ട് സമർപ്പിച്ചത്. കുട്ടികളുടെ അന്തർ സംസ്ഥാന സഞ്ചാരം സൗജന്യ വിദ്യാഭ്യാസത്തിന് വേണ്ടിയായിരുന്നുവെന്നാണ് കോടതിയിൽ സമർപ്പിച്ച റിപ്പോർട്ടിലെ സിബിഐയുടെ കണ്ടെത്തൽ.\nകവിയൂർ പീഡനക്കേസ് ഇനിയും അന്വേഷിക്കാനാകില്ലെന്ന് ഹൈക്കോടതിയെ ബോധിപ്പിച്ച് സിബിഐ


വീട്ടിൽ നിന്നും മൂന്ന് ലക്ഷം രൂപയുടെ സ്വർണ്ണം മോഷണം പോയിKannur Varthakal Online\nവീട്ടിൽ നിന്നും മൂന്ന് ലക്ഷം രൂപയുടെ സ്വർണ്ണം മോഷണം പോയി\nപയ്യന്നൂർ.ആൾ താമസമുള്ള വീട്ടിൽ നിന്നും അലമാര യിൽ സൂക്ഷിച്ച എട്ട് പവനോളം തൂക്കം വരുന്ന സ്വണ്ണാഭരണങ്ങൾ മോഷണം പോയി. കൊറ്റി റെയിൽവെ സ്റ്റേഷന് സമീപം താമസിക്കുന്ന പലോറ വീട്ടിൽ സുരേഷ് ബാബു (48) വിൻ്റെ വീട്ടിൽ നിന്നുമാണ് കിടപ്പുമുറിയിലെ അലമാരയിൽ സൂക്ഷിച്ച സ്വർണ്ണാഭരണങ്ങൾ മോഷണം പോയത്.\nഇക്കഴിഞ്ഞ രണ്ടാം തീയതിക്കും 20 ന് ഉച്ചനേരത്തിനുമിടയിലാണ് മോഷണം നടന്നതെന്ന് പോലീസിൽ നൽകിയ പരാതിയിൽ പറയുന്നു. നഷ്ടപ്പെട്ട സ്വർണ്ണാഭരണങ്ങൾക്ക് മൂന്ന് ലക്ഷം രൂപയോളം വില വരും. പരാതിയിൽ കേസെടുത്ത പയ്യന്നൂർ പോലീസ് എസ്.ഐ.പി. വിജേഷിൻ്റെ നേതൃത്വത്തിൽ അന്വേഷണം തുടങ്ങി.\nPrevious കാർമോഷണ കേസിൽ കുപ്രസിദ്ധ മോഷ്ടാവ് പിടിയിൽ\nNext അബ്കാരി കേസിൽ പ്രതികളായ രണ്ടുപേർ റിമാൻ്റിൽ


ഹിന്ദുസ്ഥാന് പവര് പ്രോജക്റ്റിന്റെ സൗരോര്‍ജ ആസ്തികള് മക്വാറി ഏറ്റെടുക്കുന്നു - FUTURE KERALA - Daily on Business Economy and Society\nഏകദേശം2ബില്യണ് ഡോളര് ഇന്ത്യയുടെ അടിസ്ഥാന സൗകര്യ മേഖലയില് മക്വാറി നിക്ഷേപിച്ചിട്ടുണ്ട്\nമുംബൈ: ഹിന്ദുസ്ഥാന് പവര് പ്രോജക്റ്റ് ലിമിറ്റഡിന്റെ സോളാര് വൈദ്യുതി ആസ്തികള് 600 മില്യണ് ഡോളറിന് ഓസ്‌ട്രേലിയ ആസ്ഥാനമായി പ്രവര്‍ത്തിക്കുന്ന മക്വാറി ഗ്രൂപ്പ് ഏറ്റെടുക്കുന്നു. ഏകദേശം 330 മെഗാവാട്ട് ഉല്‍പ്പാദിപ്പിക്കാനാകുന്ന സോളാര് ആസ്തികളാണ് മക്വാറി ഏറ്റെടുക്കുന്നത്. കരാര് വഴി ഇന്ത്യയുടെ പുനരുപയോഗ ഊര്‍ജ്ജ മേഖലയില് പ്രവേശിക്കാനാണ് മക്വാറി ഗ്രൂപ്പ് ലക്ഷ്യമിടുന്നതെന്നും കരാറില് ഇതിനകം ഒപ്പുവെച്ചുകഴിഞ്ഞുവെന്നുമാണ് റിപ്പോര്‍ട്ട്. മക്വാറി ഏഷ്യ ഇന്‍ഫ്രാസ്ട്രക്ചര് ഫണ്ട് (എംഎഐഎഫ്) ഈ ആസ്തികളുടെ 100 ശതമാനവും കൈവശം വെക്കും. അതേസമയം ഇതുസംബന്ധിച്ച് മക്വാറി ഗ്രൂപ്പോ ഹിന്ദുസ്ഥാന് പവര് പ്രൊജക്‌റ്റോ ഇതുവരെ പ്രതികരിച്ചിട്ടില്ല.\nഇന്ത്യയിലെ പുനരുപയോഗ ഊര്‍ജ മേഖലയില് സൗരോര്‍ജ്ജവും കാറ്റില് നിന്നുള്ള ഊര്‍ജ്ജവും യാജിപ്പിച്ചുകൊണ്ടുള്ള പോര്‍ട്ട്‌ഫോളിയോ സൃഷ്ടിക്കാനാണ് മക്വാറി നോക്കുന്നത്. ഇതിനായി മറ്റ് ആസ്തികളും ഏറ്റെടുക്കുന്നതിനായുള്ള ശ്രമങ്ങള് നടത്തുന്നുണ്ട്്. ക്ലീന് എനര്‍ജി മേഖലയില് വളര്‍ച്ചാ മൂലധനത്തിനായി നിരവധിസംരംഭകര് ശ്രമിക്കുകയും ലയന ഏറ്റെടുക്കല് പ്രവണത വര്‍ധിക്കുകയും ചെയ്ത സാഹചര്യത്തിലാണ് മക്വാറിയുടെ ഏറ്റെടുക്കല് സംബന്ധിച്ച വാര്‍ത്തകലും വരുന്നത്.\nഹിന്ദുസ്ഥാന് ക്ലീന് എന്‍ര്‍ജിയെന്ന ഉപസ്ഥാപനം വഴി നിലവില് 600 മെഗാവാട്ടിന്റെ സൗരോര്‍ജ്ജ ശേഷിയാണ് ഹിന്ദുസ്ഥാന് പവര് പ്രോജക്റ്റ് കൈകാര്യം ചെയ്യുന്നത്. മധ്യപ്രദേശില് 1,200 മെഗാവാട്ടിന്റെ കല്‍ക്കരി ഉല്‍പ്പാദന പ്ലാന്റ് കമ്പനിക്കുണ്ട്. ഈ കമ്പനിയില് സ്റ്റേറ്റ് ബാങ്ക് ഓഫ് ഇന്ത്യയും മക്വാറി ഗ്രൂപ്പും ചേര്‍ന്ന് 80 കോടിരൂപ നിക്ഷേപിച്ചിരുന്നു. ഡെല്‍ഹി ആസ്ഥാനമായി പ്രവര്‍ത്തിക്കുന്ന ഹിന്ദുസ്ഥാന് പവര് പ്രോജക്ട് 2008ലാണ് സ്ഥാപിതമായത്. ഇന്ത്യയില് സോളാര് പദ്ധതികള് ആരംഭിച്ച ആദ്യ കമ്പനികളിലൊന്നാണിത്. 2017ന്റെ അവസാനത്തില് മൊത്തം സോളാര് ശേഷി2ജിഗാവാട്ട് ആക്കാനാണ് കമ്പനി ലക്ഷ്യമിടുന്നത്. 2020തോടെ കല്‍ക്കരി, സോളാര്, ജലവൈദ്യുത പദ്ധതികളിലെ മൊത്തം ശേഷി7ജിഗാവാട്ടാക്കാനും പദ്ധതിയുണ്ട്.\nആഗോളതലത്തിലെ പ്രമുഖ കമ്പനിയായ മക്വാറി 2009ലാണ് എസ്ബിഐയുമായി ചേര്‍ന്ന് അടിസ്ഥാന സൗകര്യ മേഖലയിലെ നിക്ഷേപത്തിനായി ഫണ്ട് രൂപീകരിത്തത്. ഏകദേശം2ബില്യണ് ഡോളര് ഇന്ത്യയുടെ അടിസ്ഥാന സൗകര്യ മേഖലയില് മക്വാറി നിക്ഷേപിച്ചിട്ടുണ്ട്.


സംസ്ഥാനത്ത് 23,260 പേര്‍ക്ക് കൂടി കൊവിഡ്, 131 മരണം; ടെസ്റ്റ് പോസിറ്റിവിറ്റി നിരക്ക് 18.05 – Jaihind TV\nസംസ്ഥാനത്ത് 23,260 പേര്‍ക്ക് കൂടി കൊവിഡ്, 131 മരണം; ടെസ്റ്റ് പോസിറ്റിവിറ്റി നിരക്ക് 18.05\nകഴിഞ്ഞ 24 മണിക്കൂറിനിടെ 1,28,817 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 18.05 ആണ്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) എട്ടിന് മുകളിലുള്ള 678 തദ്ദേശ സ്വയംഭരണ പ്രദേശങ്ങളിലായി 2507 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.


തത്സമയം ഡെസ്ക്| Updated On: 20 July 2019 12:40 PM GMT | Location :\nസൗദി തുറമുഖത്തേക്കു പോയ കപ്പലാണ് ഇറാൻ പിടിച്ചെടുത്തത്.\nരാജ്യാന്തര സമുദ്രനിയമം ലംഘിച്ചെന്ന് ആരോപിച്ച് ഇറാൻ പിടിച്ചെടുത്ത ബ്രിട്ടിഷ് എണ്ണക്കപ്പൽ സ്റ്റെനാ ഇംപെറോയിൽ ഇന്ത്യക്കാരുമുള്ളതായി റിപ്പോർട്ട്. ഹോർമുസ് കടലിടുക്കിൽ ബ്രിട്ടിഷ് കപ്പൽ പിടിച്ചെടുത്തതായി ശനിയാഴ്ചയാണ് ഇറാൻ വ്യക്തമാക്കിയത്.\nകപ്പലിലെ 23 ജീവനക്കാരിൽ ഇന്ത്യക്കാർക്കു പുറമേ റഷ്യ, ലാത്വിയ, ഫിലിപൈൻസ് എന്നീ രാജ്യങ്ങളിൽ നിന്നുള്ളവരുമുണ്ട്. ജീവനക്കാര് എല്ലാവരും സുരക്ഷിതരാണ്. കപ്പൽ ഇപ്പോൾ ജീവനക്കാരുടെ നിയന്ത്രണത്തിലല്ലെന്ന് ഉടമകളായ സ്വീഡിഷ് കമ്പനി സ്റ്റെനാ ബൾക്ക് അറിയിച്ചു. സൗദി തുറമുഖത്തേക്കു പോയ കപ്പലാണ് ഇറാൻ പിടിച്ചെടുത്തത്.\nഅജ്ഞാത ബോട്ടുകളും ഹെലികോപ്റ്ററും കപ്പലിനു സമീപത്തെത്തിയ ശേഷമാണ് കപ്പൽ പെട്ടെന്ന് ഗതിമാറി സഞ്ചരിക്കാൻ തുടങ്ങിയതെന്ന് ഉടമകൾ അറിയിച്ചു. എല്ലാ രാജ്യാന്തര നിയമങ്ങളും പാലിച്ചാണു കപ്പൽ പ്രവർത്തിക്കുന്നത്. യു.കെ, സ്വീഡൻ സർക്കാരുകളുമായി ബന്ധപ്പെട്ട് വരികയാണെന്നും അവർ വ്യക്തമാക്കി. ഇറാനെക്കുറിച്ച് താൻ പറഞ്ഞതെല്ലാം ശരിയാണെന്നു തെളിയിക്കുന്നതാണ് പുതിയ നടപടികളെന്നു യു.എസ് പ്രസിഡന്റ് ഡൊണാൾഡ് ട്രംപ് പ്രതികരിച്ചിരുന്നു.


അതിവേഗത്തിൽ കാറോടിച്ച് അപകടം വരുത്തി: നടൻ വിക്രമിന്റെ മകനെ അറസ്റ്റ് ചെയ്തു |\n13th August 2018 MJnewsDesk0Comments\nചെന്നൈ: അതിവേഗതയിൽ കാറോടിച്ച് അപകടം വരുത്തിയ കേസിൽ നടൻ വിക്രമിന്റെ മകൻ ധ്രുവിനെ പോലീസ് അറസ്റ്റ് ചെയ്തു. ചെന്നൈ ടിടികെ റോഡിൽ ഞായറാഴ്ച പുലർച്ചെയാണ് അപകടം നടന്നത്. കാറിടിച്ച് ഓട്ടോറിക്ഷ ഡ്രൈവർക്ക് പരുക്കേറ്റിരുന്നു.\nധ്രൂവിനെയും രണ്ട് സുഹൃത്തുക്കളെയുമാണ് അറസ്റ്റ് ചെയ്തത്. ഇവരെ പിന്നീട് ജാമ്യത്തിൽ വിട്ടയച്ചു. നിയന്ത്രണം വിട്ട കാർ നിർത്തിയിട്ടിരുന്ന കാറിൽ ഇടിക്കുകയായിരുന്നു. തുടർന്ന് പോലീസ് എത്തിയ വാഹനത്തിൽ കയറാൻ പറഞ്ഞപ്പോൾ ഇവർ വഴങ്ങാതെ വാഗ്വാദത്തിൽ ഏർപ്പെടുകയായിരുന്നു. ഇതിന്റെ വീഡിയോ സമൂഹമാധ്യമങ്ങൾ വഴി പ്രചരിക്കുന്നുണ്ട്.\n← കേന്ദ്രം നൽകിയ അടിയന്തരസഹായം മതിയാകില്ല; പ്രത്യേക പാക്കേജ് വേണമെന്ന് റവന്യുമന്ത്രി\nമുൻ ലോക്‌സഭാ സ്പീക്കർ സോമനാഥ് ചാറ്റർജി അന്തരിച്ചു →\nമഹാരാഷ്ട്രയിൽ ക്ഷേത്രത്തിൽ കയറിയതിന് ദളിത് ബാലനെ കെട്ടിയിട്ട് മർദിച്ചു; ചുട്ടുപൊള്ളുന്ന ഇഷ്ടിക കട്ടക്ക് മേലിരുത്തി പൊള്ളിച്ചു


Pakistan batsman Asif Ali’s daughter loses battle with cancer:പാക് ക്രിക്കറ്റ് താരം ആസിഫ് അലിയുടെ മകള് മരിച്ചു; താരം നാട്ടിലേക്ക് മടങ്ങി\nSports/cricket News in Malayalam\nPakistan Batsman Asif Alis Daughter Loses Battle With Cancer\nതന്റെ മകള്‍ക്കായി എല്ലാവരും പ്രാര്‍ത്ഥിക്കണമെന്ന് നേരത്തെ ആസിഫ് അലി ട്വീറ്റ് ചെയ്തിരുന്നു\nMay 20, 2019 12:16:26 pm\nലണ്ടന്: മകളുടെ മരണത്തെ തുടര്‍ന്ന് പാക്കിസ്ഥാന് ക്രിക്കറ്റ് താരം ആസിഫ് അലി നാട്ടിലേക്ക് മടങ്ങി. കുറച്ചു കാലമായി ക്യാന്‍സര് ബാധിച്ച് ചികിത്സയിലായിരുന്നു ആസിഫ് അലിയുടെ രണ്ട് വയസുള്ള മകള് നൂര് ഫാത്തിമ. അമേരിക്കയിലെ ആശുപത്രിയില് വച്ചായിരുന്നു മരണം. ലോകകപ്പിന് മുന്നോടിയായി നടക്കുന്ന ഇംഗ്ലണ്ട് പരമ്പരയ്ക്കായി എത്തിയാതിരുന്നു ആസിഫ്.\nവാര്‍ത്ത പാക്കിസ്ഥാന് ടീം മാനേജര് സ്ഥിരീകരിച്ചിട്ടുണ്ട്. ദു:ഖ വാര്‍ത്ത പുറത്ത് വന്നത് മുതല് അനുശോചനം രേഖപ്പെടുത്തി എത്തി കൊണ്ടിരിക്കുന്നത് നിരവധി പേരാണ്. പാക് ക്രിക്കറ്റ് താരങ്ങളും സോഷ്യല് മീഡിയയിലൂടെ തങ്ങളുടെ സഹതാരത്തിന്റെ ദുഖത്തില് പങ്കുചേരുന്നതായും ആസിഫിനും കുടുംബത്തിനും ഈ വിഷമ ഘട്ടത്തില് നിന്നും കരകയറാന് ത്രാണി നല്‍കണമേയെന്ന് പ്രാര്‍ത്ഥിക്കുമെന്നും പറഞ്ഞു.\nസ്റ്റേജ് ഫോര് ക്യാന്‍സറുമായി പോരാടുകയായിരുന്നു ആസിഫിന്റെ മകള്. തന്റെ മകള്‍ക്കായി എല്ലാവരും പ്രാര്‍ത്ഥിക്കണമെന്ന് നേരത്തെ ആസിഫ് അലി ട്വീറ്റ് ചെയ്തിരുന്നു. ഇംഗ്ലണ്ടിനെതിരായ അഞ്ചാമത്തേയും അവസാനത്തേയും ഏകദിനത്തില് കളിച്ചതിന് ശേഷമാണ് മകളുടെ മരണ വാര്‍ത്ത ആസിഫ് അറിയുന്നത്. മത്സര്തതില് 22 റണ്‍സാണ് താരം നേടിയത്. മത്സരം 54 റണ്‍സിനാണ് പാക്കിസ്ഥാന് കൈ വിട്ടത്.\nപാക്കിസ്ഥാനായി ആസിഫ് അലി 16 ഏകദിനങ്ങളിലാണ് ഇറങ്ങിയത്. 342 റണ്‍സും നേടിയിട്ടുണ്ട്. ലോകകപ്പിനുള്ള അവസാന ടീമിലേക്ക് ആസിഫിന് ഇടം ലഭിക്കുമെന്ന് ഉറപ്പായിരുന്നു. മകളുടെ മരണത്തോടെ ആസിഫ് ലോകകപ്പില് കളിക്കുന്നത് സംശയത്തിലായിരിക്കുകയാണ്.\nLok Sabha Elections 2019: സംഭവബഹുലമായ തിരഞ്ഞെടുപ്പ് കാലം: കേരളത്തിലെ പ്രധാന സംഭവങ്ങള്\n‘ടീമിനെ ഞാന് വാര്‍ത്തെടുക്കും’; പാക് ക്രിക്കറ്റ് ടീമിനെ ശരിയാക്കാന് പ്രധാനമന്ത്രി തന്നെ ഇറങ്ങുന്നു\n‘ഇവന് നല്ല മണമാണല്ലോ’; പുത്തന് സ്ലെഡ്ജിങ് തന്ത്രവുമായി ടിം പെയ്ന്; വിവാദ പുറത്താകലും


അമ്പലപ്പുഴയില് കടല്‍ക്ഷോഭം രൂക്ഷം; രണ്ടു വീടുകള് തകര്‍ന്നു :: Janmabhumi Daily\nThursday 11 May 2017 9:50 pm IST\nഅമ്പലപ്പുഴയിലുണ്ടായ കടലാക്രമണത്തില് തകര്‍ന്ന പുതുവല് ശരതിന്റെ വീട്\nഅമ്പലപ്പുഴ: കടല്‍ക്ഷോഭം രൂക്ഷം; രണ്ടു വീടുകള് പൂര്‍ണ്ണമായും രണ്ടു വീടുകള് ഭാഗികമായി തകര്‍ന്നു. 50 വീടുകള് തകര്‍ച്ചാഭീഷണിയില്.\nഅമ്പലപ്പുഴ വടക്കു പഞ്ചായത്ത് ഒന്നാം വാര്‍ഡിലാണ് കടല്‍ക്ഷോഭം ശക്തമായത്് കഴിഞ്ഞ മൂന്നു ദിവസത്തിനുള്ളില് രണ്ടു വീടുകളാണ് പൂര്‍ണമായും തകര്‍ന്നത്. കടല് ഭിത്തി ഇല്ലാത്ത പ്രദേശങ്ങളിലാണ് കടല്‍ക്ഷോഭം രൂക്ഷം.\nഇന്നലെ രാവിലെ കടല്‍ക്ഷോഭം ശക്തമാകുകയായിരുന്നു. അമ്പലപ്പുഴ വടക്ക് പഞ്ചായത്ത് 1, 15, 16 വാര്‍ഡുകളായ വളഞ്ഞവഴി നീര്‍ക്കുന്നം വണ്ടാനം പ്രദേശങ്ങളില് കടല് കലിതുള്ളിയതോടെ 50ഓളം വീടുകളാണ് തകര്‍ച്ചാഭീഷണി നേരിടുന്നത്. ഒന്നാം വാര്‍ഡില് പുതുവല് കുഞ്ഞുമോള്, പ്രഭ, ബാലചന്ദ്രന് 15-ാം വാര്‍ഡില് ഉണ്ണികൃഷ്ണന്, രഘു, പുതുവല് രമണന് 16ാം വാര്‍ഡില് പുതുവല് ദേവരാജന് എന്നിവരുടെ വീടുകള് ഏത് നിമിഷവും നിലംപൊത്തുമെന്ന അവസ്ഥയിലാണ്. പുറക്കാട് പഞ്ചായത്തില് 18-ാം വാര്‍ഡ് കരൂര് അയ്യന്‍കോയിക്കല് പുതുവല് സംഗീത, മുരളി, രജി, ശശികല, രാജേശ്വരി, അനില്, കുഞ്ഞുമോന്, ശ്രീദേവി എന്നിവരുടെ വീടുകളും അപകട ഭീഷണിയിലാണ്.\nവെളളം കയറി വീടുകള് വാസയോഗ്യമല്ലാതായെങ്കിലും വീട്ടുകാര് ദുരിതാശ്വാസ ക്യാമ്പുകളിലേക്ക് മാറാന് തയാറായിട്ടില്ല. ബന്ധുവീടുകള്, അയല്‍വീടുകള് എന്നിവിടങ്ങളിലേക്കാണ് താല്‍ക്കാലികമായി ഇവര് അഭയം തേടിയിരിക്കുന്നത്. ഇന്നലെ വൈകിട്ട് നാലു മണിയോടെയാണ് വാടക്കല് തീരത്ത് കടല് ശക്തമായത്. മീറ്ററുകളോളം കടല് കരയിലേക്ക് ഇരച്ചുകയറി. 50 ഓളംവീടുകളില് വെള്ളം കയറി. മത്സ്യ ബന്ധന ഉപകരണങ്ങള് നശിച്ചു. തീരദേശ റോഡിലേക്ക് വെള്ളം കയറിയതിനാല് ഇതുവഴിയുള്ള ഗതാഗതവും നിലച്ചു. പിന്നീട് ആലപ്പുഴയില് നിന്നെത്തിയ ഫയര്‍ഫോഴ്‌സ് സംഘം വെള്ളം വറ്റിക്കുകയായിരുന്നു.\nപുതുവല് ശരത് കുമാര്, ഗീത എന്നിവരുടെ വീടുകളാണ് പൂര്‍ണമായും കടലെടുത്തത്. ഇന്നലെ ഉച്ചയോടെയുണ്ടായ കടലേറ്റത്തില് പുതുവലില് ബാലചന്ദ്രന്, പ്രഭ എന്നിവരുടെ വീടുകള് ഭാഗികമായി തകരുകയും സമീപത്തെ വൈദ്യുതി പോസ്റ്റ് നിലംപൊസ്റ്റു നിലംപൊത്തുകയും പ്രദേശമാകെ വൈദ്യുതി ബന്ധം നിലക്കുകയും ചെയ്തു.\nഹാര്‍ബര് വിഭാഗം ഇവിടെ നിരവധി തവണ ഭിത്തി സ്ഥാപിക്കുന്നതിന് എസ്റ്റിമേറ്റെടുത്തിരുന്നെങ്കിലും പിന്നീടൊന്നും നടന്നില്ല. ഇതോടെ മത്സ്യതൊഴിലാളി കുടുംബങ്ങളുടെ വീടുകളും വീട്ടുപകരണങ്ങളും കടലെടുക്കുമെന്ന ഭീതിയിലാണ്.\nകടല്‍ക്ഷോഭം ഉണ്ടായി നഷ്ടങ്ങളുണ്ടായിട്ടും ബന്ധപ്പെട്ട അധികാരികളോ സ്ഥലം എംഎല്‍എ കൂടിയായ മന്ത്രിയോ, എംപിയോ തിരിഞ്ഞു നോക്കാത്തതില് മത്സ്യത്തൊഴിലാളികള്‍ക്കിടയില് പ്രതിഷേധം ശക്തമായി.\nകടല്‍ക്ഷോഭം രൂക്ഷമാകുന്നു; വീടുകള് തകര്‍ച്ചാഭീഷണിയില്


'ബിജെപിക്ക് വോട്ട് നൽകിയില്ലെങ്കിൽ മുസ്ലീങ്ങൾക്ക് വികസന പദ്ധതികളൊന്നുമുണ്ടാകില്ല'; വീണ്ടും വിദ്വേഷ പ്രസ്താവനയുമായി രേണുകാചാര്യ | controversial statement from mla renukacharya that if do not give vote must took away from development for muslims\n''മുസ്ലീങ്ങൾക്ക് ഞാൻ താക്കീത് നൽകുന്നു. ബിജെപിക്ക് വോട്ട് നൽകിയില്ലെങ്കിൽ നിങ്ങളുടെ പ്രദേശത്തെ വികസന പ്രവർത്തന പദ്ധതികൾ ഞാൻ ഏറ്റെടുക്കുകയില്ല.'' രേണുകാചാര്യ പറഞ്ഞു.\nBengaluru, First Published Jan 23, 2020, 1:25 PM IST\nബെംഗളൂരൂ: ബിജെപിയ്ക്ക് വോട്ട് നൽകിയില്ലെങ്കിൽ മുസ്ലീം സമുദായങ്ങളുള്ള പ്രദേശങ്ങളെ വികസനപദ്ധതികളിൽ നിന്ന് ഒഴിവാക്കുമെന്ന ഭീഷണിയുമായി കർണാടക എംഎൽഎയും മുഖ്യമന്ത്രിയുടെ രാഷ്ട്രീയ ഉപദേഷ്ടാവുമായ രേണുകാചാര്യ. തന്റെ നിയമസഭാ സീറ്റായ ഹൊന്നാലിയെ സംസ്ഥാനത്തെ പൂർണ്ണമായും കാവിവത്കരിക്കപ്പെട്ട നിയോജകമണ്ഡലമാക്കി മാറ്റുമെന്നും അദ്ദേഹം പ്രഖ്യാപിച്ചു. പൗരത്വ നിയമ ഭേദഗതിയെ അനുകൂലിച്ച് നടത്തിയ പ്രസംഗത്തിലായിരുന്നു ബിജെപി എംഎൽഎയുടെ വിവാദ പ്രസ്താവന.\nമുസ്ലീങ്ങൾക്ക് ഞാൻ താക്കീത് നൽകുന്നു. ബിജെപിക്ക് വോട്ട് നൽകിയില്ലെങ്കിൽ നിങ്ങളുടെ പ്രദേശത്തെ വികസന പ്രവർത്തന പദ്ധതികൾ ഞാൻ ഏറ്റെടുക്കുകയില്ല. 2018 ലെ അസംബ്ളി തെരഞ്ഞെടുപ്പിൽ എനിക്ക് വോട്ട് നൽകിയിരുന്നില്ല. അടുത്ത തെരഞ്ഞെടുപ്പിൽ ഞാൻ അവരോട് വോട്ട് ആവശ്യപ്പെടില്ല.'' രേണുകാചാര്യ പറഞ്ഞു.\nആർഎസ്എസ് നിരോധിക്കണമെന്ന് ആവശ്യപ്പെട്ട പ്രതിപക്ഷ പാർട്ടികൾക്കെതിരെ രേണുകാചാര്യ രംഗത്ത് വന്നിരുന്നു. ആർഎസ്എസ് ദേശസ്നേഹ സംഘടനയാണെന്നും ആരെങ്കിലും പാർട്ടിയെ എതിർത്ത് സംസാരിച്ചാൽ അവരെ പാഠം പഠിപ്പിക്കുമെന്നുമായിരുന്നു രേണുകാചാര്യയുടെ രൂ‌ക്ഷ പ്രതികരണം. അവർ രാജ്യത്തെ തകർക്കാൻ ശ്രമിക്കുകയാണന്നും രേണുകാചാര്യ കൂട്ടിച്ചേർത്തിരുന്നു.\nഇതിന് മുമ്പും വിവാദപ്രസ്താവനകൾ നടത്തി ശ്രദ്ധേയനായ രാഷ്ട്രീയക്കാരനാണ് രേണുകാചാര്യ. മുസ്ലീങ്ങൾ മസ്ജിദിൽ പോകുന്നത് പ്രാർത്ഥിക്കാനല്ല ആയുധങ്ങൾ ശേഖരിക്കാനാണ് എന്നായിരുന്നു കഴിഞ്ഞ ദിവസത്തെ അദ്ദേഹത്തിന്റെ വിവാദപ്രസ്താവന. രാഷ്ട്രനിർമ്മാണത്തിൽ അവർ യാതൊരുവിധത്തിലുള്ള സംഭാവനകളും നൽകുന്നില്ലെന്നും അദ്ദേഹം ആരോപിച്ചിരുന്നു.\n''പള്ളികളിൽ ഇരുന്നു ഫത്‌വ നൽകുന്ന ചില ദേശവിരുദ്ധരുണ്ട്. പള്ളികൾ പ്രാർത്ഥിക്കാനുള്ളതല്ലേ? പകരം നിങ്ങൾ ചെയ്യുന്നത് ആയുധങ്ങൾ ശേഖരിച്ചുവെക്കുക എന്നതാണ്. ഇതിനാണോ നിങ്ങൾ പള്ളിയില് പോകുന്നത്?" എം.എല്.എ ചോദിച്ചു. മുസ്‍ലിം സമുദായത്തിനുള്ള ഫണ്ട് ഹിന്ദുക്കൾക്ക് നൽകുമെന്നും എം.എല്.എ ഭീഷണിപ്പെടുത്തി. അവർക്കുളള മുഴുവന് ഫണ്ടുകളും ഹിന്ദു ജനതയ്ക്ക് നൽകുമെന്നും പൊളിറ്റിക്സ് എന്താണെന്ന് ബോധ്യപ്പെടുത്തുമെന്നും ആയിരുന്നു രേണുകാചാര്യയുടെ ഭീഷണി.\nLast Updated Jan 23, 2020, 2:38 PM IST


കുവെത്തില് നിന്ന് പതിനായിരം വിദേശികളെ നാടുകടത്തി - :: Garshom :: ‹ :: Garshom ::\nസ്വന്തം ലേഖകന്Monday, June 10, 2019 4:01 pm\nകുവൈത്ത് സിറ്റി: കുവെത്തില് നിന്ന് പതിനായിരം വിദേശികളെ നാടുകടത്തി. കുവൈത്തിലേക്ക് ഇനി തിരിച്ചുവരാനാകാത്ത വിധം വിരലടയാളം രേഖപ്പെടുത്തിയാണ് ഇവരെ നാടുകടത്തിയത്. തൊഴില്‍നിയമവും താമസനിയമവും ലംഘിച്ചതിനാണ് കൂടുതല് ആളുകളെ സ്വന്തം നാടുകളിലേക്ക് തിരിച്ചയച്ചത്.\nഅധികൃതര് റമദാനില് നടത്തിയ പരിശോധനയില് 370 പേരെ പിടിച്ചിരുന്നു. ഇതില് 270 പേര് അനധികൃത താമസത്തിന്റെ പേരിലും ബാക്കിയുള്ളവര് യാചനകുറ്റത്തിനുമാണ് പിടിയിലായത്. റമദാനില് പിടിക്കപ്പെട്ടവരില് യാചന നടത്തിയ 50 പേരെ നടകടത്തിയിട്ടുണ്ടെന്നും ബാക്കിയുള്ളവരെ നാടുകടത്തുന്നതിനുള്ള ഒരുക്കങ്ങള് ഏതാണ്ട് പൂര്‍ത്തീകരിച്ചിട്ടുണ്ടെന്നും അധികൃതര് വ്യക്തമാക്കി. ഒരാഴ്ചക്കകം എല്ലാവരെയും നാടുകടത്തും.\nതാമസ നിയമലംഘകരില് ഭൂരിഭാഗവും ഇന്ത്യ, ബംഗ്ലാദേശ്, ശ്രീലങ്ക, ഫിലിപ്പീന് എന്നിവിടങ്ങളില്‍നിന്നുള്ളവരാണ്. യാചകരില് അധികവും അറബ് വംശജരാണ്.


ഏഴുവയസുകാരിയെ ബലാത്സംഗം ചെയ്ത് കൊലപ്പെടുത്തിയ പ്രതിയെ ജനക്കൂട്ടത്തിന് മുന്നിൽവെച്ച് തൂക്കിക്കൊന്നു! ഇറാനിലെ വിധി സ്വാഗതം ചെയ്തു സമൂഹ മാധ്യമങ്ങള്\n2017-09-22 02:13:58am |\nതെഹ്റാൻ: ഏഴുവയസുകാരിയെ ബലാത്സംഗം ചെയ്ത് കൊലപ്പെടുത്തിയ പ്രതിയെ ജനക്കൂട്ടത്തിന് മുന്നിൽവെച്ച് തൂക്കിക്കൊന്നു. 42 വയസുകാരനായ ഇസ്മെയിൽ ജാഫർസാഹെദ് എന്നയാളെയാണ് ബുധനാഴ്ച പൊതുസ്ഥലത്ത് വെച്ച് വധശിക്ഷക്ക് വിധേയനാക്കിയത്.\nഅർദേബിൽ പ്രവിശ്യയിലെ പർഷാബാദിലെ പൊതുയിടത്തിൽ വെച്ചാണ് വധശിക്ഷ നടപ്പാക്കിയത്. പൊതുസ്ഥലത്ത് വെച്ച് പ്രതിക്ക് ശിക്ഷ നടപ്പാക്കിയത് ജനങ്ങളുടെ മനസിൽ സുരക്ഷിതത്വം ഉറപ്പുവരുത്തുന്നതിനും മനസിലുള്ള ദുഷ്ചിന്തകളെയും പ്രവർത്തികളെയും ഇല്ലാതാക്കുന്നതിനും വേണ്ടിയാണെന്ന് അർദേബിലെ പ്രോസിക്യൂട്ടർ നാസർ അത്ബാട്ടി മാധ്യമങ്ങളോട് പറഞ്ഞു.\nജൂൺ 19 ന് തെരുവുകച്ചവടക്കാരനായ പിതാവിെൻറ അരികിൽ നിന്ന് മടങ്ങുകയായിരുന്ന ഏഴുവയസുകാരി അഥേന അസ്ലാനിയെ കാണാതാവുകയായിരുന്നു. അഥേനിക്കായുള്ള തെരച്ചിലിനൊടുവിൽ പ്രതിയുടെ വീടിനു സമീപത്തെ ഗാരേജിൽ നിന്നും മൃതദേഹം കണ്ടെടുത്തു. തുടർന്ന് പൊലീസ് പ്രതിയെ അറസ്റ്റു ചെയ്തു. കേസിലെ വിചാരണക്കൊടുവിൽ പ്രതിക്ക് വധശിക്ഷ വിധിക്കുകയും സെപ്തംബർ 11 ന് സുപ്രീം കോടതി ശിക്ഷ ശരിവെക്കുകയുമായിരുന്നു.\nവധശിക്ഷ നടപ്പാക്കിയതിനെതിരെ ആംനസ്റ്റി ഇൻറർനാഷണൽ പ്രതിഷേധവുമായി രംഗത്തെത്തിയിരുന്നു.


മനസാക്ഷി കുത്തില്ല; തകര്‍ക്കാനാണ് ഉദ്ദേശമെങ്കില് നൂറ് മടങ്ങ് ശക്തിയോടെ മടങ്ങിവരുമെന്ന് ഉമ്മൻചാണ്ടി | If anyone wants to destroy me, I will come back with 100 times more power says Oommenc Chandy - Malayalam Oneindia\nPublished: October 11 2017, 12:43 [IST]\nതിരുവനന്തപുരം: മനസാക്ഷികുത്ത് ഇല്ലാത്തിടത്തോളം കാലം മുന്നോട്ട് പോകുമെന്ന് മുൻ മുഖ്യമന്ത്രി ഉമ്മൻചാണ്ടി. സോളാര് കമ്മിഷന് റിപ്പോര്‍ട്ടിന്റെ അടിസ്ഥാനത്തില് ഉമ്മൻചാണ്ടി അടക്കമുള്ള യുഡിഎഉഫ് നേതാക്കൾക്കെതിരെ എടുത്ത നടപടിക്കെതിരെ പ്രതികരിക്കുകയായിരുന്നു അദ്ദേഹം. സോളാര് കമ്മിഷന് റിപ്പോര്‍ട്ടിന്റെ അടിസ്ഥാനത്തില് താനടക്കമുള്ളവര്‍ക്കെതിരെ സര്‍ക്കാര് സ്വീകരിച്ച നടപടിയെ ഭയക്കുന്നില്ലെന്നും ഉമ്മൻചാണ്ടി വ്യക്തമാക്കി.\nഇതു കൊണ്ട് എന്നെ തകര്‍ക്കാനാണ് ഉദ്ദേശമെങ്കില് നൂറിരട്ടി മടങ്ങ് ശക്തിയോടെ ജനങ്ങള്‍ക്കൊപ്പം ഞാനുണ്ടാകും. ഞങ്ങള് ഈ കേസില് വഴിവിട്ടൊന്നും ചെയ്തിട്ടില്ല. എവിടെ വേണമെങ്കിലും അത് തെളിയിക്കാമെന്നും മുൻമുഖ്യമന്ത്രി ഉമ്മൻചാണ്ടി പറഞ്ഞു. കമ്മിഷന് റിപ്പോര്‍ട്ട് താന് ഇതുവരെ കണ്ടിട്ടില്ല. എനിക്കോ എന്റെ പാര്‍ട്ടിക്കും യാതൊരു വിധ ആശങ്കയും ഇല്ലായെന്നും ഉമ്മന്‍ചാണ്ടി വ്യക്തമാക്കി.\nറിപ്പോർട്ട് സമർപ്പിക്കാൻ മടിക്കുന്നതെന്തിന്?\nറിപ്പോര്‍ട്ട് പ്രസിദ്ധീകരിക്കാന് എന്താണ് സര്‍ക്കാര് മടിക്കുന്നത്. ടേംസ് ഓഫ് റഫറന്‍സില് പറയുന്ന കാര്യങ്ങള് സര്‍ക്കാര് ഹനിക്കുന്നതെന്തിനെന്നും അദ്ദേഹം ചോദിച്ചു.\nസന്തോഷം മാത്രമെന്ന് സരിത എസ് നായർ\nഅതേസമയം ഇപ്പോള് പുറത്തുവന്ന വാര്‍ത്തകള് കേള്‍ക്കുമ്പോള് തനിക്ക് സന്തോഷമുണ്ടെന്ന് സരിത എസ് നായര് പറഞ്ഞു. വര്‍ഷങ്ങള് നീണ്ട ഒരു നിയമപോരാട്ടം, അല്ലെങ്കില് ഒരു യുദ്ധത്തിന്റെ അവസാനം നീതി കിട്ടിയതായി വിശ്വസിക്കുന്നു. ശരിക്കും സന്തോഷമുണ്ടെന്ന് അവർ പറഞ്ഞു.\nമുഖ്യമന്ത്രി തന്നെ തുറന്നു കാട്ടി\nജസ്റ്റിസ് ശിവരാജന് സമര്‍പ്പിച്ച സോളാര് കമ്മീഷന് റിപ്പോര്‍ട്ടില് സരിത എസ് നായര്‍ക്കെതിരെ ലൈംഗിക പീഡനം നടന്നുവെന്ന് വ്യക്തമാക്കിയിരുന്നു. സരിതയുടെ കത്തില് പരാമര്‍ശിച്ചവര്‍ക്കെതിരെ ബലാത്സംഗ കേസ് എടുക്കാനും സര്‍ക്കാര് തീരുമാനിച്ചിട്ടുണ്ട്.\nഇനി അങ്ങിനെ ഉണ്ടാകില്ല\nമറ്റുളളവരുടെ രാഷ്ട്രീയഭാവി സംരക്ഷിക്കുക എന്നത് ഒരു കാലത്ത് ശ്രദ്ധിച്ചിരുന്നു. ഇനിയങ്ങനെ ഉണ്ടാകില്ലയെന്നും സരിത എസ് നായർ വ്യക്തമാക്കി.\nസര്‍ക്കാര് ഒരു സ്ത്രീയ്ക്ക് കൊടുക്കേണ്ട എല്ലാ നീതിയും പരിഗണനയും ലഭ്യമാക്കിക്കാണ്ടുളള തീരുമാനമാണ് ഇന്ന് ഉണ്ടായിരിക്കുന്നത്. അതുകൊണ്ട് തന്നെ അന്വേഷണവുമായി ഏതറ്റം വരെയും സഹകരിക്കുമെന്നും അവർ പറഞ്ഞു.\noommen chandy solar saritha s nair kerala thiruvananthapuram സോളാർ സരിത എസ് നായർ കേരളം തിരുവനന്തപുരം ഉമ്മന് ചാണ്ടി\nIf anyone wants to destroy me, I will come back with 100 times more power says Oommenc Chandy\nStory first published: Wednesday, October 11, 2017, 12:43 [IST]


പഞ്ചമിയിലെ നാടക യൗവനം; നാടകത്തിന് വേണ്ടി ഒരു കുടുംബം | Panchami theaters drama troupe Amateur performance Thrissur story Mali drama artist\nപഞ്ചമിയിലെ നാടക യൗവനം; നാടകത്തിന് വേണ്ടി ഒരു കുടുംബം\nപഠനത്തിനും ജോലിക്കുമിടയ്ക്ക് സ്വപ്നങ്ങള് കാണാനും അവ പിന്തുടരാനും നേരമില്ലെന്നു പറയുന്നവര്‍ക്ക് അപവാദമാണ് അടാട്ടിലെ പഞ്ചമി തിയറ്റേഴ്സ്. കുട്ടിക്കാലത്തു കാണുന്ന സ്വപ്നങ്ങളും ഇഷ്ടങ്ങളും അങ്ങനെയങ്ങ് ഉപേക്ഷിക്കാന് പാടില്ലെന്നു തെളിയിക്കുകയാണ് ഈ ചെറുപ്പക്കാര്.\nകൂട്ടായ്മയിലുള്ള പലരും പല നാടകങ്ങളിലും അഭിനയിച്ചിട്ടുണ്ടെങ്കിലും പഞ്ചമി തിയേറ്റേഴ്സിന്റെ ഭാഗമായി ഒരു നാടകം അരങ്ങിലെത്തുന്നത് ഇതാദ്യം. അക്കാദമി പുരസ്‌കാരങ്ങള് പ്രഖ്യാപിച്ചപ്പോള് നാല് അവാര്‍ഡുകള് മാളി നേടി. മികച്ച അമെച്ചര് നാടകം, മികച്ച സംവിധായകന്, മികച്ച നടി, മികച്ച രചന എന്നീ വിഭാഗങ്ങളിലാണ് പുരസ്‌കാരങ്ങള് ലഭിച്ചത്. നിഖില് ദാസ് മികച്ച സംവിധായകനും കേരളവര്‍മ കോളേജിലെ മൂന്നാംവര്‍ഷ ബിരുദവിദ്യാര്‍ഥിനി മേഘ മികച്ച നടിയുമായി. മികച്ച രചനയ്ക്കുള്ള അവാര്‍ഡ് നിഖില് ദാസും സുഹൃത്തുകൂടിയായ സാഗര് സത്യനും പങ്കിട്ടു.\nമാളിയുടെ സംവിധായകൻ നിഖിൽദാസും സഹോദരൻ നിജിൽദാസും\nചെറിയച്ഛൻ മുരളി അടാട്ട്, സുഹൃത്ത് മണികണ്ഠൻ എന്നിവർക്കൊപ്പം\nമാളിയുടെ സംവിധാനത്തിന് മികച്ച സംവിധായകനുള്ള പുരസ്‌കാരം ലഭിച്ചത് നിഖില് ദാസിന്. സഹസംവിധായകനായി കൂടെനിന്നത് അനിയന് നിജില് ദാസും. മാളിയുടെ രചന നിര്‍വഹിച്ചതും നിഖില് ദാസും സുഹൃത്തായ സാഗര് സത്യനും ചേര്‍ന്നാണ്.\nഅമെച്ചര് നാടകങ്ങള് നിഖിലിനും നിജിലിനും വീട്ടുകാര്യം മാത്രമല്ല, പ്രൊഫഷന് കൂടിയാണ്. ചെറിയച്ഛന് മുരളി അടാട്ടിന്റെ പിന്തുണകൂടിയാകുമ്പോള് നാടകാഭിനയവും അവതരണവും കൂടുതല് എളുപ്പം.\n1990-ല് മികച്ച നടനുള്ള സംഗീത നാടക അക്കാദമി അവാര്‍ഡ് ജേതാവുകൂടിയാണ് മുരളി അടാട്ട്. 1990-ല് ചെമ്പകരാമന് എന്ന നാടകത്തിലെ അഭിനയത്തിനാണ് മുരളിക്ക് അവാര്‍ഡു ലഭിച്ചത്. സംസ്ഥാന സര്‍ക്കാരിന്റെ അവാര്‍ഡുകളും ഇദ്ദേഹത്തിനു ലഭിച്ചിട്ടുണ്ട്.\nനിഖിലിന് അഞ്ചും നിജിലിന് മൂന്നും വയസ്സുള്ളപ്പോഴാണ് രംഗചേതനയുടെ നാടകക്കളരിയില് പോയിത്തുടങ്ങുന്നത്. പിന്നീട് ആ പോക്ക് ശീലമായി. ഇപ്പോള് പ്രൊഫഷനും.\n2014-ല് ഞായറാഴ്ച എന്ന നാടകത്തിലാണ് നിഖില് ആദ്യമായി നാടക അക്കാദമി മത്സരങ്ങളില് പങ്കെടുക്കുന്നത്. ആ നാടകത്തില് മികച്ച നടനുള്ള നാടക അക്കാദമി അവാര്‍ഡ് നേടിയെടുത്തു. സ്‌കൂള്, കോളേജ് യുവജനമത്സരങ്ങളില് ഈ ചേട്ടനും അനിയനും മത്സരിച്ച് ഒട്ടനവധി സമ്മാനങ്ങള് വാങ്ങിക്കൂട്ടി. നാഷണല് സ്‌കൂള് ഓഫ് ഡ്രാമാ നാടക ഫെസ്റ്റിവല്, ഭാരത് രംഗ്, ഇറ്റ് ഫോക് തുടങ്ങി അനേകം വേദികളില് നിഖില് നാടകവുമായി എത്തിയിട്ടുണ്ട്.\nമാളി എന്ന നാടകത്തിലെ അരങ്ങിലും അണിയറയിലും പ്രവർത്തിച്ചവർ\nനാടകങ്ങള് സംഘടിപ്പിക്കുന്നതിനുള്ള പ്രധാന പ്രശ്നം സാമ്പത്തികം തന്നെയാണ്. പ്രത്യേകിച്ചും അമെച്ചര് നാടകങ്ങള്. നാടകം ഒരു തൊഴിലായി സ്വീകരിക്കാന് ഏറെ പ്രയാസമാണ്.\nനാടകം ഇഷ്ടപ്പെടുന്ന കുട്ടികള്‍പോലും പഠനകാലം കഴിയുമ്പോള് നാടകരംഗം വിടുന്നത് ഇതുകൊണ്ടാണ്. പ്രത്യേകിച്ചും പെണ്‍കുട്ടികള്. അതുപോലെതന്നെയുള്ള പ്രധാന പ്രശ്നമാണ് റിഹേഴ്സലിനായി സ്ഥലം ലഭിക്കുന്നില്ലെന്നുള്ളത്. - നിഖില് അഭിപ്രായപ്പെട്ടു.\nContent Highlights: Panchami theaters drama troupe, Amateur Drama performance, Thrissur story Mali drama


ബംഗാളിൽ പോളിങ് തുടങ്ങി: കനത്ത സുരക്ഷ, നന്ദിഗ്രാമിൽ 144 പ്രഖ്യാപിച്ചു\nനന്ദിഗ്രാമില് മമത ബാനര്‍ജി നേരിടുന്നത് തന്‍റെ പഴയ വിശ്വസ്തനും മുന്‍മന്ത്രിയുമായ സുവേന്ദു അധികാരിയെയാണ്\nകൊൽക്കത്ത∙ ബംഗാളിലെയും അസമിലെയും നിയമസഭാ തിരഞ്ഞെടുപ്പിന്‍റെ രണ്ടാംഘട്ട വോട്ടെടുപ്പ് തുടങ്ങി. ബംഗാളിലെ 30, അസമിലെ 39 മണ്ഡലങ്ങളാണ് വിധിയെഴുതുന്നത്. മമത ബാനര്‍ജിയും സുവേന്ദു അധികാരിയും ഏറ്റുമുട്ടുന്ന നന്ദിഗ്രാമിലേക്കാണ് എല്ലാ കണ്ണുകളും. ആദ്യഘട്ട വോട്ടെടുപ്പിനിടയിലെ സംഘര്‍ഷങ്ങളുടെ പശ്ചാത്തലത്തില് സുരക്ഷ ശക്തമാക്കിയിട്ടുണ്ട്. ബംഗാളിലെ ബാങ്കുര, പടിഞ്ഞാറന് മിഡ്നാപുര്, കിഴക്കന് മിഡ്നാപുര്, സൗത്ത് 24 പര്‍ഗനാസ് ജില്ലകളിലെ 30സീറ്റുകളിലാണ് വോട്ടെടുപ്പ് നടക്കുന്നത്.\nആദിവാസി മേഖലയില്‍നിന്ന് തിരഞ്ഞെടുപ്പ് ആവേശം തെക്കന് ബംഗാളിലേക്കു നീങ്ങുകയാണ്. 171 സ്ഥാനാര്‍ഥികളാണുള്ളത്. 75,94,549 വോട്ടര്‍മാരും 10,620 പോളിങ് സ്റ്റേഷനുകളുമുണ്ട്. തൃണമൂല് കോണ്‍ഗ്രസും ബിജെപിയും മുഴുവന് സീറ്റുകളിലും മല്‍സരിക്കുന്നുണ്ട്. കോണ്‍ഗ്രസ് 9, സിപിഎം 15, സിപിഐ2സീറ്റുകളിലാണ് മത്സരിക്കുന്നത്. നന്ദിഗ്രാമില് മമത ബാനര്‍ജി നേരിടുന്നത് തന്‍റെ പഴയ വിശ്വസ്തനും മുന്‍മന്ത്രിയുമായ സുവേന്ദു അധികാരിയെയാണ്. വീല്‍ചെയറിലെത്തി മമതയും കേന്ദ്ര നേതാക്കളെ ഇറക്കി ബിജെപിയും പ്രചാരണം കൊഴുപ്പിച്ചിരുന്നു.\nടിഎംസി ടിക്കറ്റില് മല്‍സരിക്കുന്ന ബംഗാളി നടി സയന്തിക ബാനര്‍ജി ബാങ്കുരയില് ബിജെപി നേതാവ് നിലാദ്രി ശേഖറിനെ നേരിടുന്നു. ദേബ്രയില് മുന് െഎപിഎസ് ഉദ്യോഗസ്ഥരായ ഭാരതി ഘോഷും ഹുമയുണ് കബീറും തമ്മിലാണു മല്‍സരം.651 കമ്പനി കേന്ദ്രസേനയെ വിന്യസിച്ചിച്ചുണ്ട്. അസമില് 13 ജില്ലകളിലെ 39 മണ്ഡലങ്ങളില് വോട്ടെടുപ്പ് നടന്നു. നാല് മന്ത്രിമാരും ഡപ്യൂട്ടി സ്പീക്കറും അടക്കം 345 സ്ഥാനാര്‍ഥികള്. ഗോത്രമേഖലയും ബംഗാളി സംസാരിക്കുന്ന പ്രദേശങ്ങളുമാണ് വിധിയെഴുതുന്നത്.\nക്രമസമാധാനം ലക്ഷ്യമിട്ട് 144 പ്രകാരം നന്ദിഗ്രാമില് നിരോധനാജ്ഞ പ്രഖ്യാപിച്ചിരിക്കുകയാണ്. അതിശക്തമായ സുരക്ഷയാണ് നടപ്പാക്കിയിരിക്കുന്നത്. 22 കമ്പനി കേന്ദ്രസേന യെയാണ് വിന്യസിച്ചിരിക്കുന്നത്. സംസ്ഥാന സര്‍ക്കാര് പോലീസ് സേനാ വിഭാഗത്തിനൊപ്പം എല്ലായിടത്തും കേന്ദ്രസേനാംഗങ്ങള് നിലയുറപ്പിച്ചി രിക്കുകയാണ്.\nTags: FEATUREDwest bengal electionsNandigramSuvendhu Adhikari


നെയ്മര്‍ക്ക് ശസ്ത്രക്രിയ; പ്രധാന മത്സരങ്ങള് നഷ്ടപ്പെടും - Janayugom Online\nനെയ്മര്‍ക്ക് ശസ്ത്രക്രിയ; പ്രധാന മത്സരങ്ങള് നഷ്ടപ്പെടും\nBy: Web Desk | Thursday 1 March 2018 7:58 PM IST\nഫ്രഞ്ച് ലീഗില് അവസാനം നടന്ന മത്സരത്തിനിടെ പരിക്കേറ്റ ബ്രസീലിയന് താരം നെയ്മര്‍ക്ക് ശസ്ത്രക്രിയ വേണ്ടി വരും. പിഎസ്ജി ഇക്കാര്യം ഔദ്യോഗികമായി സ്ഥിരീകരിച്ചു.\nനേരത്തേ താരത്തിന്റെ പരിക്ക് ഗുരുതരമല്ലെന്നും തുടര് പരിശോധനകള്‍ക്കു ശേഷം മാത്രമേ അക്കാര്യം വ്യക്തമാകൂ എന്നുമാണ് പിഎസ്ജി പരിശീലകന് എമറി പറഞ്ഞിരുന്നത്. റയലിനെതിരെ നിര്‍ണായക ചാമ്പ്യന്‍സ് ലീഗ് മത്സരത്തില് നെയ്മര് കളിക്കില്ലെന്ന് ഇതോടെ ഉറപ്പായി.\nഈ മാസം റഷ്യയില് വെച്ച് നടക്കാനിരിക്കുന്ന ബ്രസീലിന്റെ സൗഹൃദ മത്സരങ്ങള്‍ക്ക് നെയ്മര് പങ്കെടുക്കാനിടയില്ല. സൂപ്പര് താരങ്ങളുടെ പരിക്ക് മൂലം ടീം പ്രഖ്യാപനം ബ്രസീല് ഒരാഴ്ചത്തേക്ക് നീട്ടി വെച്ചിരിക്കുകയാണ്.\nഫ്രഞ്ച് ലീഗ് മത്സരത്തിനിടെ മാഴ്‌സലി താരത്തില് നിന്നും പന്തെടുക്കാന് ശ്രമിക്കുന്നതിനിടെയാണ് നെയ്മര്‍ക്ക് പരിക്കേറ്റത്. ആംഗിളിനാണ് പരിക്കെന്ന് ആദ്യം കരുതിയിരുന്നെങ്കിലും ആംഗിള് വ്യതിയാനത്തിനു പുറമേ എല്ലിനു പൊട്ടലുമുണ്ടെന്ന് തുടര്‍പരിശോധനകളില് നിന്നും വ്യക്തമായി. ശസ്ത്രക്രിയക്കു ശേഷം ആറ് ആഴ്ച മുതല് എട്ട് ആഴ്ച വരെ താരത്തിന് വിശ്രമം വേണ്ടിവരുമെന്നാണ് പ്രാഥമിക സൂചനകള്.\nബ്രസീലില് വച്ചാണ് നെയ്മറുടെ ശസ്ത്രക്രിയ ചെയ്യാന് പദ്ധതിയിട്ടിരിക്കുന്നത്.\nഈയാഴ്ച അവസാനത്തോടെ ശസ്ത്രക്രിയ നടന്നേക്കും. ഇക്കാര്യത്തില് ബ്രസീല് ദേശീയ ടീമിന്റെ അഭിപ്രായം കൂടി വ്യക്തമാകാനുണ്ടെന്നാണ് പിഎസ്ജി പറഞ്ഞത്. ബ്രസീലിയന് ടീം ഡോക്ടറുടെയും പിഎസ്ജി ടീം ഡോക്ടറുടെയും നേതൃത്വത്തിലായിരിക്കും ശസ്ത്രക്രിയ.\nശസ്ത്രക്രിയ നടന്നാല് നെയ്മറുടെ ലോകകപ്പ് പങ്കാളിത്തം അനിശ്ചിതത്വത്തിലാകുമോയെന്ന മാധ്യമങ്ങളുടെ ചോദ്യത്തിനെ പിഎസ്ജി പരിശീലകന് നിഷേധിച്ചു. ലോകകപ്പിനു മുന്‍പ് താരം തിരിച്ചെത്തുമെന്നും അദ്ദേഹം പറഞ്ഞു.


ആലപ്പുഴ നഗരസഭയിലെ റോഡുകളുടെ നിർമാണം: 20 കോടിയിലേറെ രൂപ വകയിരുത്തിയെന്ന് മന്ത്രി ജി. സുധാകരൻ : Deepika.com Nattu Visesham\nആലപ്പുഴ: എല്ലാ റോഡുകളും സന്പൂർണ ഗതാഗത യോഗ്യമായ പട്ടണമായി ആലപ്പുഴയെ മാറ്റുമെന്ന് പൊതുമരാമത്ത് രജിസ്ട്രേഷൻ മന്ത്രി ജി. സുധാകരൻ പറഞ്ഞു. എംഎൽഎ ആസ്തി വികസന ഫണ്ട് ചെലവഴിച്ച് പുനർനിർമിച്ച വട്ടപ്പള്ളി ആലിശേരി റോഡിന്‍റെ ഉദ്ഘാടനം നിർവഹിക്കുകയായിരുന്നു മന്ത്രി. ആധുനിക നിലവാരത്തിലാണ് സംസ്ഥാനത്ത് റോഡുകൾ നിർമിക്കുന്നത്. 20 കോടിയിലേറെ രൂപ ആലപ്പുഴ നഗരസഭാ പരിധിയിലെ റോഡുകളുടെ നിർമാണത്തിനായി വകയിരുത്തിയിട്ടുണ്ട്.\nചുരുങ്ങിയ കാലം കൊണ്ട് എല്ലാ റോഡുകളും നവീകരിക്കുമന്നും മന്ത്രി പറഞ്ഞു. പൊതുമരാമത്ത് വകുപ്പിന്‍റെ 21 റോഡുകളാണ് നഗരത്തിലുള്ളത്. എട്ട് കിലോമീറ്റർ ദൂരത്തിൽ ഫ്ലൈ ഓവർ ഉൾപ്പടെ കുട്ടനാട്ടിലെ എസി റോഡ് 400 കോടിയിലേറെ രൂപ ഉപയോഗിച്ച് ഉയർത്തി നിർമിക്കും. ഇതിന്‍റെ നിർമാണ പ്രവർത്തനങ്ങൾ ഉടൻ ആരംഭിക്കുമെന്നും മന്ത്രി പറഞ്ഞു.\nനഗരസഭാധ്യക്ഷൻ ഇല്ലിക്കൽ കുഞ്ഞുമോൻ യോഗത്തിൽ അധ്യക്ഷത വഹിച്ചു. നഗരസഭാംഗങ്ങളായ രഹനാ റഫീഖ്, ബീനാ കൊച്ചുവാവ, സി.വി. മനോജ് കുമാർ, എക്സിക്യൂട്ടീവ് എഞ്ചിനീയർ പി. ബിനു, സന്തോഷ്, പി.എ. ഗഫൂർ, ജയലാൽ, അജയ് സുരേന്ദ്രൻ, എന്നിവർ പ്രസംഗിച്ചു.


അരിയിൽ മാരക കീടനാശിനി: നടപടിയെടുക്കാതെ അധികൃതർ\nഏറ്റുമാനൂർ: വിൽപ്പനയ്ക്കായി കൊണ്ടുവന്ന അരിച്ചാക്കുകൾക്ക് മുകളിൽ മാരക കീടനാശിനി വിതറിയെന്ന് കണ്ടെത്തിയിട്ടും നടപടി സ്വീകരിക്കാത്തതിൽ പ്രതിഷേധം ശക്തമാകുന്നു. ഭക്ഷ്യസുരക്ഷാവകുപ്പിന്റെ പരിശോധന കഴിഞ്ഞ് ദിവസങ്ങൾ പിന്നിട്ടിട്ടും സ്ഥാപനം പൂട്ടാൻ നഗരസഭ നടപടി സ്വീകരിച്ചില്ല.\nഭക്ഷ്യസുരക്ഷാവകുപ്പാകട്ടെ ലാബ് പരിശോധനാ ഫലം വരട്ടെയെന്ന ഒഴുക്കൻ നിലപാടിലാണ്. വ്യാഴാഴ്ച ഉച്ചയോടെയാണ് പേരൂർ കവലയിലെ കൊച്ചുപുരയ്ക്കൽ ട്രേഡ്സിന്റെ അതിരമ്പുഴയിലെ ഗോഡൗണിൽ നിന്നെത്തിച്ച അരിച്ചാക്കുകൾക്കിടയിലാണ് കീടനാശിനി കണ്ടെത്തിയത്. അലുമിനിയം ഫോസ്ഫൈഡ് അടങ്ങിയ സെൽഫോസ് വിതറിയതായി കണ്ടെത്തി.\nഅരിയിറക്കിയ തൊഴിലാളികൾക്ക് ശ്വാസതടസ്സവും ചൊറിച്ചിലും അനുഭവപ്പെട്ടതിനെ തുടർന്ന് നടത്തിയ പരിശോധനയിലാണ് സെൽഫോസ് പൊട്ടിച്ച് വിതറിയനിലയിൽ കണ്ടെത്തിയത്. കീടനാശിനി പ്രയോഗം തികച്ചും അശാസ്ത്രീയമാണെന്ന് ഭക്ഷ്യസുരക്ഷാ വിഭാഗം കണ്ടെത്തിയിരുന്നു. അലുമിനിയം ഫോസ്‌ഫൈഡ് നിശ്ചിത അളവിൽ വായുവിൽ തുറന്നുവെയ്ക്കണം. മാത്രമല്ല ലൈസൻസുള്ളവർക്ക് മാത്രമേ ഇത് ഉപയോഗിക്കാൻ അനുവാദമുള്ളൂ.\nസാധാരണ വെയർഹൗസ് അധികൃതർ നേരിട്ടെത്തിയാണ് കീടനാശിനി പ്രയോഗം നടത്തുന്നതെന്നാണ് ഉടമകൾ പറയുന്നതെങ്കിലും അക്കാര്യവും അന്വേഷിക്കുന്നുണ്ട്. പരിശോധനയ്ക്കായി ശേഖരിച്ച സാമ്പിളുകളുടെ പരിശോധന റിപ്പോർട്ട് വന്നതിന് ശേഷമേ കൂടുതൽ നടപടികൾ സ്വീകരിക്കുകയുള്ളൂയെന്ന് അധികൃതർ അറിയിച്ചു.


സരിത എസ്.നായര് ഉള്‍പ്പെട്ട കേസ് അട്ടിമറിക്കാന് നീക്കം; വധഭീഷണിയുണ്ടെന്ന് പരാതിക്കാര് - Keralabhooshanam Daily സരിത എസ്.നായര് ഉള്‍പ്പെട്ട കേസ് അട്ടിമറിക്കാന് നീക്കം; വധഭീഷണിയുണ്ടെന്ന് പരാതിക്കാര്\nHome/NEWS/BREAKING NEWS/സരിത എസ്.നായര് ഉള്‍പ്പെട്ട കേസ് അട്ടിമറിക്കാന് നീക്കം; വധഭീഷണിയുണ്ടെന്ന് പരാതിക്കാര്\nതിരുവനന്തപുരം: സരിത എസ്.നായര് ഉള്‍പ്പെട്ട ജോലിതട്ടിപ്പ് കേസില് പ്രതികളുടെ അറസ്റ്റ് തടയാന് പോലീസിന് മേല് സര്‍ക്കാരിന്റെയും പാര്‍ട്ടിയുടെയും സമ്മര്‍ദ്ദമുണ്ടെന്ന് പരാതിക്കാര്. പോലീസില് പരാതി നല്‍കിയതിന് പിന്നാലെ പഞ്ചായത്തംഗം ഉള്‍പ്പടെയുളള പ്രാദേശിക നേതാക്കള് വധഭീഷണി ഉയര്‍ത്തിയതായും പരാതിക്കാര് ആരോപിച്ചു.\nപരാതി പിന്‍വലിച്ചില്ലെങ്കില് വീട് കയറി ഇല്ലാതാക്കുമെന്നാണ് ഭീഷണിയെന്ന് പരാതിക്കാരനായ യുവാവ് പറഞ്ഞു.കേസ് അട്ടിമറിക്കാന് വന്‍നീക്കം നടക്കുന്നതായാണ് ആരോപണം. കേസില് സരിത ഉള്‍പ്പടെ മൂന്നുപേരെ പ്രതികളാക്കി നെയ്യാറ്റിന്‍കര പോലീസ് എഫ്.ഐ.ആര്. രജിസ്റ്റര് ചെയ്തിട്ട് രണ്ടുമാസമായെങ്കിലും ആരേയും അറസ്റ്റ് ചെയ്യാന് പോലീസ് തയ്യാറായിട്ടില്ല. സിപിഎം ജില്ലാ നേതൃത്വം അടക്കം ഇടപെട്ടാണ് സരിതക്കെതിരായ കേസും തുടര്‍നടപടികളും നിര്‍ത്തിവെച്ചത്.\nജോലി തട്ടിപ്പ് കേസ് അന്വേഷിച്ചിരുന്ന എല്ലാ ഉദ്യോഗസ്ഥരും സ്ഥലമാറ്റത്തെ തുടര്‍ന്ന് ജില്ല വിട്ടുപോയി. പകരമെത്തിയ ഉദ്യോഗസ്ഥര്‍ക്ക് അന്വേഷണത്തിനുളള നിര്‍ദേശവും ലഭിച്ചിട്ടില്ല. ഇതോടെ സരിത എസ്.നായര് ഉള്‍പ്പെട്ട കേസ് അട്ടിമറിക്കപ്പെടുമെന്ന് ഉറപ്പായി.


കാൻസർ ഇല്ലാത്ത രോഗിക്ക് കിമോ തെറാപ്പി: ഡോക്ടർ മനപൂർവം വീഴ്ച വരുത്തിയെന്ന് കരുതുന്നില്ലെന്ന് കെകെ ശൈലജ | Azchavattom Online USA\nകാൻസർ ഇല്ലാത്ത രോഗിക്ക് കിമോ തെറാപ്പി: ഡോക്ടർ മനപൂർവം വീഴ്ച വരുത്തിയെന്ന് കരുതുന്നില്ലെന്ന് കെകെ ശൈലജ\nകോട്ടയം: കാൻസർ ഇല്ലാത്ത രോഗിക്ക് കിമോ നൽകിയ സംഭവത്തിൽ നടപടി സ്വീകരിക്കുമെന്ന് ആരോഗ്യമന്ത്രി കെ കെ ശൈലജ. ആരോഗ്യ രംഗത്തിന് ഇതൊരു അനുഭവപാഠമാണ്. മെഡിക്കൽ ബോർഡ് കൂടാതെ കീമോ തീരുമാനിക്കരുതെന്ന് നിർദ്ദേശിക്കുമെന്നും മന്ത്രി പറഞ്ഞു.\nസംഭവത്തിൽ ഡോക്ടർ മനപൂർവം വീഴ്ച വരുത്തിയെന്ന് കരുതുന്നില്ല. കീമോ നൽകിയത് സദുദ്ദേശത്തോടെയാണെന്ന് മനസ്സിലാക്കുന്നു. കൂടുതൽ സൂഷ്മതയോടെ കൈകാര്യം ചെയ്യേണ്ടതെന്ന അനുഭവ പാടം ഈ സംഭവം നൽകുന്നു. രജനിയ്ക്ക് തുടർ ചികിത്സയ്ക്കുള്ള എല്ലാ സംവിധാനവും ഒരുക്കുമെന്നും മന്ത്രി പറഞ്ഞു.\nകീമോ തെറാപ്പി നല്‍കുന്നതിന് മുമ്പ് മെഡിക്കല് ബോര്‍ഡ് ചേരണമെന്ന നിര്‍ദേശം സര്‍ക്കാര് പരിഗണനയിലെന്ന് കെ.കെ ശൈലജ പറഞ്ഞു. വിദഗ്ദ ഡോക്ടര്‍മാരുമായി സര്‍ക്കാര് ചര്‍ച്ച ചെയ്യും. കോട്ടയത്ത് കാൻസർ ഇല്ലാത്ത രോഗിക്ക് കീമോ നൽകിയതിനെ തുടർന്നാണ് സര്‍ക്കാര് ഈ നിര്‍ദേശം മുന്നോട്ടുവെച്ചത്.\nകാൻസറില്ലാത്ത യുവതിക്ക് കാൻസർ ചികിൽസയും കീമോതെറാപ്പിയും നടത്തിയ സംഭവം ഏറെ വിവാദങ്ങൾക്കിടയാക്കിയിരുന്നു. ആലപ്പുഴ കുടശനാട് സ്വദേശിനിയായ രജനിക്കായിരുന്നു കാൻൻസർ ചികിത്സ നൽകിയത്. കോട്ടയം മെഡിക്കൽ കോളജ് ആശുപത്രിയിലായിരുന്നു ചികിത്സ. സ്വകാര്യ ലാബിലെ പരിശോധനാ റിപ്പോർട്ടിന്റെ അടിസ്ഥാനത്തിൽ യുവതിക്ക് മെഡിക്കൽ കോളെജിൽ ചികിൽസ നടത്തിയെങ്കിലും പിന്നീട് തിരുവനന്തപുരം ആർസിസിയിൽ നടത്തിയ പരിശോധനയിൽ കാൻസറില്ലെന്ന് കണ്ടെത്തുകയായിരുന്നു.\nയുവതിയുടെ പരാതിയിൽ കോട്ടയം ഗാന്ധി നഗർ പൊലീസ് കേസെടുത്ത് അന്വേഷണമാരംഭിച്ചിരുന്നു. കോട്ടയം മെഡിക്കൽ കോളേജിലെ രണ്ട് ഡോക്ടർമാക്കെതിരെയും രണ്ട് സ്വകാര്യ ലാബുകൾക്കെമെതിരെയും ആലപ്പുഴ സ്വദേശി രജനി നൽകിയ പരാതിയുടെ അടിസ്ഥാനത്തിലാണ് കേസ്.\nഗാന്ധിനഗറിലെ മെഡിക്കൽ കോളേജിന് മുന്നിൽ പ്രവർത്തിക്കുന്ന സിഎംസി ക്യാൻസർ സെന്‍ററിൽ നടത്തിയ മാമോഗ്രാമിലും ഡയനോവ ലാബിലെ ബയോപ്സിയിലും രജനിക്ക് കാൻസറുണ്ടെന്നായിരുന്നു റിപ്പോ‌ർട്ട്. ഈ റിപ്പോർട്ടിന്‍റെ അടിസ്ഥാനത്തിലാണ് മെഡിക്കൽ കോളേജിലെ ഡോ. സുരേഷ് കുമാർ കീമോ ചെയ്യാൻ നിർദ്ദേശിച്ചതെന്നാണ് പരാതി.\nPreviousപള്ളി പരിപാലനത്തിന് ഇന്ത്യ സഹായിക്കുമെന്ന് മോദി; മാലിദ്വീപിന് ഇന്ത്യയുടെ വാഗ്ദാനം\nNextനിപ ബാധിച്ച വിദ്യാര്‍ത്ഥിയുടെ രക്തത്തിലും സ്രവത്തിലും വൈറസിൻ്റെ സാന്നിധ്യം ഇല്ല


അഞ്ച് വിവാഹ ആലോചനകൾ മുടങ്ങി; അയൽവാസിയോടുള്ള പ്രതികാരം യുവാവ് തീർത്തിങ്ങനെ | Kairali News | kairalinewsonline.com\nഅഞ്ച് വിവാഹ ആലോചനകൾ മുടങ്ങി; അയൽവാസിയോടുള്ള പ്രതികാരം യുവാവ് തീർത്തിങ്ങനെ\nവിവാഹം മുടക്കിയെന്ന് ആരോപിച്ച് യുവാവ് ജെ സി ബി ഉപയോഗിച്ച് അയൽവാസിയുടെ കട തകർത്തു. കണ്ണൂർ പുളിങ്ങോം കുമ്പൻ കുന്നിലെ പുളിയാറു മറ്റത്തിൽ സോജിയുടെ കടയാണ് തകർത്തത്. തൻ്റെ അഞ്ച് വിവാഹ ആലോചനകൾ മുടക്കി എന്ന് ആരോപിച്ചായിരുന്നു ആൽബിൻ എന്ന യുവാവിൻ്റെ കട തകർത്തുള്ള പ്രതികാരം.\nഅയ്യപ്പനും കോശിയും സിനിമയിലെ മുണ്ടൂർ മാടൻ സ്റ്റൈലിലായിരുന്നു യുവാവിൻ്റെ പ്രതികാരം. വിവാഹ ആലോചന തുടങ്ങിയിട്ട് ഏറെ നാളായി. ഒന്നും ശരിയാകുന്നില്ല.അടുത്തിടെ വന്ന അഞ്ച് വിവാഹ ആലോചനകൾ മുടങ്ങിയതിൻ്റെ കാരണം സമീപ വാസിയായ സോജിയാണ്.\nവിവാഹം മുടക്കിയതിന് പ്രതികാരമായാണ് ജോസിയുടെ കട മണ്ണ് മാന്തിയന്ത്രം ഉപയോഗിച്ച് തകർത്തത്. പ്ലാക്കുഴിൽ ആൽബിൻ എന്ന യുവാവ് ചെറുപുഴ പോലീസിന് നൽകിയ മൊഴിയാണിത്. തിങ്കളാഴ്ച രാവിലെ9മണിയോടെയായിരുന്നു കട തകർത്തത്. ആൽബിനുമായി ഒരു പ്രശനവും ഇല്ലെന്നും എന്തിൻ്റെ പേരിലാണ് കട തകർത്തതെന്ന് അറിയില്ലെന്നും കട ഉടമ സോജി പറഞ്ഞു.\nകട ഉടമ സോജിയുടെ പരാതിയിൽ അൽബിനെ ചെറുപുഴ പോലീസ് കസ്റ്റഡിയിൽ എടുത്തു.കട പൊളിച്ചത് അറിഞ്ഞ് നിരവധി പേർ സ്ഥലത്ത് തടിച്ചു കൂടി.


യുദ്ധം. സ്ത്രീ. മാധ്യമങ്ങൾ.\nലുഡ്മില പാവ്ലിച്ചെങ്കോ മാധ്യമങ്ങളെ കണ്ടപ്പോൾ.\nJul 18, 2020, 8:13 AM\nലുഡ്മില പാവലിച്ചെങ്കോ - രണ്ടാം ലോകമഹായുദ്ധത്തിൽ പങ്കെടുത്ത സ്ത്രീകളിൽ എതിരാളികൾ ഏറ്റവും ഭയന്നിരുന്നത്, യുദ്ധത്തിനുമുമ്പ് കിയെവ് സർവകലാശാലയിലെ ചരിത്രവിദ്യാർത്ഥിനിയായിരുന്ന ഒരു പെൺകുട്ടിയെ ആയിരുന്നിരിക്കും എന്ന് പറഞ്ഞാൽ അതിൽ അത്ഭുതമില്ല. ലുഡ്മില സോവിയറ്റ് സൈന്യത്തിലെ സ്‌നൈപ്പർ ആയിരുന്നു. പതിനാലാം വയസ്സിൽ തോക്കുപയോഗിക്കുന്നതിലുള്ള പ്രാവീണ്യത്തെക്കുറിച്ച് മേനിപറഞ്ഞ അയലത്തെ പയ്യനോട് മത്സരിച്ചാണ് ലുഡ്മില റൈഫിൾ കയ്യിലെടുത്തത്. വളരെപ്പെട്ടെന്നു തന്നെ അവൾ ഉന്നംവച്ച് വെടിയുതിർത്തത് ലക്ഷ്യം നേടുന്നതിൽ അസാധാരണ വൈദഗ്ധ്യം നേടി. സോവിയറ്റ് യൂണിയനെ ജർമ്മൻ സൈന്യം ആക്രമിച്ചുതുടങ്ങിയ സമയത്ത് ലുഡ്മില സൈന്യത്തിൽ ചേരാനെത്തിയപ്പോൾ, ഒരു പെൺകുട്ടി സൈന്യത്തിൽ ചേരുന്നതിനു നിരവധി തടസങ്ങളുണ്ടായിരുന്നു. തനിക്ക് വെടിവെയ്പ്പിൽ കിട്ടിയ മെറിറ്റ് സർട്ടിഫിക്കറ്റുകളും രേഖകളുമൊക്കെ കാണിച്ചെങ്കിലും നേഴ്സ് ആയി ചേർന്നുകൊള്ളാനായിരുന്നു അധികൃതർ പറഞ്ഞത്. ഒടുവിൽ ജർമൻകാർക്ക് വേണ്ടി പണിയെടുത്തു കൊണ്ടിരുന്ന രണ്ടു റൊമാനിയക്കാരെ ദൂരെ ഒരു കുന്നിൻമുകളിൽ നിന്നും വെടിവച്ചുവീഴ്ത്തി തന്റെ കഴിവ് തെളിയിച്ച ശേഷമാണ് അവർക്ക് സ്‌നൈപ്പർ കോറിലേക്ക് അനുമതി ലഭിച്ചത്.\nആദ്യകാലങ്ങളിൽ ഗ്രീസിലും മോൾഡോവയിലും യുദ്ധമുന്നണിയിൽ പോയ ലുഡ്മില, യുദ്ധത്തിലെ ആദ്യത്തെ 75 ദിവസത്തിനുള്ളിൽ തന്റെ തോക്കിനിരയാക്കിയത് 187 നാസികളെയാണ്. പിന്നീടവർ ക്രിമിയയിലെ സെവാസ്റ്റോപോളിലാണ് ജോലിചെയ്തത്. തന്നോളം കഴിവും സാമർഥ്യവുമുള്ള ജർമൻ സ്നൈപ്പർമാർ 36 പേരെയാണ് നേർക്കു നേർ പൊരുതി അവർ വധിച്ചത്. ഒടുവിൽ മുഖത്തിനു സാരമായി മുറിവേറ്റ് യുദ്ധഭൂമിയിൽ നിന്ന് പിൻവാങ്ങുന്നതിനുള്ളിൽ 306 എതിരാളികളുടെ ജീവനാണ് അവരെടുത്തത്. പിന്നീട് "നിങ്ങൾ 306 മനുഷ്യരെ വധിച്ചതിൽ ഖേദം തോന്നുന്നില്ലേ?" എന്ന ചോദ്യത്തിന് അവർ പറഞ്ഞ ഈ മറുപടി പ്രശസ്തമാണ്. "ഞാൻ 306 മനുഷ്യരെയല്ല, 306 ഫാസിസ്റ്റുകളെയാണ് വധിച്ചത്."\nസോവിയറ്റ് സൈന്യത്തിന്റെ അഭിമാനഭാജനമായിരുന്നു ലുഡ്മില. ജർമൻകാരുടെ പേടിസ്വപ്നവും. ലുഡ്മില യുദ്ധമുഖത്തുണ്ടെന്നു തോന്നുമ്പോൾ പലപ്പോഴും ജർമൻ സൈന്യം ലൗഡ്‌സ്‌പീക്കറിലൂടെ ലുഡ്മിലയെ തങ്ങളുടെ ഒപ്പം ചേർന്നാൽ ആവശ്യംപോലെ ചോക്ലേറ്റും മറ്റു സൗകര്യങ്ങളും തരാമെന്നു പറഞ്ഞു പ്രലോഭിപ്പിക്കുമായിരുന്നു.\nലുഡ്മിലയുടെ തുടർന്നുള്ള ജീവിതത്തിലെ രസകരമായ ഒരേടുണ്ട്. മുതലാളിത്ത മാധ്യമസംസ്കാരത്തിലേക്ക് വെളിച്ചം വീഴ്‌ത്തുന്ന ഒന്ന്. 1942ൽ സോവിയറ്റ് യൂണിയനോട് അമേരിക്കൻ ജനതയ്ക്കുള്ള അനുഭാവം പ്രോത്സാഹിപ്പിക്കാൻ ലുഡ്മില അമേരിക്കയിൽ പര്യടനം നടത്തിയിരുന്നു. ആ സമയത്ത് അമേരിക്കയിലെ മാധ്യമങ്ങൾ അവരോടു ചോദിച്ച ചോദ്യങ്ങൾ ലുഡ്മിലയെ അത്ഭുതപ്പെടുത്തുകയും അലോസരപ്പെടുത്തുകയും ചെയ്തിരുന്നു. അവർക്കറിയേണ്ടത് യുദ്ധഭൂമിയിലെ കാര്യങ്ങളോ ലുഡ്മിലയുടെ വൈദഗ്ധ്യത്തെകുറിച്ചോ ഒന്നുമല്ല. റഷ്യൻ സൈന്യത്തിലെ വനിതകൾക്ക് യുദ്ധമുഖത്ത് പോകുമ്പോൾ മേക്കപ്പ് ധരിക്കാനുള്ള അനുവാദവും സൗകര്യവുമുണ്ടോ എന്ന ചോദ്യം അവരെ അമ്പരപ്പിച്ച് കളഞ്ഞു. "മേക്കപ്പ് ധരിച്ചുകൂടാ എന്നൊന്നുമില്ല, പക്ഷെ യുദ്ധമുഖത്ത് നിൽക്കുമ്പോൾ മൂക്കിന്റെ നിറത്തെപ്പറ്റിയൊക്കെ ആർക്കെങ്കിലും ശ്രദ്ധിക്കാൻ കഴിയുമോ?" എന്നവർ തിരിച്ചുചോദിച്ചു. അവിടുത്തെ പ്രധാന പത്രമായ ന്യൂയോർക്ക് ടൈംസ് ലുഡ്മിലയുടെ 'മോശം' ഫാഷൻ സെൻസിനെക്കുറിച്ചും, റഷ്യൻ സൈനിക യൂണിഫോമുകളുടെ ഭംഗിക്കുറവിനെക്കുറിച്ചും പേജുകണക്കിനാണ് എഴുതിയത്. ന്യൂയോർക്കിലെ ട്രേഡ്‌യൂണിയൻ അംഗങ്ങൾ ലുഡ്മിലയ്ക്ക് സമ്മാനിച്ച മനോഹരമായ രോമക്കുപ്പായം ധരിച്ച് ലുഡ്മില തിരികെപ്പോകുമ്പോൾ "റഷ്യയിൽ നടക്കുന്ന യുദ്ധത്തിനാവും പോകുക" എന്നായിരുന്നു പത്രത്തിന്റെ കരച്ചിൽ മുഴുവൻ.\nഅവരുടെ പാവാടയുടെ സ്റ്റൈൽ അവർക്ക് വണ്ണമുള്ളതുപോലെ തോന്നിക്കുന്നുവെന്നും, അവർ കഴിച്ച ഭക്ഷണത്തെക്കുറിച്ചും അതിന്റെ അളവിനെക്കുറിച്ചുമൊക്കെ പത്രങ്ങൾ എഴുതിക്കൂട്ടി. എന്നാൽ പര്യടനം പുരോഗമിച്ചതോടെ ഈ മാധ്യമസംസ്കാരത്തെ തന്റെ സ്വതസിദ്ധമായ സ്ഥൈര്യത്തോടുകൂടെ നേരിടാൻ ലുഡ്മിലയ്ക്ക് സാധിച്ചു. ഈ കാമ്പില്ലാത്ത ചർച്ചകളെക്കുറിച്ചു തനിക്കുള്ള അഭിപ്രായം ലുഡ്മില പ്രശസ്തമായ ടൈം മാസികയോട് വെട്ടിത്തുറന്നു പറഞ്ഞു, "ഞാനെന്റെ യൂണിഫോം അഭിമാനത്തോടെയാണ് അണിയുന്നത്. അതിൽ ഓർഡർ ഓഫ് ലെനിൻ ഉണ്ട്. യുദ്ധത്തിൽ അത് ചോരയിൽ കുതിർന്നിട്ടുണ്ട്. അമേരിക്കൻ സ്ത്രീകൾക്ക് പ്രധാനം അവർ യൂണിഫോമിനുള്ളിൽ സിൽക്ക് അടിവസ്ത്രങ്ങൾ ധരിക്കുന്നോ എന്നതാണ് എന്നത് ഇപ്പോൾ എനിക്ക് വ്യക്തമായി. യൂണിഫോം എന്തിനെ പ്രതിനിധീകരിക്കുന്നു എന്ന് അവർക്ക് ഇതുവരെ മനസ്സിലാക്കാൻ സാധിച്ചിട്ടില്ല."\nഅമേരിക്കൻ സൈന്യത്തിൽ അന്നും സ്ത്രീകളുടെ പ്രധാനചുമതലകൾ "ഹൗസ്കീപ്പിങ്ങി"ൽ മിക്കവാറും ഒതുങ്ങിയിരുന്നു. ശമ്പളം കുറവും. സൈന്യത്തിൽ ജോലി ചെയ്യുന്ന സ്ത്രീകൾ സൗന്ദര്യം സംരക്ഷിക്കണം എന്ന കാര്യത്തിൽ ലിഖിതവും അലിഖിതവുമായ നിയമങ്ങളും നിലവിലുണ്ടായിരുന്നു. സൈനികസേവനത്തിനിറങ്ങിത്തിരിക്കുന്ന സ്ത്രീകളെ സമൂഹം മോശം കണ്ണോടെ നോക്കിക്കണ്ടിരുന്നു എന്നും അക്കാലത്തെ പല ഓർമ്മക്കുറിപ്പുകളും സാക്ഷ്യപ്പെടുത്തുന്നു. സ്ത്രീകളെ വസ്തുക്കളായി കാണുന്ന മുതലാളിത്ത സംസ്കാരവും നാസികളുടെ പ്രചരണങ്ങളും ഇതിനു കാരണമായി. ചീത്തപ്പേര് ഒഴിവാക്കാനായി തങ്ങൾ നേരിട്ട അതിക്രമങ്ങൾ പുറത്തുപറയാൻ പോലും തയാറാകാത്ത സ്ഥിതിയുണ്ടായി.\nസ്ത്രീകളെക്കുറിച്ചുള്ള പൊതുകാഴ്ചപ്പാടുകൾ രൂപീകരിക്കുന്നതിൽ മാധ്യമങ്ങൾക്കുള്ള സ്വാധീനം വളരെ വലുതാണ്. അവയെ നയിക്കുന്നതാകട്ടെ കച്ചവടതാല്പര്യങ്ങളും. യുദ്ധത്തിൽ മികവ് തെളിയിച്ച പടയാളിയോടും, പ്രഗത്ഭയായ ബഹിരാകാശശാസ്ത്രജ്ഞയോടും ഫാഷനെക്കുറിച്ചും പാചകത്തെക്കുറിച്ചും ചോദിക്കുന്നതിൽ തെറ്റില്ല. എന്നാൽ അത് മാത്രം പ്രതിപാദ്യമാകുമ്പോൾ അപമാനിതരാകുന്നത് ആ വ്യക്തികൾ മാത്രമല്ല - അപ്രകാരമുള്ള വാർപ്പുമാതൃകകൾ അടിച്ചേൽപ്പിക്കപ്പെടുന്ന വായന/കാഴ്ചക്കാർ കൂടെയാണ്.


മോദിയെ പിന്തുണച്ച സൈനയ്ക്ക് സിദ്ധാർഥിന്റെ പരിഹാസം; അശ്ലീലമെന്ന് പി. കശ്യപ് | Saina Nehwal News | Manorama News\nപി. കശ്യപും സൈന നെഹ്‌വാളും, സിദ്ധാർഥ്, നരേന്ദ്ര മോദി\nമുംബൈ∙ പ്രധാനമന്ത്രി നരേന്ദ്ര മോദിയുടെ വാഹനന്യൂഹം പഞ്ചാബിൽവച്ച് കർഷകർ തടഞ്ഞതിനെതിരെ പ്രതികരിച്ച ബാഡ്മിന്റൻ താരം സൈന നെഹ്‌വാളിനെ പരിഹസിച്ച നടൻ സിദ്ധാർഥിന്റെ ട്വീറ്റ് വിവാദത്തിൽ. സിദ്ധാർഥിന്റെ ട്വീറ്റിൽ ലൈംഗികച്ചുവയുണ്ടെന്ന ആരോപണവുമായി സൈന നെഹ‌്‌വാളിന്റെ ഭർത്താവും ബാഡ്മിന്റൻ താരവുമായ പി. കശ്യപ് ഉൾപ്പെടെയുള്ളവർ രംഗത്തെത്തി. സിദ്ധാർഥിന്റെ പരാമർശത്തിൽ വിമർശനവുമായി ദേശീയ വനിതാ കമ്മിഷൻ അധ്യക്ഷ രേഖാ ശർമ, കോൺഗ്രസിൽനിന്ന് ബിജെപിയിലെത്തിയ നടി ഖുശ്ബു തുടങ്ങിയവരും രംഗത്തുവന്നു. ഇതോടെ, മോശം അർഥത്തിലല്ല ട്വീറ്റിലെ പരാമർശങ്ങളെന്ന് സിദ്ധാർഥും വ്യക്തമാക്കി.\nമിന്നൽ വുക്കൊമനോവിച്ച്; ഭീമന്റെ വഴിയേ ബ്ലാസ്റ്റേഴ്സ്, അജഗജാന്തരം ഈ മാറ്റം !\nപ്രധാനമന്ത്രി നരേന്ദ്രമോദിയുടെ അതീവസുരക്ഷാ വാഹനവ്യൂഹം പഞ്ചാബിലെ ഫിറോസ്പുരിൽ കർഷകർ തടഞ്ഞതുമായി ബന്ധപ്പെട്ട് അതിലെ സുരക്ഷാ വീഴ്ച ചൂണ്ടിക്കാട്ടിയാണ് ബിജെപിയിൽ അംഗത്വമുള്ള സൈന നെഹ്‌വാൾ ട്വീറ്റ് ചെയ്തത്. റോഡ് ഉപരോധത്തെത്തുടർന്ന് 20 മിനിറ്റോളം ഒരു മേൽപാലത്തിൽ കുടുങ്ങിയ പ്രധാനമന്ത്രി റാലി റദ്ദാക്കി ഡൽഹിയിലേക്കു മടങ്ങിയിരുന്നു. പ്രധാനമന്ത്രിക്ക് സുരക്ഷയൊരുക്കേണ്ട ചുമതല സംസ്ഥാന സർക്കാരിനാണെന്നും വൻ സുരക്ഷാ വീഴ്ചയാണ് ഉണ്ടായതെന്നും ചൂണ്ടിക്കാട്ടിയ കേന്ദ്ര ആഭ്യന്തരമന്ത്രാലയം പഞ്ചാബ് സർക്കാരിൽനിന്നു കേന്ദ്രം വിശദീകരണം തേടിയിരുന്നു. സംഭവത്തിൽ അന്വേഷണം പുരോഗമിക്കുമ്പോഴാണ് സൈനയുടെ ട്വീറ്റും സിദ്ധാർഥിന്റെ റീ–ട്വീറ്റും ശ്രദ്ധ നേടുന്നത്.\nസംഭവവുമായി ബന്ധപ്പെട്ട് സൈനയുടെ ട്വീറ്റ് ഇങ്ങനെ:\n‘സ്വന്തം പ്രധാനമന്ത്രിയുടെ സുരക്ഷ പോലും ഉറപ്പില്ലാത്ത ഒരു രാജ്യം എങ്ങനെയാണ് സുരക്ഷിതമാണെന്ന് അവകാശപ്പെടുക? പ്രധാനമന്ത്രി നരേന്ദ്ര മോദിക്കെതിരെ ഒരുകൂട്ടം അരാജകവാദികൾ നടത്തിയ ആക്രമണത്തെ സാധ്യമായ ഏറ്റവും കടുത്ത വാക്കുകളിൽ ഞാൻ അപലപിക്കുന്നു’ – ഇതായിരുന്നു സൈനയുടെ ട്വീറ്റ്.\nനരേന്ദ്ര മോദിയുടെ കടുത്ത വിമർശകൻ കൂടിയായ നടൻ സിദ്ധാർഥ് ഉടനടി ഈ ട്വീറ്റിനോട് പ്രതികരിച്ച് രംഗത്തെത്തി. അദ്ദേഹത്തിന്റെ ട്വീറ്റ് ഇതാ:\nഎന്നാൽ, സിദ്ധാർഥിന്റെ ട്വീറ്റിലെ ചില പ്രയോഗങ്ങൾ കടുത്ത വിമർശനമാണ് വരുത്തിവച്ചത്. ദേശീയ വനിതാ കമ്മിഷൻ അധ്യക്ഷ രേഖാ ശർമ ഉൾപ്പെടെയുള്ളവർ വിമർശനവുമായെത്തി.\n‘ഈ മനുഷ്യന് ഒന്നോ രണ്ടോ പാഠങ്ങൾ ആവശ്യമാണ്. ട്വിറ്റർ ഇന്ത്യ, ഇപ്പോഴും ഇയാളുടെ അക്കൗണ്ട് നിലനിർത്തുന്നത് ശരിയാണോ? വിഷയം ബന്ധപ്പെട്ട പൊലീസ് അധികാരികളുടെ ശ്രദ്ധയിലെത്തിക്കും’ – രേഖ ട്വീറ്റ് ചെയ്തു.\nതമിഴ് നടി കൂടിയായ ബിജെപി നേതാവ് ഖുശ്ബുവും പ്രതികരിച്ച് ട്വീറ്റ് ചെയ്തു.\n‘സിദ്ധാർഥ്, നമ്മൾ അടുത്ത സുഹൃത്തുക്കൾ തന്നെ. പക്ഷേ, താങ്കളിൽനിന്ന് ഇത്തരമൊരു പരാമർശം പ്രതീക്ഷിച്ചില്ല. ഇത് വളരെ മോശമായിപ്പോയി. താങ്കളുടെ ഈ ട്വീറ്റിൽ അങ്കിളും ആന്റിയും അഭിമാനിക്കില്ലെന്ന് എനിക്ക് തീർച്ചയുണ്ട്. ഒരു വ്യക്തിയോടുള്ള വിരോധം എല്ലാ പ്രവൃത്തികളെയും ബാധിക്കാൻ ഇടയാക്കരുത്’ – ഖുശ്ബു കുറിച്ചു.\nനടനെന്ന നിലയിൽ സിദ്ധാർഥിനെ ഇഷ്ടമായിരുന്നുവെന്ന് സൈനയും പിന്നീട് പ്രതികരിച്ചു.\n‘അദ്ദേഹം എന്താണ് ഉദ്ദേശിച്ചതെന്ന് എനിക്ക് മനസ്സിലായില്ല. നടനെന്ന നിലയിൽ അദ്ദേഹത്തെ ഇഷ്ടമാണ്. പക്ഷേ, ഈ കുറിച്ചത് അത്ര നല്ലതല്ല. അദ്ദേഹത്തിന് സ്വന്തം അഭിപ്രായം കുറച്ചുകൂടി നല്ല വാക്കുകളിൽ പ്രകടിപ്പിക്കാമായിരുന്നു. ഇത്തരം പരാമർശങ്ങളുടെ കാര്യത്തിൽ ട്വിറ്ററും ആവശ്യമായ നടപടികൾ കൈക്കൊള്ളുമെന്ന് കരുതുന്നു’ – സൈന പറഞ്ഞു.\nകുഞ്ഞൻമാരെയല്ല, മുൻനിര ടീമുകളെ തോൽപ്പിച്ച് തലപ്പത്ത്; അഞ്ചേരി, സോമു സംസാരിക്കുന്നു\nഇതിനു പിന്നാലെയാണ് ഭാര്യയ്‌ക്കെതിരായ പരാമർശങ്ങളിൽ അതൃപ്തി പ്രകടിപ്പിച്ച് പി. കശ്യപ് രംഗത്തെത്തിയത്.\n‘ഇത് ഞങ്ങളെ വളരെയധികം വിഷമിപ്പിച്ചു. താങ്കൾക്ക് സ്വന്തം അഭിപ്രായം പറയാം. പക്ഷേ, അതിനായി നല്ല ഭാഷ തിരഞ്ഞെടുക്കൂ. പ്രതികരിക്കാൻ തിരഞ്ഞെടുത്ത ഭാഷയിൽ യാതൊരു പ്രശ്നവുമില്ലെന്നാണ് താങ്കൾ കരുതിയതെന്നാണ് തോന്നുന്നത്’ – കശ്യപ് കുറിച്ചു.\nEnglish Summary: Parupalli Kashyap rallies behind wife Saina Nehwal, responds to Siddharth's 'sexist' remark\nഇന്ത്യൻ ടീമിൽ9മലയാളികൾ\nമലേഷ്യ ഓപ്പൺ: സിന്ധുവിന് ജയം; സൈന പുറത്ത്\n2asqu5npriq11jb88gp4d5ulh6 https-www-manoramaonline-com-sports-other-sports video-component


പ്രണയാര്‍ദ്രരായി രാജ്‍കുമാര് റാവുവും പത്രലേഖയും! ഫോട്ടോയ്‍ക്ക് ലൈക്കടിച്ച് വിദ്യാ ബാലനും | Patralekha sharesaloved-up picture with boyfriend Rajkummar Rao\nMumbai, First Published Nov 26, 2020, 6:29 PM IST\nപത്രലേഖയും രാജ്‍കുമാറും ഒന്നിച്ചുള്ള പുതിയൊരു ഫോട്ടോയാണ് ചര്‍ച്ചയാകുന്നത്.\nബോളിവുഡില് പ്രകടനങ്ങള് കൊണ്ട് വിസ്‍മയിപ്പിക്കുന്ന നടനാണ് രാജ്‍കുമാര് റാവു. രാജ്‍കുമാര് റാവുവും നടി പത്രലേഖയും തമ്മിലുള്ള പ്രണയം വാര്‍ത്തകളില് വരാറുണ്ട്. ഇരുവരുടെയും ഫോട്ടോകള് ഓണ്‍ലൈനില് തരംഗമാകാറുണ്ട്. ഇപ്പോഴിതാ പത്രലേഖയും രാജ്‍കുമാറും ഒന്നിച്ചുള്ള പുതിയൊരു ഫോട്ടോയാണ് ചര്‍ച്ചയാകുന്നത്. പത്രലേഖയും രാജ്‍കുമാറും തന്നെയാണ് ഫോട്ടോ ഷെയര് ചെയ്‍തിരിക്കുന്നത്. ഫോട്ടോകള്‍ക്ക് കമന്റുകളുമായിഒട്ടേറെ ആരാധകര് രംഗത്ത് എത്തിയിട്ടുണ്ട്.\nമുമ്പൊരിക്കല് നടത്തിയ അവധിക്കാല യാത്രയില് എടുത്ത ഫോട്ടോയിലാണ് ഇത്. പരസ്‍പരം നോക്കുന്ന ഇരുവരുടെയും എക്സ്രപ്രഷനാണ് ഫോട്ടോയുടെ ഹൈലൈറ്റ്. 'സ്വീറ്റ് നത്തിംഗ്സ്' എന്നാണ് ഫോട്ടോയ്‍ക്ക് ക്യാപ്ഷൻ എഴുതിയിരിക്കുന്നത്. എന്തായാലും ഫോട്ടോ ആരാധകര് ഏറ്റെടുത്തുകഴിഞ്ഞു. വിദ്യാ ബാലൻ, ഹിമ ഖുറേഷി, ഫറാ ഖാൻ തുടങ്ങി ഒട്ടേറെ പേര് കമന്റുകളുമായും രംഗത്ത് എത്തിയിട്ടുണ്ട്. ഇരുവരുടെയും വിവാഹം എന്നാണ് എന്നും ആരാധകര് ചോദിക്കുന്നുണ്ട്.\nമുമ്പും ഇരുവും ഒന്നിച്ചുള്ള ഫോട്ടോകള് ഷെയര് ചെയ്‍തിട്ടുണ്ട്.\nഛാലംഗ് ആണ് രാജ്‍കുമാര് റാവുവിന്റേതായി ഏറ്റവും ഒടുവില് പ്രദര്‍ശനത്തിന് എത്തിയ ചിത്രം.\nLast Updated Nov 26, 2020, 6:29 PM IST


ലിച്ചിയായി, പണി പോയി\nPosted by V.G.Nakul, 01 Jul, 2017\nദോ ദോ നൈനാ ..... " അങ്കമാലി ഡയറീസ് കണ്ട ഓരോ പ്രേക്ഷകരുടെയും ഹൃദയത്തില് ലിച്ചിയെന്ന നായിക ഈ പാട്ടിന്റെ താളത്തിലാകും മിടിക്കുക. അവര് ലിച്ചിയെ " പ്രണയം പൂക്കുന്ന മരം " എന്നു വിളിച്ചു. വിന്‍സന്റ് പെപ്പയെന്ന തന്നേക്കാള് പ്രായത്തില് താഴ്ന്ന നായകനോട് " അടിച്ചു കോണ് തിരിഞ്ഞ് " പാതിരാത്രി ലിച്ചി പ്രണയം തുറന്നു പറയുന്ന സീന് മറക്കാവുന്നതല്‌ള. അതോടെ ലിച്ചിയായ അന്ന രേഷ്മാ രാജന് ആദ്യ സിനിമയില് തന്നെ താരമായി. ലിച്ചിയായി തിളങ്ങിയതോടെ അന്നയ്ക്ക് ലിച്ചിയെന്ന പേരുറച്ചു. അന്ന രേഷ്മ രാജന് എന്ന പേര് താന് തന്നെ മറക്കും എന്ന അവസ്ഥ വന്നപേ്പാള് പേരൊന്നു പരിഷ്‌ക്കരിക്കാമെന്നു മലയാളത്തിന്റെ പുതിയ താരസുന്ദരി തീരുമാനിച്ചു. ഇപേ്പാള് പേരില് ഒരു ക്യൂട്ട് എഡിറ്റിംഗ് നടത്തി , അന്ന രാജനായി. എങ്കിലും പേര് ചോദിക്കുന്നവരോട് അറിയാതെ " ലിച്ചി " എന്നു പറയും. പിന്നെ തിരുത്തും " അല്ല , അന്ന... അന്ന രാജന് ..... "..\nനഴ്‌സായി തൊഴിലെടുക്കവേയാണ് കട്ട ലോക്കലുകളുടെ കഥ പറഞ്ഞ അങ്കമാലി ഡയറീസില് ലിച്ചിയായത്. കഥാപാത്രം ഹിറ്റായതോടെ തുടര്‍ച്ചയായി അവസരങ്ങള് വന്നു. എന്നാല് കരുതലോടെ മതി തിരഞ്ഞെടുപെ്പന്നുറപ്പിച്ചു. അങ്ങനെ മലയാളത്തിന്റെ താരചക്രവര്‍ത്തി ലാലേട്ടന്റെ നായികയായി ലാല് ജോസ് സംവിധാനം ചെയ്യുന്ന വെളിപാടിന്റെ പുസ്തകത്തിലേക്കു വിളി വന്നു.\nചിത്രത്തിന്റെ തിരുവനന്തപുരത്തെ ലൊക്കേഷനില് കാണുമ്പോള് ലിച്ചിയില് നിന്നിറങ്ങി, അദ്ധ്യാപികയായ മേരിയിലേക്കു കയറിയിരുന്നു അന്ന.\nഎപേ്പാഴും ചിരിച്ച് , ഒച്ചത്തില് വര്‍ത്തമാനം പറയുന്ന തനി നാടന് പെണ്‍കുട്ടി. വിശേഷങ്ങള് ഓരോന്നായി പറഞ്ഞു തുടങ്ങുമ്പോള് കൂടുതല് ചിരിയും , ്രപകാശവും നിറഞ്ഞ മുഖം.....\nവെളിപാടിന്റെ പുസ്തകത്തിലെ കഥാപാത്രത്തെക്കുറിച്ച് പറഞ്ഞു തുടങ്ങാം ?\nമേരി മിസ് എന്നാണ് കഥാപാത്രത്തിന്റെ പേര്. ലാലേട്ടന്റെ നായികയാണ്. കുറച്ച് സസ്‌പെന്‍സുകളൊക്കെയുണ്ട്. അതിപേ്പാള് പറയാന് പറ്റില്‌ള. സിദ്ദിഖ് , സലിം കുമാര് , തുടങ്ങി വലിയ താരങ്ങള്‍ക്കൊപ്പമഭിനയിക്കുന്നു. അതിന്റെ ത്രില്‌ളിലാണ്. മറിമായം ഫെയിം സ്‌നേഹ ശ്രീകുമാര് മറ്റൊരു പ്രധാന കഥാപാത്രത്തെ അവതരിപ്പിക്കുന്നു. ലൊക്കേഷനിലെത്തിയപേ്പാള് തന്നെ ഞാനും സ്‌നേഹ ചേച്ചിയും കൂട്ടായി.\nഈ അവസരത്തെ എങ്ങനെ നോക്കിക്കാണുന്നു ?\nപറയാന് വാക്കുകളില്‌ള. ആദ്യം വലിയ ആകാംഷയായിരുന്നു.\nഇപേ്പാള് അതില് നിന്നു മാറി കഥാപാത്രത്തിലേക്കു കടന്നു. മേരി മിസായി എങ്ങനെ നന്നായി അഭിനയിക്കാം എന്നാണിപേ്പാള് ചിന്തിക്കുന്നത്.\nമോഹന്‍ലാലിന്റെ നായികയാകുമ്പോള് ?\nഇതൊരു വലിയ ഭാഗ്യമലേ്‌ള. ചെറുപ്പം മുതലേ നമ്മള് ആരാധനയോടെ കാണുന്ന ഒരാള്‍ക്കൊപ്പം രണ്ടാമത്തെ സിനിമയില്. അതും അദ്ദേഹത്തിന്റെ നായികയായി.\nഅങ്കമാലി ഡയറീസ് കഴിഞ്ഞ് വെളിപാടിന്റെ പുസ്തകം. ഇതിനിടയില് ?\nഅങ്കമാലി ഡയറീസ് കഴിഞ്ഞ് കുറേ അവസരങ്ങള് വന്നു. ഓരോ തിരക്കഥ വായിക്കുമ്പോഴും ഞാന് ലിജോ സാറിനോടും , ചെമ്പന് ചേട്ടനോടുമൊക്കെ അഭിപ്രായം ചോദിക്കും. ഇപേ്പാള് വേണ്ട , നല്‌ള അവസരങ്ങള് വരും കാത്തിരിക്കാനാണവര് പറഞ്ഞത്.\nവെളിപാടിന്റെ പുസ്തകത്തിലേക്കെങ്ങനെ എത്തി ?\nഒരു ദിവസം പ്രൊഡകഷന് കണ്‍ട്രോളര് അനില് അങ്കമാലി ചേട്ടന് വിളിച്ചു. ലാല് ജോസ് സാര് മോഹന്‍ലാലിനെ നായകനാക്കി ഒരു സിനിമ സംവിധാനം ചെയ്യുന്നു. രേഷ്മ പോയി ലാല് ജോസ് സാറിനെ ഒന്നു കാണണം എന്നു പറഞ്ഞു. കേട്ടപേ്പാള് എനിക്കതിശയമായി. അങ്ങനെ വിജയ് ബാബു സാറിനെ വിളിച്ചു ചോദിച്ചു. അല്ലല്ലോ , സാറിപേ്പാ ദുല്‍ഖറിനെ നായകനാക്കി ഒരു ഭയങ്കര കാമുകനാണലേ്‌ളാ ചെയ്യുന്നതെന്നു സാറും പറഞ്ഞു. വീണ്ടും അനില് ചേട്ടനെ വിളിച്ച് ഉറപ്പാക്കിയ ശേഷം ലാല് ജോസ് സാറിനെ കണ്ടു. കഥ കേട്ടു. ഓകെ യാണോ എന്നു ചോദിച്ചപേ്പാള് , അതെന്തു ചോദ്യം. രണ്ട് വട്ടം ഒകെ എന്നായിരുന്നു എന്റെ നിലപാട്. തിരക്കഥ കേട്ടപേ്പാള് ആത്മവിശ്വാസമായി.\nലിച്ചിയും മേരിയും തമ്മില് ?\nലിച്ചിയെപ്പോലെ കരുത്തുള്ള കഥാപാത്രമാണ് മേരിയും. പക്ഷേ രണ്ടും രണ്ടു തരം. കഥയും അങ്ങിനെ തന്നെ. അത്രയേ തത്കാലം പറയുവാന് സാധിക്കൂ. ലിച്ചി പ്രണയാതുരയാണ്. എന്നാല് മേരി അങ്ങനെയേയല്‌ള.\nലിച്ചിയെ മലയാളി ഹൃദയത്തില് തൊട്ടനുഭവിച്ചലേ്‌ളാ. ലിച്ചിയെക്കുറിച്ച് കവിതകളൊക്കെ എഴുതി പലരും ?\nഒരുപാട് സന്തോഷം. ലിച്ചിയെക്കുറിച്ചൊരു കവിതയെഴുതിയിട്ടുണ്ടെന്നൊക്കെ എന്നെ പലരും വിളിച്ചു പറയും. ചിലര് വിളിച്ചിട്ട് ലിച്ചിയെക്കുറിച്ചിങ്ങനെ എഴുതി ഫേസ് ബുക്കില് പോസ്റ്റ് ചെയ്‌തോട്ടെ എന്നൊക്കെ ചോദിക്കും. ആയിക്കോട്ടെ , എനിക്കു കൂടി ഒന്നു സെന്‍ഡ് ചെയ്‌തേക്കണേ എന്നു പറയും. അതുകൊണ്ടൊക്കെത്തന്നെയാകും പ്രേകഷകരുടെ മനസ്‌സില് ലിച്ചി ഇത്രത്തോളം പതിഞ്ഞതെന്നു തോന്നുന്നു.\nഅങ്കമാലി ഡയറീസിനിത്ര വലിയ ഒരു സ്വീകാര്യത പ്രതീകഷിച്ചോ ?\nഒരിക്കലുമില്‌ള. സിനിമ കഴിഞ്ഞപേ്പാള് എന്നോടു പലരും പറഞ്ഞു ഇത് അങ്കമാലിക്കാരു മാത്രമേ കാണുള്ളൂ. അങ്കമാലിയില് മാത്രം റിലീസ് ചെയ്താല് മതിയെന്നൊക്കെ. പക്ഷേ അതേ സിനിമ ഇപേ്പാള് കാന് ഫിലിം ഫെസ്റ്റിവലില് വരെ പ്രദര്‍ശിപ്പിച്ചു. കട്ട ലോക്കല് ഇന്റര്‍നാഷണലായി എന്നര്‍ത്ഥം. ചെമ്പന് ചേട്ടന് പറയും പോലെ ഇതൊക്കെ മധുര പ്രതികാരമാണ്.\nലിച്ചി ഇത്രത്തോളം പ്രിയങ്കരിയാകുമെന്നു കരുതിയോ ?\nസിനിമ ഇറങ്ങിക്കഴിഞ്ഞപേ്പാള് ആദ്യംഎന്റെചേട്ടനുള്‍പ്പടെ പറഞ്ഞത് നായകന് ഹിറ്റാകും, നായിക അവിടെ കിടക്കുകയേയുള്ളൂവെന്നാണ്. ഞാനുമോര്‍ത്തു, ശരിയാണലേ്‌ളാ മലയാള സിനിമയില് എന്തോരം നായികമാരു വരും , പോകും. പക്‌ഷേ, നായകന്‍മാരിങ്ങനെ കയറിക്കയറി പോകുമലേ്‌ളാ. അതു കാരണം ചിത്രീകരണത്തിനു വേണ്ടി രണ്ടു മാസം ലീവെടുത്തതു തീര്‍ന്നപേ്പാള് തിരികെ ജോലിക്കു കയറി.\nലിച്ചിയെ വിട്ട് തിരികെ ജോലിക്കു കയറിയപ്പോള് ?\nഉള്ള ജോലി പോയി. വേറെ കിട്ടി. അതായത് നഴ്‌സിംഗ് മാറി എക്‌സിക്യൂട്ടീവായി. സാധാരണ നഴ്‌സിംഗ് ജോലിയില് ലീവൊന്നും കിട്ടാറില്‌ള. അതുകൊണ്ടാകും സ്ഥാനചലനം.\nഎക്‌സിക്യൂട്ടീവായി ഒന്നര മാസം ജോലി ചെയ്തു. സിനിമ റിലീസ് ചെയ്യുന്നതിനു രണ്ടു ദിവസം മുന്‍പ് പ്രമോഷന് പരിപാടികള്‍ക്കായി വിളിച്ചു. അന്നിറങ്ങി. എങ്കിലും രാജി വച്ചിട്ടില്‌ള. ഒരു ജോലി എന്തായാലും നല്‌ളതലേ്‌ള.\nമേരിയിലേക്കു കയറിയപേ്പാള് ലിച്ചിയെ മറന്നോ ?\nലിച്ചി എന്നും മനസ്‌സിലുണ്ടാകും. ഒരിക്കലും മറക്കില്‌ള. പക്‌ഷേ , ഇപേ്പാള് മേരിയിലാണു ശ്രദ്ധ. രണ്ടു കഥാപാത്രങ്ങളുടെയും സ്വഭാവരീതികള് ഏകദേശം സമാനമായതിനാല് വലിയ കുഴപ്പമില്‌ള. നോട്ടത്തിലെ പ്രണയഭാവങ്ങളൊക്കെ പരമാവധി കുറച്ചോളൂ എന്നാണ് സംവിധായകന്റെ നിര്‍ദേശം.\nസിനിമ റിലീസായ ശേഷം ലിച്ചിക്ക് പ്രണയാഭ്യര്‍ത്ഥനകളൊക്കെ ലഭിച്ചിരുന്നോ ?\nഅതിനു മുന്‍പേ തന്നെ അത്യാവശ്യത്തിനു ലഭിക്കുന്നുണ്ടായിരുന്നു. അതില് നിന്നൊക്കെ ഒഴിഞ്ഞു മാറിയാണിവിടെ എത്തിയതും. ഇനിയും അതു പറയലേ്‌ള. അമ്മച്ചി ഇവിടെ എവിടെേയാ ഉണ്ട് . എന്നെ പിടിച്ച് കെട്ടിക്കാന് നടക്കുവാ.\nകല്യാണം കഴിക്കാന് പേടിയുണ്ടോ ?\nകല്യാണം കഴിക്കാന് പേടിയില്‌ള. അതിനു മുന്‍പ് സ്വന്തം കാലില് നില്‍ക്കണം. ഇപേ്പാഴും ധാരാളം ആലോചനകള് വരുന്നുണ്ട്. എന്തായാലും നമ്മള് നമ്മുടെതായ ഒരു ഇടമുണ്ടാക്കിയ ശേഷം മതി വിവാഹം എന്നാണെന്റെ പക്ഷം.\nപ്രണയ വിവാഹമാകുമോ ?\nലൗ വിത്ത് അറേഞ്ചഡായിരിക്കും.\nപുതിയ അവസരങ്ങള് ?\nതീരുമാനമായിട്ടില്‌ള. പല കഥകളും കേള്‍ക്കുന്നു. തമിഴും , മലയാളവും ഒക്കെയുണ്ട്. തമിഴില് രണ്ടു മൂന്നു തിരക്കഥകള് കേട്ടു. ആദ്യം മലയാളത്തില് കാലുറച്ചിട്ടു മതി തമിഴ് എന്നാണു തീരുമാനം.\nശബ്ദമുയര്‍ത്തി , വളരെയേറെ പ്രസന്നതയോടെ സംസാരിക്കുന്നുണ്ടലേ്‌ളാ.\nനഴ്‌സായതിന്റെ ഗുണമാണോ ?\nഅങ്ങനെയും പറയാം. എന്നു കരുതി പതിയെ സംസാരിക്കേണ്ടപേ്പാള് അങ്ങനെയാണു കേട്ടോ. സാധാരണയായി എനിക്കല്‍പ്പം ഒച്ച കൂടുതലാണു താനും. എന്റെ ക്‌ളാസിലെ കുട്ടികളൊക്കെ പറയും , എനിക്കു മൈക്ക് വേണ്ടെ സംസാരിക്കാനെന്ന്. പക്‌ഷേ അഭിനയിക്കുമ്പോള് തീരേ ഒച്ചയില്‌ള എന്നാണു പരാതി.\nഎപേ്പാഴും സന്തോഷവതിയാണലേ്‌ളാ ?\nഅതേ , അതാണെനിക്കിഷ്ടം. അതൊന്നും നഴ്‌സിംഗില് നിന്നു കിട്ടിയതല്‌ള. ഒരിക്കല് , ഞാന് വേദനിക്കുന്ന ഒരു രോഗിയുടെ മുഖത്തു നോക്കി ചിരിക്കുന്നതെന്തിനാണെന്നോരാളെന്നോടു ചോദിച്ചു. അതെനിക്കിഷ്ടമായില്‌ള. വേദനിക്കുന്ന ഒരാളുടെ മുഖത്തേക്ക് അതേ വേദനയോടെ നോക്കുന്നതിനേക്കാള് നല്‌ളത് അവര്‍ക്കല്‍പ്പമെങ്കിലും ആശ്വാസം നല്‍കിയേക്കാവുന്ന ഒരു ചിരിയാണലേ്‌ളാ. ആ രോഗിയായ ചേട്ടന് പിന്നീടെന്നോടു പറഞ്ഞത് എന്റെ ചിരി കണ്ടപേ്പാള് വലിയ ആശ്വാസം തോന്നിയെന്നാണ്.\nസിനിമയിലെത്തിയ ശേഷം അന്ന മാറിയോ?\nഎനിക്കു മാറാനാകില്ല. ഒരുപാടു വലിയ ഉയരങ്ങളിലേക്കു പോയി അഹങ്കരിച്ചാല് അതേ വേഗത്തില് താഴേക്കു വീഴുമ്പോള് സഹിക്കുവാനാകില്ല.\nഅപേ്പാള് മാറ്റം കഥാപാത്രത്തിനായി മാത്രം?\nഅതേ , സിനിമയില് മാറും. ജീവിതത്തില് ഇല്ല .


മരണശേഷം എന്ത് സംഭവിക്കുന്നു?\nക്രിസ്തീയ ജീവിതത്തിൽ, മരണ ശേഷം എന്താണ് സംഭവിക്കുന്നത് എന്നതിനെ കുറിച്ച് ധാരാളം ആശയ കുഴപ്പങ്ങൾ ഉണ്ട്. ചിലർ വിശ്വസിക്കുന്നു, മരണശേഷം അന്ത്യ ന്യായ വിധി വരെ എല്ലാവരും ഉറങ്ങുകയും അതിന് ശേഷം നരകത്തിലോ അല്ലെങ്കിൽ സ്വർഗ്ഗത്തിലോ എത്തുന്നു. എന്നാൽ, മരണ ശേഷം തൽക്ഷണം വിധിക്കപ്പെട്ട് ലക്ഷ്യസ്ഥാനത്ത് എത്തുന്നു എന്ന് മറ്റ് ചിലർ വിശ്വസിക്കുന്നു. മരണശേഷം ആത്മാക്കൾ താൽക്കാലീകമായി നരകത്തിലോ അല്ലെങ്കിൽ സ്വർഗ്ഗത്തിലോ പോകുകയും അന്ത്യ നാളിൽ ന്യായ വിധിക്ക് ശേഷം എന്നെന്നേക്കും വസിക്കുവാനായി ഒരിടത്തേക്ക് പോകുകയും ചെയ്യുന്നു എന്ന് മറ്റ് ചിലർ വിശ്വസിക്കുന്നു. എന്നാൽ വചനം ഇതിനെ പറ്റി എന്താണ് പറയുന്നത്?\nഒന്നാമതായി, മരിക്കുന്ന ആ നിമിഷത്തില്‍ത്തന്നെ ക്രിസ്തുവിൽ വിശ്വസിച്ചവർ സ്വര്‍ഗ്ഗത്തിലേക്കും അല്ലാത്തവർ നരകത്തിലേക്കും മാറ്റപ്പെടുന്നു എന്ന് വേദപുസ്തകം വ്യക്തമായി പറയുന്നു.(യോഹന്നാൻ 3: 16, 18, 36) വിശ്വാസികളെ സംബന്ധിച്ച് മരണം എന്നാൽ ഈ ശരീരംവിട്ടു പിരിഞ്ഞ് ക്രിസ്തുവിനോടു കൂടെ ചേരുന്നത് ആണ് എന്ന് നാം വായിക്കുന്നു (2 കൊരിന്ത്യർ.5: 6-8; ഫിലിപ്പ്യർ.1:23). എന്നാൽ 1 കൊരിന്ത്യർ 15: 50-54; 1 തെസ്സലോനിക്യർ 4: 13-17 വരെയുള്ള വാക്യങ്ങളിൽ വിശ്വാസികൾ ഉയിർത്തെഴുന്നേറ്റ ശേഷം മഹത്വീകരിക്കപ്പെട്ട ശരീരം നൽകപ്പെടുന്നതിനെ കുറിച്ച് എഴുതിയിരിക്കുന്നു. വിശ്വാസികൾ മരണ ശേഷം തൽക്ഷണം ക്രിസ്തുവിന് ഒപ്പം പോയാൽ പിന്നെ പുനരുത്ഥാനത്തിന്റെ ഉദ്ദേശം എന്താണ്? വിശ്വാസികളുടെ ആത്മാവ് മരണ ശേഷം ക്രിസ്തുവിന് ഒപ്പം പോകുമെങ്കിലും അവരുടെ ശരീരം കല്ലറകളിൽ ഉറങ്ങുന്നു. വിശ്വാസികളുടെ പുനരുത്ഥാന സമയത്ത് അവരുടെ ശരീരങ്ങൾ ഉയിർത്തെഴുന്നേറ്റ് ആത്മാവിനോട് ചേരുന്നു. പുതിയ ഭൂമിയിലും പുതിയ ആകാശത്തിലും, ഒരുമിച്ച് ചേർന്ന ശരീരവും ആത്മാവും വിശ്വാസികളുടെ നിത്യമായ കൈമുതൽ ആയിരിക്കും. (വെളിപ്പാട് 21-22)\nരണ്ടാമതായി, യേശുവിനെ സ്വന്ത രക്ഷിതാവായി സ്വീകരിക്കാത്തവർക്ക് മരണം ഒരു നിത്യ ശിക്ഷ ആയിരിക്കും. എന്നിരുന്നാലും ആവിശ്വാസികളും വിശ്വാസികളെ പോലെ മരണശേഷം പുനരുത്ഥാനം, ന്യായവിധി, നിത്യ ലക്ഷ്യം എന്നിവയ്ക്കായി കാത്തിരിക്കുന്നതിനായി ഒരു താൽകാലിക സ്ഥലത്ത് വിശ്രമിക്കുന്നു. ഒരു ധനികനായ മനുഷ്യൻ മരണ ശേഷം നരകത്തിൽ കഷ്ടപ്പെടുന്നതിനെ കുറിച്ച് ലൂക്കോസ് 16: 22-23 വരെയുള്ള വാക്യങ്ങളിൽ വിവരിച്ചിരിക്കുന്നു. അവിശ്വാസികൾ ഉയിർത്തെഴുന്നേൽക്കുമ്പോൾ നീതിയുടെ സിംഹാസനത്തിൽ ഇരിക്കുന്നവൻ അവരെ ന്യായം വിധിച്ച് തീ പൊയ്കയിൽ തള്ളും എന്ന് വെളിപ്പാട് 20: 11-15 വരെയുള്ള വാക്യങ്ങളിൽ പറയുന്നു. അവിശ്വാസികൾ മരണശേഷം ഉടനെ തീപൊയ്കയിലേക്ക് തള്ളപ്പെടുന്നില്ല, മറിച്ച് ന്യായവിധിയുടെ ഒരു താൽകാലിക സ്ഥലത്തേക്ക് തള്ളപ്പെടുന്നു. അവർ തീപൊയ്കയിൽ തള്ളപ്പെടുന്നില്ലെങ്കിലും ഒരു സുഗമമായ ഇടത്തേക്ക് അല്ല അവർ പോകുന്നത്. “ഞാൻ ഈ ജ്വാലയിൽ കിടന്നു വേദന അനുഭവിക്കുന്നു” എന്ന് ആ ധനികൻ നിലവിളിച്ചു. (ലൂക്കോസ് 16: 24)\nആയതിനാൽ, ഒരു വ്യക്തി മരണ ശേഷം ‘താൽകാലിക’ സ്വർഗ്ഗത്തിലോ, നരകത്തിലോ വസിക്കുന്നു. എന്നാൽ ഈ താൽകാലിക വാസത്തിന് ശേഷം പുനരുത്ഥാനത്തിങ്കൽ ഒരു വ്യക്തിയുടെ വിധി ഒരിക്കലും മാറുന്നില്ല മറിച്ച് സ്ഥലം മാത്രമെ മാറുന്നുള്ളു. വിശ്വാസികൾക്ക് പുതിയ ആകാശത്തിലേക്കും പുതിയ ഭൂമിയിലേക്കും പ്രവേശനം ലഭിക്കുന്നു. (വെളിപ്പാട് 21: 1) അവിശ്വാസികൾ തീപൊയ്കയിലേക്ക് തള്ളപ്പെടുന്നു. (വെളിപ്പാട് 20: 11-15) യേശു ക്രിസ്തുവിനെ മാത്രം രക്ഷിതാവായി സ്വീകരിക്കുന്നവർക്കും സ്വീകരിക്കാത്തവർക്കും ഉള്ള നിത്യ ലക്ഷ്യങ്ങളാണ് ഇതെല്ലാം. (മത്തായി 25: 46; യോഹന്നാൻ 3: 36).


പ്രതികരണങ്ങള്: ചിന്തയില് ചേക്കേറുന്ന ബ്ലോഗുകള്\nposted by ഉമേഷ്::Umesh at 11:10 AM\nബ്ലോഗറിന്റെ ബഗ്ഗുകള് കൊണ്ടു മടുത്തു കൂട്ടരേ. എല്ലാവര്‍ക്കും കമന്റ് ചെയ്യാനുള്ള കഴിവു കൊടുത്തു പല തവണ. ഇപ്പോഴും ബ്ലോഗറു പറയുന്നതു ടീം മെംബേഴ്സിനേ പറ്റൂ എന്നാണു്.\nഇതിനു വേണ്ടി രണ്ടു മൂന്നു പോസ്റ്റുകള് ഡിലീറ്റു ചെയ്യുകയും ചെയ്തു. ലോഗൌട്ടു ചെയ്തു തിരിച്ചു വരുകയും ചെയ്തു. നോ രക്ഷ.\nഇവിടെ കമന്റു ചെയ്യാന് പറ്റുന്നില്ലെങ്കില് ദയവായി കലേഷിന്റെയോ ആദിത്യന്റെയോ ഒറിജിനല് പോസ്റ്റുകളില് കമന്റിടൂ.\n1. ഗൂഗ്ഗിളില് സേര്‍ച്ച് ചെയ്ത് ചിന്തയില് ആദ്യം സേര്‍ച്ച് വരുമ്പോള് അവര്‍ക്ക് അതുകൊണ്ട് എന്തു ഗുണം?\n2. പിന്നെ ആളുകള് ചിന്ത മാത്രം വായിക്കുമ്പോ അതുകൊണ്ട് അവര്‍ക്ക് എന്തു ഗുണം..\nശ്ശെ! എന്റെ ഇരട്ടത്താപ്പ് കണ്ണുകള് എന്തോ കുഴപ്പമുണ്ടല്ലൊ... കണ്ണൊന്ന് ടെസ്റ്റ് ചെയ്യാന് പോണം..ദുബായ് വഴി പോണൊന്നാണെന്റെ ഡൌബ്ട്..അവിടെയാത്രെ ഇപ്പൊ കണ്ണ് ഡോക്ടര് നല്ലത്...\nഹാഹാ എല്‍ജി അതു കൊണ്ടല്ലേ ;)\nContents duplicate ചെയ്യാതിരിക്കുന്ന ചിന്ത.കോം -നെ കുറിച്ചു എല്‍ജിയൊന്നും പറഞ്ഞില്ല. ഒരു ഇരട്ടത്താപ്പ് ഇപ്പോഴും എവിടെയോ കിടന്നു കളിക്കുന്നുണ്ടു് [പോള് അതൊരു ഒപ്ഷന് മാത്രമാണെന്നും, എപ്പോള് വേണമെങ്കിലും ബ്ലോഗേഴ്സിന്റെ അഭിപ്രായം അനുസരിച്ചു മാറ്റാമെന്നും പറഞ്ഞ സ്ഥിതിയ്ക്കു് ഇതു തന്നെ പറഞ്ഞും എഴുതിയും സമയം കൊല്ലണോ? ഓ മറന്ന് ഇതൊരു യൂണിയന് അജണ്ടയാണല്ലേ ;)]\n“അവര്‍ക്കു്” എന്നു പറഞ്ഞാല് ആര്‍ക്കു്, ഇഞ്ചിപ്പെണ്ണേ? സേര്‍ച്ചു ചെയ്യുന്നവര്‍ക്കോ ചിന്തയ്ക്കോ?\nഎനിക്കു പ്രശ്നമുണ്ടു്. അതെഴുതിയതു ഞാനാണെന്നു് അതു വായിക്കുന്നവര് അറിയാതിരിക്കുന്നതില്. ഞാന് എഴുതിയതു് വേറെയൊരിടത്തു വികൃതമായി കാണുന്നതില്.\nഎന്നെ ഒരു സ്വാര്‍ത്ഥന്നായി കണക്കാക്കിക്കൊള്ളൂ :-)\nഇത്രേം പേരു അഭിപ്രായം പറഞ്ഞതില് പോളേട്ടന്റെ മറുപിടി ഞാന് കണ്ടില്ല.. ഓ കണ്ണിന്റെ കുഴപ്പമാണൊ...ഇനി?\nപിന്നേയ്..അതു തന്നെ..അജണ്ട തന്നെ.. ഞമ്മള്‍ക്കൊക്കെ ഇഷ്ടം പോലെ സമയം ഉണ്ടല്ലൊ..സമയം ഇല്ലാത്തവര് സ്കിപ് മാടീ പ്ലീസ്..\nശ്ശൊ! ഈ ഉമേഷേട്ടന്റെ ഒരു കാര്യം..\nഉമേഷേട്ടാ.. sarcasm ത്തിന്റെ മലയാളം ഇതാണ് ഞാന് ചോദിച്ചോണ്ടിരുന്നെ.\nഞാന് ചിന്തക്കാരെ ഒന്ന് ആക്കാന് ശ്രമിച്ചതല്ലെ?\nഓ! ഇപ്പൊ വരും കണ്ണ് ഡോക്ടര് കം ചിന്താ തൊഴിലാളി...\nഒരു സ്‌മൈലി ഒക്കെ ഇട്ടെഴുത് എന്റെ ഇഞ്ചി പെണ്ണെ. :)\nപോള് ഇന്ത്യയിലാണു്. ഇപ്പോള് ഉറങ്ങുകയാവും. രാവിലെ ഉണര്‍ന്നാല് അദ്ദേഹത്തിനൊരു ജോലിയുണ്ടു്. അതിനിടയില് കിട്ടുന്ന സമയത്താണു് ഇതൊക്കെ ചെയ്യുന്നതു്. അദ്ദേഹത്തിനു സമയം കിട്ടുമ്പോള് ഉത്തരം പറഞ്ഞേക്കാം. നാട്ടുകാര്‍ക്കെല്ലാം ഉത്തരം രാത്രി ഉറക്കമിളച്ചിരുന്നു പറയേണ്ട ബാദ്ധ്യത അദ്ദേഹത്തിനില്ല.\nഏവൂരാന് (തനിമലയാളം എന്താടോ ഒച്ചിഴയുന്നതുപോലെ?), പെരിങ്ങോടന് (കീമാനില് ബായ്ക്ക്‍സ്പേസ് മാപ്പു ചെയ്യാന് അറിയില്ലേടോ കൂവേ?), കെവിന് (എന്താടോ അഞ്ജലിയില് “ണ്ണ” ഇല്ലാത്തേ? താന് എന്തു ചെയ്യുവാടോ അവിടെ?), സിബു (പേളല്ലാതെ ഒന്നും അറിയില്ലേടോ തനിക്കു്? മര്യാദയ്ക്കു് ഒരു നല്ല ഗുയി എഴുതെടോ) മുതലായവരോടു സംസാരിക്കുമ്പോഴും ഇതു ശ്രദ്ധിച്ചാല് നന്നു്.\nകമന്റുകളും തമാശയും വികാരപ്രകടനവും പ്രതിഷേധം അറിയിക്കലും ഒക്കെ കൊള്ളാം. അതു വ്യക്തിഹത്യയാകരുതു്. അതു കഴിഞ്ഞു് ഞാന് ഒന്നും ഉദ്ദേശിച്ചില്ല, ഒന്നും തോന്നരുതു് എന്നു പറഞ്ഞാല് അതിന്റെ പ്രശ്നം പോവുകയുമില്ല.\n(ഈ കമന്റില് സ്മൈലികളില്ല എന്നതു പ്രത്യേകം ശ്രദ്ധിക്കുക.)\nഞാന് പെരിങ്ങോടരെയാണ് പറഞ്ഞത്..\nഒന്നും കൂടി പറയട്ടെ. എന്നിട്ട് ഞാന് ഈ അജണ്ട നിറുത്താം.\nപെരിങ്ങ്സ് എന്നെ ആക്ഷേപിച്ച വാക്കുകള് തന്നെയാണ് ഞാന് ഉപയോഗിച്ചത്. അതില് സത്യം പറഞ്ഞാല് എനിക്ക് ഒന്നും തോന്നിയുമില്ല.\nഒരു വാദം ഉണ്ടാവുമ്പോള് എന്നേയും ആളുകള് ആക്ഷേപിക്കും എന്ന് എനിക്ക് നല്ലോണം അറിയാം. അല്ലെങ്കില് എനിക്ക് ഏതാണ് പോപ്പു‍ലര് വാദം..എന്നാ അതിന്റെ കൂടെ എന്ന് വെച്ച് മിണ്ടാതെ ഇരിക്കാം. നല്ല കുട്ടിയാവാം.\nപക്ഷെ അതുകൊണ്ട് പെരിങ്ങ്സിനോട് ഞാന് ഒന്നും തിരിച്ചു പറയാന് പാടില്ലാന്ന് അല്ലെങ്കില് കീമാപ്പ് പെരിങ്ങ്സ് ചെയ്തതുകൊണ്ട് പെരിങ്ങ്സ് -നെ തിരിച്ചും കളിയാക്കാന് പാടില്ല്ല എന്നൊന്നും ഞാന് വിചാരിക്കുന്നില്ല.\nഅതിനി തെറ്റാണെന്ന് ഉമേഷേട്ടന് പറയുവാണെങ്കില് തെറ്റ് എന്ന് വിചാരിക്കുന്നു..\nഎന്നാ പെരിങ്ങ്സ്..സോറി..ആത്മാര്‍ത്ഥമായി തന്നെ.\nഎന്റെ കണ്ണിനു കുഴപ്പമൊന്നുമില്ല ഇഞ്ചീ. ഞാന് ഈ കമന്റിനെയാണു് ഉദ്ദേശിച്ചതു്:\n“ഇത്രേം പേരു അഭിപ്രായം പറഞ്ഞതില് പോളേട്ടന്റെ മറുപിടി ഞാന് കണ്ടില്ല.. ഓ കണ്ണിന്റെ കുഴപ്പമാണൊ...ഇനി?“\nപിന്നെ മറ്റു രണ്ടു പോസ്റ്റിലും ധനസമ്പാദനത്തിനായി പോള് ഇതൊക്കെ ചെയ്യുന്നു എന്ന പ്രസ്താവവും.\nനമ്മള് (ഇഞ്ചിയും ആദിയും ഞാനുമൊക്കെ) അങ്ങോട്ടുമിങ്ങോട്ടും തമാശയ്ക്കു പലതും പറയും. എനിക്കതില് ഒരു പ്രശ്നവുമില്ല. പക്ഷേ അതുപോലെയല്ല ഇങ്ങനെയൊരു ആരോപണം മറ്റൊരാളെപ്പറ്റി ഉന്നയിക്കുമ്പോള്. ആലോചിക്കണം എന്നേ ഞാന് ഉദ്ദേശിച്ചുള്ളൂ. ബ്ലോഗ് വായിക്കുന്നവരുടെ നന്മയെ ഉദ്ദേശിച്ചു് ഒരു ബ്ലോഗ് ബ്ലോക്കു ചെയ്ത ഏവൂരാനു കിട്ടിയ പ്രഹരങ്ങള് അദ്ദേഹത്തെ വേദനിപ്പിച്ചു എന്നു് എനിക്കുറപ്പാണു്.\nഏവൂരാന്, പെരിങ്ങോടന് തുടങ്ങിയവരെപ്പറ്റി ബ്രായ്ക്കറ്റില് എഴുതിയതു് എന്റെ ഭാവനയില് വന്ന കാര്യമാണു്. ആരും പറഞ്ഞതല്ല. ആരും പറയുമെന്നും തോന്നുന്നില്ല.\nഎല്‍ജി, കീമാനെ കുറിച്ചൊരു ചോദ്യത്തിനു പെരിങ്ങോടന് ഉറങ്ങുന്ന സമയത്തു മറുപടി ലഭിക്കണമെന്നു നിര്‍ബന്ധം കാണിക്കരുതെന്നാവണം ഉമേഷിന്റെ ഉദ്ദേശം. പോളിന്റെ അഭിപ്രായം ഇപ്പോള് കാണണമെന്നു വാശിപിടിക്കുന്നതും അതുപോലെയാണു്.\nചിന്ത.കോം തൊഴിലാളിയെന്നൊക്കെ ചുമ്മാ ആരോപിക്കുന്നതു ഒരു രസക്കേടാണു്, ഞാന് ചിന്തയിലെ ഒരു അംഗമായതു കൊണ്ടാണു പോളിനെ ന്യായികരിക്കുന്നതെന്നു വായനക്കാര് ധരിച്ചേയ്ക്കും. അതെന്റെയും പോളിന്റെയും ക്രെഡിബിളിറ്റിയെ നശിപ്പിക്കുന്നതുമാണു്. എന്തായാലും ചിന്ത.കോം -ല് എനിക്കു യാതൊരു പ്രവര്‍ത്തന/സാമ്പത്തിക പങ്കാളിത്തവുമില്ലെന്നു ഞാന് സ്വയം സാക്ഷ്യപ്പെടുത്തുന്നു (വിശ്വസിക്കാമെങ്കില് മതി)\nപിന്നെ ഇമ്മാതിരി കസര്‍ത്തുകള് ആദ്യമായല്ല കാണുന്നതു്, അമ്പലം എന്നെഴുതിയാല് സവര്‍ണ്ണനാക്കപ്പെടുന്നതും, ഭാരതീയം എന്നെഴുതിയാല് സംഘ്‌പരിവാര് ആക്കുന്നതുമെല്ലാം ധാരാളം കണ്ടിട്ടുണ്ടു്, മലയാളി കമ്യൂണിറ്റികളില് ഇതൊരു സ്ഥിരം ഏര്‍പ്പാടല്ലേ ഒട്ടും അതിശയമില്ല ;)\nപോള് മറുപിടി തന്നുവല്ലൊ,ഓ എന്നാലും ഇതു ഇങ്ങിനെ വാദം കണ്ടിന്യൂ ചെയ്യണമെന്ന് ഉള്ളത് നിങ്ങളുടെ അജണ്ടയാണല്ലൊ എന്ന് പെരിങ്ങ്സ് പറഞ്ഞതിനെയാണ് ഞാന് തിരിച്ചും കളിയാക്കിയത്.\nഎന്ന് വെച്ചാല് ഞാന് വെറുതെ ഇങ്ങിനെ ഒരോന്നു പറയുന്നതാണെന്നും ഒരു ഓഫ് ‘തൊഴിലാളി’ എന്ന നിലക്കു കമന്റ് കൂട്ടാന് നോക്കുന്നതാണെന്നും ഞാന് ആ സെന്റെന്‍സില് നിന്ന് ധരിച്ചു.\nഅതുകൊണ്ടാണ് പോളേട്ടന്റെ മറുപിടി ഞാന് കണ്ടില്ലാന്ന് പെരിങ്ങ്സിനോട് പറഞ്ഞത്.\nഅല്ലാണ്ട് ഞാന് പറയുന്നതിന് അതേ സെക്കണ്ടില് മറുപിടി കിട്ടണം എന്ന് എനിക്ക് നിര്‍ബന്ധം ഉണ്ടായിട്ടല്ല.\nഅതുകൊണ്ട് അതേ പോലെ തിരിച്ചു പറഞ്ഞതാണ്. അതുകൊണ്ടാണ് ചിന്ത\n‘തൊഴിലാളി’ എന്ന് പറഞ്ഞത്..അല്ലാണ്ട് ആരുടേയും ക്രെഡിബിളിറ്റിയില് എനിക്ക് ഒരു സംശയവും ഇല്ല. എന്തായാ‍ലും ആര്‍ക്കെങ്കിലും സംശയം ഉണ്ടെങ്കില് എന്റെ ക്രെഡിബിളിറ്റിയിലേ സംശയം തോന്നുള്ളൂ..\nപോളേട്ടന്റെ സൈറ്റില് പോളേട്ടന് എന്ത് കാണിച്ചാലും എനിക്ക് ഒന്നുമില്ല.ഞാന് അത് നേരത്തെ തന്നെ പല പ്രവശ്യം പറഞ്ഞു. ഒരു സൈറ്റ് നടത്തിക്കൊണ്ട് പോകാന് വരുമാനം ആവശ്യമാണ് താനും.അതില് ലാഭം വേണം താനും.അതില് യാതൊരു തെറ്റുമില്ല. അല്ലാണ്ട് എല്ലാവരും ഫ്രീ തരണമെന്ന് ഞാന് പറയുന്നതെങ്ങിനെ?\nപക്ഷെ അതുകൊണ്ട് യൂസര് രെജിസ്റ്റ്രേഷനും വോട്ടിങ്ങും പിന്നെ കണ്ടന്റ് മൊത്തം ഇടലും ശരിയല്ലായെന്നും പ്രത്യേകിച്ച് അവിടെ ആഡ്സ് കൊണ്ട് നിറക്കുമ്പോള് എന്നിട്ട് ആഡ്സ് വെറുതെ ഇട്ടതാണ് എന്ന് പറയുമ്പോള് എനിക്ക് ന്യായമായും ചോദ്യങ്ങള് ചോദിക്കാം എന്ന് തന്നെയാണ് ഞാന് കരുതിയത്. പക്ഷെ അപ്പോള് അതൊരു സെര്‍വീസ് അല്ല,അതൊരു ബിസിനസ്സ് ആണ്..ഒരു ബിസിനിസ്സ് എന്ന് പറയുന്നതില് എന്തു തെറ്റ്? എനിക്ക് ഒരു തെറ്റും തോന്നിയിട്ടില്ല. ഒരു ബിസ്നിസ്സ് നടത്തിക്കൊണ്ട് പോവുന്ന എനിക്കും അതില് വരുമാനം0എന്ന് കാണിച്ചാല് ശരിയാവില്ല എന്ന് നല്ലവണ്ണം അറിയാം. പക്ഷെ ഞാന് അതൊരു സെര്‍വീസ് ആണെന്ന് ആരോടും പറയാറില്ല അത്രെ ഉള്ളൂ.\nപെരിങ്ങ്സ് ഞാനും കേട്ടിട്ടുണ്ട് ഇഷ്ടം പോലെ....ദേ ഇപ്പൊ തന്നെ എന്റെ നയം ഇരട്ടത്താപ്പ് എന്നും ചിക്കിലി മാത്രം കാണുന്ന കണ്ണെന്നും എനിക്കൊരു അജണ്ട ഉണ്ടെന്നും പെരിങ്ങ്സ് തന്നെ പറഞ്ഞില്ലെ? :)\nഉമേഷ് ചേട്ടാ...ഞാനിങ്ങനെ പാതിരാത്രിയില് ഇരുന്ന് കമന്റെ വായിക്കവെ നിവൃത്തിയില്ലാതെ അടിച്ചു പോവുന്നതാണ്..”അപ്പന്റെ തലേലാണോ ...മോളേ ഷേവിങ്ങ് പഠിക്കുന്നത് എന്ന് ചോദിക്കരുതേ..എന്റെ ശ്രദ്ധ ആ കമന്റില് മാത്രമാണ് .തനിക്കതില് ഒന്നും തോന്നിയില്ലെന്നും പറഞ്ഞ് ഇഞ്ചി ഉടനെ മറുപടി തന്നെങ്കിലും അത് തൂടര്‍ന്നപ്പോള് എഴുതാന് തോന്നി..\nഇഞ്ചിക്ക് കണ്ണിന് കുഴപ്പമുണ്ടോ എന്ന കമന്റ് ഉദ്ദരിച്ചല്ലേ പിന്നെയുള്ള കമന്റില് മുഴുവന് അവരത് ആഡ് ചെയ്തത്..അത് വരെ ചിന്തയുടെ strenght and weakness ഇടകലര്‍ത്തി പറഞ്ഞുകൊണ്ടിരുന്ന ചേട്ടനെന്തിനാ പെട്ടന്ന് ഇങ്ങനെ ഒരു കമന്റ് അടിച്ചത്..“ഇന്നയാളെ കണ്ടില്ലല്ലോ എന്ന ചോദ്യമാണോ” ആ ആളിക്കത്തലിന് കാരണം.താങ്കളുടെ കമന്റില് സാമ്പിളിനിട്ടിരിക്കുന്ന ബാക്കിള്ളവയുടെ അത്രയും വിഷമയമായിരുന്നുവോ ആ അന്വെഷണം..\nരാജാവായാലും തുണിയുടുത്തില്ലേല് ഇല്ലെന്ന് പറയണം എന്ന ചോല്ല് വച്ച് ഞാന് പറയട്ടെ..ആ കമന്റില് ഒരു സുപീരിയോരിറ്റി കോമ്പ്ലെക്സ് ഉണ്ടായിരുന്നു..ഒന്ന് മനസ്സിരുത്തി അതിനു ശേഷമുള്ള കമന്റുകള് വായിച്ചു നൊക്കിക്കേ..അത് വരെയുണ്ടായിരുന്ന സൌഹൃദം കാണാന് ആവുന്നുണ്ടോ..?\nഇത് പറയാന് ഞാന് ആരുമല്ല..നിങ്ങളൊക്കെ പയറ്റിതെളിഞ്ഞ കളരികള് കണ്ട് അന്തിച്ച് നില്‍ക്കുന്ന ഒരു മുരടിച്ച ബാല്യം...എങ്കിലും ഒരു ഈഗോ ക്ലാഷില് ഇങ്ങനെ സുഹൃത്തുക്കളുടെ മനസ്സ് നോവിക്കണോ?\nഎന്തോ..എനിക്ക് പറയാന് തോന്നിയത് ഞാന് പറഞ്ഞു...survival is the art of fittest"..എന്ന് കേട്ടിട്ടുണ്ട്..ഒരിക്കല് ചിന്തയും വിജയമായാല് അതും ഈ തറവാട് പോലെ തഴയ്ക്കും,ഇല്ലെങ്കില് മറ്റൊരു മരണം..അതിന്റെ പേരില് ഒരിക്കലും മായാത്ത ചെളിവാരി എറിയുന്നതെന്തിന്..എനിക്കറിയില്ല..?\nഇഞ്ചിയുമായുള്ള സൌഹൃദത്തിനു് ഇതുകൊണ്ടു് ഒരു കുറവും വരില്ല എന്നു തന്നെയാണു് എന്റെ വിശ്വാസം. തെറ്റെന്നു തോന്നിയ ഒരു കാര്യം ചൂണ്ടിക്കാണിച്ചു എന്നു മാത്രം.\nസാധാരണ ഇങ്ങനെയുള്ളവ ഇ-മെയിലിലൂടെയോ ഫോണ് ചെയ്തോ ആണു പറയാറുള്ളതു്. (മറ്റുള്ളവര് എന്നോടും ഇതു ചെയ്യാറുണ്ടു്. എനിക്കതിനു നന്ദിയുമുണ്ടു്.) ഇഞ്ചിയെ ഇതല്ലാതെ അറിയിക്കാന് മറ്റു മാര്‍ഗ്ഗമൊന്നും കണ്ടില്ല.\nപാര്‍വ്വതിയുടെ ആരോപണങ്ങള് അംഗീകരിക്കുന്നു. എന്റെ കമന്റില് സുപീരിയോരിറ്റി കോമ്പ്ലക്സ് മുഴച്ചുനില്‍ക്കുന്നുണ്ടെങ്കില് ദയവായി ക്ഷമിക്കുക.\nപക്ഷേ, ഈ സംവാദത്തിന്റെ ഭവിഷ്യത്തെന്താണെന്നു കണ്ടില്ലേ? പോള് ഈ പരിപാടി നിര്‍ത്തി. ആദിയുടെയും ഇഞ്ചിയുടെയും സൂവിന്റെയും ബ്ലോഗുകള് ഒഴിവാക്കുകയും ചെയ്തു. ആര്‍ക്കു് എന്തു നേട്ടം കിട്ടി അവസാനം?\nഇതു് ഒരു പൊതുവേദിയില് പറയേണ്ടി വന്നതില് ഖേദമുണ്ടു്. ഇഞ്ചിയോടു മാത്രമായി പറഞ്ഞതിലും ഖേദമുണ്ടു്. ഇഞ്ചിയെപ്പോലെയോ അതില് കൂടുതലായോ മറ്റു പലരും (ആദി, ഇടിവാള് തുടങ്ങിയവര്) ഈ കാര്യങ്ങള് പറഞ്ഞിട്ടുണ്ടു്. എല്ലാവര്‍ക്കും കൂടിയുള്ള മറുപടിയാണു് എന്റേതു്.\nഞാന് പോളിന്റെ വക്താവല്ലെന്നും വ്യക്തമാക്കട്ടേ. രണ്ടുമൂന്നു കാര്യങ്ങള് ഞാനും ന്നന്നായി വിമര്‍ശിച്ചിട്ടുണ്ടു്.\nദയവായി ഞാന് പറഞ്ഞതു വ്യക്തിപരമായി എടുക്കാതെ ആശയത്തോടുള്ള എതിര്‍പ്പാണെന്നു് എല്ലാവരും കരുതണം എന്നു് എല്ലാവരോടും, പ്രത്യേകിച്ചു് ഇഞ്ചിയോടു്, അപേക്ഷിക്കുന്നു.\nസത്യം പറയട്ടെ ഉമേഷേട്ടാ\nഉമേഷേട്ടന് എന്നെ വഴക്ക് പറയണമായിരുന്നു എന്ന് തന്നെയാണ് .അതുകൊണ്ട് ഞാന് ഒന്ന് ഒതുങ്ങി..അല്ലെങ്കില് ഞാന് പിന്നേയും പലരേയും വേദനിപ്പിച്ചേനെ..\nഅവിവേകം കാണിക്കുമ്പോള് ഉമേഷേട്ടനെപ്പോലെയുള്ളവര് നേര് വഴിക്ക് തന്നെ പറഞ്ഞ് തരണം..അതില് ഞാന് സത്യമായും സന്തോഷിക്കുന്നു..വെറുതെ പറയുന്നതല്ല..101% ആത്മാര്‍ത്ഥ്മായി പറയുന്നതാ‍ണ്. അതുകൊണ്ടാണ് ഞാന് പെരിങ്ങ്സിനോട് മാപ്പ് അപ്പോള് തന്നെ പറഞ്ഞത്. കാരണം എനിക്ക് തന്നെ അറിയാം എനിക്ക് ഒത്തിരി അധികം വിവരക്കേടുകള് ഉണ്ട്.\nഅതുകൊണ്ട് ആരെയെങ്കിലും വേദനിപ്പിച്ചിട്ടുണ്ടെങ്കില് ദയവായി പൊറുക്കണം.\nപറഞ്ഞ വാക്കുകള് തിരിച്ചെടുക്കാന് പറ്റില്ലാന്ന് അറിയാം...എന്നാലും..ഇതിനി ഏതെങ്കിലും ശ്ലൊകം ഉണ്ടോ ആവൊ? :)\nപാറുക്കുട്ടിയെ...ഉമേഷേട്ടന് അന്നേരം അത് പറഞ്ഞത്കൊണ്ട് ഞാന് അടങ്ങി..അല്ലെങ്കില് എന്റെ കര്‍ത്താവെ ഞാനിവിടെ പെരിങ്ങ്സ് പറഞ്ഞ പോലെ എന്തൊക്കെ കസര്‍ത്തുകള് കാണിച്ചെനെ.. :-)\nഉമേഷേട്ടന്റെ മറുപടി എനിക്കും ഇഷ്ടമായി. എല് ജി വിവേകത്തിനേക്കാള് വികാരത്തിന് പ്രാധാന്യം കൊടുക്കുന്നു കമന്റുകളില്. തമാ‍ശ പറയുമ്പോള് അത് നല്ലതാണ്, പക്ഷെ എപ്പോഴും അല്ല.\nപറഞ്ഞത് കൊണ്ട് ഒന്നും തോന്നരുത് എല്.ജി. നമ്മള് ഫ്രണ്ട്സ് അല്ലേ ഇപ്പോഴും, എപ്പോഴും, എല്ലായ്പ്പോഴും.\nഓ.ടോ: ഈ കോമ (,) എന്ന സാധനം ഇംഗ്ലീഷുകാരനാണോ? അതോ മലയാളത്തിലും ഇത് പണ്ടേ ഉള്ളതാണോ?\nഅതുകൊണ്ട് ഇനി ഒരു അഭിപ്രായ പ്രകടനവും\nഫ്രണ്ട്സ് തന്നെ...നോ പ്രോബ്ലം.. :)\nഎല്‍ജി വിവേകത്തിനേക്കാള് വികാരത്തിനു പ്രാധാന്യം കൊടുക്കുന്നു എന്ന വാദത്തോട് എനിക്കു യോജിക്കാന് പറ്റുന്നില്ല. ഈയിടെ കണ്ടതില് ഏറ്റവും ലോജിക്കല് ആയി വാദിയ്ക്കുന്നത് എല്‍ജിയാണ് എന്നാണ് എനിക്കു തോന്നിയത്. പല കാര്യങ്ങളെപ്പറ്റിയും എല്‍ജിയുടെ അഭിപ്രായങ്ങള് നല്ല ആലോചിച്ച് ഉറപ്പിച്ച അഭിപ്രായങ്ങള് തന്നെയാണ്. അപ്പപ്പോള് മനസില് വരുന്നതു പറയല് അല്ല. എല്‍ജി പറഞ്ഞതെല്ലാം ശരിയാണെന്നല്ല ഞാന് പറഞ്ഞത്. ഉറപ്പില്ലാത്ത കാര്യങ്ങള് ഒരു തമാശ പോലെ ഒക്കെ ഒരു ലൂപ്പ് ഹോള് ഒക്കെ ഇട്ടു പറയുക എന്ന ചില്ലറ പൊടിക്കൈകള് ഒക്കെ ഉണ്ട് :)\nപറഞ്ഞത് കൊണ്ട് ഒന്നും തോന്നരുത് ശ്രീജിത്തേ. നമ്മള് ഫ്രണ്ട്സ് അല്ലേ ഇപ്പോഴും, എപ്പോഴും, എല്ലായ്പ്പോഴും.\n“എന്റെ ആദിക്കുട്ടീ, എന്നാന്നേ ഈ പറയുന്നേ, ഞാന് ചുമ്മാ എനിക്കു മനസില് തോന്നുന്ന പൊട്ട അഭിപ്രായമാന്നേ പറയുന്നേ. അല്ലാതെ പറയുന്നതിനെപ്പറ്റി2സെക്കന്റ് പോലും ഞാന് ആലോചിക്കാറില്ലന്നെ. എന്റെ ചേട്ടായി ഇതു പറഞ്ഞ് എന്നെ എപ്പഴും കളിയാകുമെന്നെ“ എന്ന എല്‍ജിയുടെ ഒരു മറുപടി ഞാന് പ്രതീക്ഷിയ്ക്കുന്നു. :)\nഹഹഹ....എനിക്ക് വയ്യ! ദേ അപ്പൊ എന്റെ സൂത്ര പാറ്റേര്‍ണ്‍സ് ഒക്കെ കണ്ട് പിടിച്ച് വേച്ചേക്കുവാല്ലെ ആദിക്കുട്ടീ? അതു ശരി! സൂ‍ത്രങ്ങള് മാറ്റേണ്ട ടൈം ആയിരിക്കുന്നു.\nഎനിക്കതൊന്നുമല്ല വിഷമം..പെരിങ്ങ്സ് ആണെങ്കില് എനിക്ക് കുറേ മാര്‍ക്കും തന്നതാ എപ്പോഴൊ. ഇനി അതു മൊത്തം നെഗറ്റീവില് നിന്ന് അതിനും താഴെ ഏതെങ്കിലും നമ്പര് ഉണ്ടെങ്കില് അതിലേക്ക് പോവുമല്ലൊ എന്ന് മാത്രം :(\nഹൊ! എന്നാല് ഒരു അഗ്രിഗേറ്റര് ഉണ്ടാക്കിയിട്ട് തന്നെ കാര്യം. ഇവിരീ പറയുന്ന ഒരു ഭയങ്കര സാധനം എന്താണെന്ന് ഒന്ന് അറിയണമല്ലൊ.\nഎന്നൊന്നും ഞാന് അമ്മയാണെ പറയൂല്ല..\nവല്ലോരുടെം പുറത്ത് കുതിര കയറാനല്ലെ എന്നെക്കൊണ്ടൊക്കെ പറ്റൂ..\nസന്തോഷമായി. ഇഞ്ചിയ്ക്കു വിഷമമാകുമോ എന്നു് എനിക്കു വിഷമമാകുമോ എന്നു് ഇഞ്ചിക്കു വിഷമമാകുമോ എന്നു എനിക്കു വിഷമമായിരുന്നു. അതു തീര്‍ന്നു കിട്ടി. പാര്‍വ്വതിക്കും നന്ദി. ഞാനും ഒന്നടങ്ങി.\nകോമ നമുക്കു പണ്ടില്ലായിരുന്നു ശ്രീജിത്തേ. ഇംഗ്ലീഷ് വിദ്യാഭ്യാസത്തിന്റെ കൂടെ കിട്ടിയതാണു്.\nഅല്ലാ, ആദിയും ശ്രീജിത്തും ഒരു എല്‍ജിയുടെ കാര്യം പറയുന്നുണ്ടല്ലോ. ഇഞ്ചിക്കറിയുമോ അതാരാണെന്നു്? :-)\nഉണ്ടല്ലോ ഇഞ്ചീ. പറഞ്ഞ വാക്കും എയ്ത അമ്പും പിന്നെ വേറേ എന്തോ സാധനങ്ങളും തിരിച്ചെടുക്കാന് പറ്റില്ല എന്നര്‍ത്ഥമുള്ള ഒരു ശ്ലോകം ഉണ്ടു്. ഓര്‍ത്തിട്ടു കിട്ടുന്നില്ല. ഓര്‍ത്താല് എഴുതാം.\nഎല്‍ജി വളരെ ലോജിക്കല് ആയിട്ടുള്ള വാദങ്ങളാണ് നടത്തുന്നതെന്ന് ഞാനും ലോജിക്കലായി വാദിക്കുന്നു. ചെറുപ്പത്തിന്റെ ചോരത്തിളപ്പുള്ളതിനാല് വളരെ passionate (ഉന്മാദം? :)) ആയിട്ടാണ് പറയുന്നതെങ്കിലും. എല്‍ജിയുടെ വാഗ്‌ധോരണി ഹൃദയം വഴിയാണ് കീബോര്‍ഡിലെത്തുന്നതെങ്കിലും, അതിന്റെ ഉദ്‌ഭവസ്ഥാനം തലച്ചോറുതന്നെ :) (വിശ്വപ്രഭയെപ്പോലെ എഴുതാമോ എന്നു ഞാനും നോക്കട്ടെ :))\nനല്ലവരില് നല്ലവനായ പോളിനെ ഇവിടെ പലര്‍ക്കും പരിചയമില്ലാത്തതുകൊണ്ടാവാം ഈ വാദത്തില് കുറച്ചൊക്കെ എരിവും പുളിയുമൊക്കെ വന്നത്. പിന്നെ ആദി എവിടെയോ പറഞ്ഞതുപോലെ “ഞങ്ങ ഇതു നടത്തിക്കോളാം, നിങ്ങ അവിടെ മിണ്ടാതിരി” എന്നൊരു ധ്വനി അറിയാതെയാണെങ്കിലും വന്നിട്ടുണ്ടാവാം.\nകുറച്ചുനേരം കൂടി ആരോപണപ്രത്യാരോപണങ്ങള് തുടര്‍ന്നിരുന്നെങ്കില് വീട്ടില് പോകാന് സമയമാകുന്നതുവരെ എനിക്കു ബോറടിക്കാതെ ഇരിക്കാമായിരുന്നു :)\nഇനി ഞാന് എന്റെ കോമയിലേക്കു തിരിച്ചുപോട്ടെ...\n“നാരാചശല്യം ദേഹത്തിങ്കല് നിന്നെടുത്തിടാം, ക്രൂരവാക്‍ശല്യമെടുക്കും ചികിത്സകനുണ്ടോ” എന്ന് ഏതോ ഹൈസ്‌കൂള് മലയാളം പുസ്തകത്തില് വായിച്ചിട്ടുണ്ട്.\n..കുറച്ചുനേരം കൂടി ആരോപണപ്രത്യാരോപണങ്ങള് തുടര്‍ന്നിരുന്നെങ്കില് വീട്ടില് പോകാന് സമയമാകുന്നതുവരെ എനിക്കു ബോറടിക്കാതെ ഇരിക്കാമായിരുന്നു :)...\nഅങ്ങനെ വല്ല ഉദ്ദേശവും ഉണ്ടായിരുന്നെങ്കില് സംഭവം തണുത്തു തുടങ്ങിയപ്പോ ഒന്ന് ഇടപെട്ട് കലക്കണ്ടാരുന്നോ? ;)\nഒന്നില്‍ക്കൂടുതല് അഗ്രഗേറ്റര് ഇട്ടതു കൊണ്ടാണ് ടാന്‍സാനിയാല് ടുളു ഭാഷയിലെ ഒരു ബ്ലോഗിങ്ങ് കമ്മ്യൂണിറ്റിക്ക് എഡി 457-ല് വംശനാശം സംഭവിച്ചതെന്നോ മറ്റോ ഒരു ബിറ്റുമായിട്ട് ഒന്ന് എറങ്ങിയാപ്പോരാരുന്നാ? ;))\nഉമേഷേ ... (ഉമേഷേട്ടാ എന്ന് മറ്റുള്ളവര് വിളിക്കുന്ന പോലെ വിളിക്കാത്തതിനാല് , തിരികെ കയറി കൂമേട്ടാ എന്ന് വിളിക്കല്ലേ:) തല്‍ക്കാലം ശരിക്കുള്ള പേരായ സുധീറേ എന്നു വിളിക്കുന്നതില് ഒരു വിരോധവും ഇല്ല) കുറെയേറെ നല്ല ബ്ലോഗുകളെഴുതുന്ന ഒരുപാടു പേരുണ്ട് ബൂലോഗത്തില് . ഓഫീസിലിരുന്ന് കുറച്ചൊക്കെ വായിക്കണമെന്ന് ആഗ്രഹമുള്ളതുകൊണ്ട് പറഞ്ഞതാണ്. ഒരു xml feed ഉണ്ടെങ്കില് മുഴുവനായി അവിടിരുന്നു വായിക്കാമല്ലോ എന്നാണ് എന്റെ സ്വാര്‍ഥത. ഉദാഹരണം പറയാം. താങ്കളുടെ ഗുരുകുലമൊക്കെ (മനസിലായില്ലെങ്കിലും) ഞാന് നേരിട്ടാണ് വായിക്കാറ്. കാരണം template ഒരു മാതിരി neutral ആയതു കൊണ്ടു തന്നെ. എന്നാല് ദേവന്റെ മുരിങ്ങയും നരിച്ചീറുമൊക്കെ മുഴുവന് cut n paste ചെയ്ത് ഒരു നോട്ട്പാഡിലിട്ടാണ് വായിക്കണം, കാരണം template കൂടുതല് contrast ഉള്ളതിനാല് . telnet windowകളുടെ ഒരു അയ്യരു കളിയ്ക്കിടയില് notepad ഒളിച്ചിരിക്കും അങ്ങനെ ചക്കാത്തില് വായനയും. ഇനി സമ്മറിയായാലും ഞാന് സന്തുഷ്ടനാവും. കാരണം വിശദമായി വായിക്കേണ്ടതിനെ തരം തിരിക്കാമല്ലോ. (ഇതു കണ്ടിട്ട് ‘കൂമാ ഓഫീസിലിരുന്നു വായിക്കണ്ടാ. നിന്റെ തൊപ്പി തെറിച്ചേക്കും‘ എന്നൊന്നും ആരും കരിനാക്കു വളയ്ക്കരുതേ)\nചിന്ത പോലെയുള്ള ഉദ്യമങ്ങള് നമുക്കു ധാരാളം വേണം. അതിനെ പ്രോത്സാഹിപ്പിക്കണം എന്നാണ് എന്റെ വിചാരം.\nഅതല്ല പാപ്പാനേ. എന്നാലും അതും ഇവിടെ വളരെ പ്രസക്തം.\nഅതു ഭാരതം കിളിപ്പാട്ടിലേതാണെന്നു തോന്നുന്നു. അങ്ങനെ തന്നെയാണോ വരികള്? എഴുത്തച്ഛന്\nഎന്നൊരു ഭീകരയതിഭംഗം കേകയില് വരുത്തുമോ എന്നൊരു സംശയം. വരികള് ശരിക്കു് എനിക്കു് ഓര്‍മ്മയില്ല.\nഈ എഴുത്തച്ഛന് തന്നെ\nഅമ്പു കൊണ്ടുള്ള വ്രണം കാലത്താല് നികന്നിടും,\nകമ്പുകള് കണ്ടിച്ചാലും പാദപം കിളുര്‍ത്തിടും\nഎന്നും എഴുതിയിട്ടുണ്ടു്. അതാണൊരു സമാധാനം :-)\nകൂമാ, നമ്മളെല്ലാം പറഞ്ഞതു് ഒന്നു തന്നെ. ഓരോ വഴിക്കു നോക്കുമ്പോള് എല്ലാം ശരിതന്നെ. പിന്നെങ്ങനെയോ ഇങ്ങനെയൊക്കെ....\nകൂമന്റെയും പാര്‍വ്വതിയുടെയും പോസ്റ്റുകളൊക്കെ വായിക്കാറുണ്ടു്. കൂടുതല് വായിച്ചു മൊത്തം മനസ്സിലാക്കി ആസ്വദിച്ചതിനു ശേഷം കമന്റിടാം എന്നു കരുതി വൈകുന്നതാണു്. അതങ്ങനെ നീണ്ടുപോകും...\nഭാരതംകിളിപ്പാട്ടു് മുഴുവന് കേകയിലാണോ ഉമേഷ്ജി? രാമായണം ഓരോ കാണ്ഡവും വ്യത്യസ്ത വൃത്തങ്ങളിലായിരുന്നുവെന്നു വായിച്ചിട്ടുണ്ടു്.\nഅല്ല. കിളിപ്പാട്ടു വൃത്തങ്ങള് മിക്കവാറും അതിലുണ്ടു്.\nകണ്ടീലയോ നീ മുകുന്ദാ ധരണിയില്\nഉണ്ടായ മന്നരില് മുന്നന് ഭഗദത്തന്...\nകളകാഞ്ചിയുമുണ്ടു്. വരികളൊന്നും ഓര്‍മ്മവരുന്നില്ല.\nഅധികവും കാകളിയും കേകയുമാണു്. അദ്ധ്യാത്മരാമായണത്തിലും അങ്ങനെയാണല്ലോ.\nഎന്റെ അഭിപ്രായത്തില് എഴുത്തച്ഛന്റെ ഏറ്റവും മനോഹരമായ കൃതിയാണു് ഭാരതം കിളിപ്പാട്ടു്. എന്തുകൊണ്ടോ അദ്ധ്യാത്മരാമായണത്തിന്റെ പ്രചാരം അതിനു കിട്ടിയിട്ടില്ല. ഭക്തി കുറവായതുകൊണ്ടാണോ, അതോ വീട്ടില് വായിച്ചാല് വഴക്കുണ്ടാകും എന്ന അന്ധവിശ്വാസം കൊണ്ടോ? രാമായണം വായിച്ചാല് അങ്ങനെയാണെങ്കില് കാട്ടില് പോവുകയും (ഇപ്പോള് ഗള്‍ഫും അമേരിക്കയുമൊക്കെയായിരിക്കും) ഭാര്യയെ ഉപേക്ഷിക്കുകയും ഒക്കെ ചെയ്യുമോ?\n(വേര്‍ഡ് വേരിയില്ലാതെ എഴുതാന് എന്തൊരു സുഖം!)\nഉമേഷേ, മാവേലിക്കരമന്നാ, വരികള് അതു തന്നെ. വൃത്തഭംഗം ഉണ്ടായിരുന്നതുകൊണ്ടാണ് ഞാന് ഓര്‍ത്തിരുന്നതു തന്നെ. ഏതോ സംസ്കൃതപദ്യത്തിന്റെ ഒരുമാതിരി കണാകുണാ വിവര്‍ത്തനമായിരുന്നു എന്നാണോര്‍മ്മ.\nപെരിങ്ങ്‌സേ, രാ‍മായണം ഓരോ കാണ്ഡവും ഓരോ വൃത്തമല്ല. സുന്ദരകാണ്ഡത്തിനുമാത്രമേ സ്വന്തം വൃത്തമുള്ളൂ എന്നാണോര്‍മ്മ.\nനാണമെന്നിയേ മുദാ നാവിന്മേല് നടനം ചെയ്-\nകേണാങ്കാനനേ, യഥാ കാനനേ ദിഗംബരന്\nആന തേര് കാലാള് കുതിരപ്പടയൊടും\nപല്ലും കടിച്ചലറിക്കൊണ്ടു ബാലിയും\nനില്ലുനില്ലെന്നണഞ്ഞോരു നേരം തദാ\nചെമ്മേ വിറച്ചിതു വാമഭാഗം തുലോം.\nമൂന്നു കാകളി, ഒരു കേക, ഒരു കളകാഞ്ചി.\nഉത്തരരാമായണത്തിലെ ഒരു വരിയും ഓര്‍മ്മകിട്ടുന്നില്ലല്ലോ...\nഉമേഷേ, ആരണ്യകാണ്ഡം കേകയല്ലേ?\nഅയ്യോ, അതു വിട്ടു. കേക തന്നെ.\nഭര്‍ത്താവേ, കണ്ടീലയോ, കനകമയമൃഗ-\nമെത്രയും ചിത്രം ചിത്രം, രത്നഭൂഷിതമിദം...\nകേക, കാകളി, കേക, കാകളി, കളകാഞ്ചി, കാകളി,...\nമിക്കവാറും ഉത്തരരാമായണം കേകയായിരിക്കും.\nപെരിങ്ങോടന് പറഞ്ഞതു ശരിതന്നെ. ഓരോ കാണ്ഡവും തൊട്ടു മുമ്പിലത്തേതിനേക്കാള് വ്യത്യസ്തമായ വൃത്തം.\nപെരിങ്ങോടോ, പൂയ്, ഉറങ്ങിയോ, സമയം വെളുപ്പിനെ മൂന്നേകാലേ ആയിട്ടുള്ളല്ലോ :-)\nപെരിങ്ങോടന് പറഞ്ഞത് ഓരോ കാണ്ഡവും ഓരോ വൃത്തം, അപ്പ ഞാന് പറഞ്ഞു അല്ല, ഒരെണ്ണം ഒഴികെ ബാകിയെല്ലാം shared വൃത്തം. അപ്പൊ പോയിന്റാര്‍ക്കാ?\nശരിയാണല്ലോ പാപ്പാനേ. അതെനിക്കു കത്തിയില്ല.\nഅപ്പോള് നിങ്ങള് രണ്ടുപേരും പറഞ്ഞതു ശരി. ഞാന് മാത്രം മണ്ടന് :-(\nപാപ്പാന്, ഉമേഷ്, നിങ്ങള് ഒന്നടങ്ങൂ. പോയിന്‍റ് സിസ്റ്റം നല്ലതല്ലെന്ന് കാര്യകാരണസാഹിതം ഇഞ്ചിമാങ്ങ തലച്ചോറുപയോഗീച്ച് വികാരപരമായി (തല്ലുകൊള്ളുന്നതുവരെ) പറഞ്ഞതു കേട്ടില്ലായിരുന്നോ. ആര്‍ക്കും പോയിന്‍റില്ല. ഹല്ല, പിന്നെ.\nതാങ്ക്യൂ സന്തോഷ്... റഷ്യനാണോ സ്പാനിഷാണോന്നറിയാതെ ഞാന് വിഷമിച്ചിരിക്കുവാരുന്നു.\nരണ്ടുവട്ടം ചിത്രം എന്നുണ്ടോ? അതോ ഒന്നു ‘ചിത്തം’ എന്നാണോ?\nThe choice of the metres in each of the six cantos of Adhyatma Ramayana is itself an unmistakable indication of Ezhuthachan's native sense of the cultural moorings of his people: Keka for Balakandam, Kakali for Ayodhya, Keka again for Aranya followed by Kakali for Kishkindha, withasudden change over to Kalakanchi in Sundarakanda and return to Kakali for the Yudhakanda. The changes in the tempo are clearly marked in these variations. The purely narrative portions have an even flow which is never allowed to drag. The slow-motion unfolding of beauty at close quarters is often rendered in appropriate metrical pattern as in the leisurely description of the childhood of Rama and his three brothers. Hanuman's leap to Lanka and his dangerous pranks there, are rendered in passage marked byaquicker tempo. The intimacy one feels in reading Ezhuthachan is accounted for by the efficient handling of the linguistic resources. എന്നു ഡോ.അയ്യപ്പപണിക്കര് കേരള ഗവ. പബ്ലിക് റിലേഷന്‍സിനു വേണ്ടി തയ്യാറാക്കിയ ലേഖനത്തില്. ഇതെന്നോ വായിച്ച ഓര്‍മ്മയിലാ (രാമായണത്തില് ഇങ്ങിനെയാണെങ്കില് ഭാരതത്തിലും ആകാം എന്ന ചിന്തയില്) ഏതു ഭാഗത്തിലെ വരിയെന്നെറിയാതെ ‘കേകയിലെ വൃത്തഭംഗം’ ഉമേഷ് ചൂണ്ടിക്കാണിച്ചപ്പോള് ഞാന് ചിന്താവിഷ്ടനായതു്.\nമെത്രയും ചിത്രം! ചിത്രം!!, രത്നഭൂഷിതമിദം...\nആദ്യത്തെ ചിത്രത്തിനു ശേഷം ഒരു ! ഉണ്ടെന്നും രണ്ടാമത്തേതിനു ശേഷം രണ്ടു് ! ഉണ്ടെന്നുമാണോ സൂ ഉദ്ദേശിച്ചതു്?\nഉമേഷിനോടു ചോദിച്ചാല് ഇപ്പോള് പറയും ഈ “!“ പോര്‍ച്ചുഗീസുകാരാണ് കൊണ്ടുവന്നത് അതുകൊണ്ട് എഴുത്തച്ഛന് അങ്ങനെ രണ്ടെണ്ണം ഇടാന് ഒരു സാധ്യതയുമില്ല എന്ന്.\n“ചിത്രം ചിത്രം” എന്നത് “ഒരൊന്നൊന്നര ചിത്രം” എന്നതിന്റെ ആദ്യകാലമലയാളം മാത്രം! മാത്രം!! വൃത്തഭംഗം ഒഴിവാക്കുകയുമായി.\nഅതിവിടെ പുസ്തകത്തില് അങ്ങനെയുണ്ടെന്ന് പറഞ്ഞതാ. ഞാന് പഠിച്ചത് ചിത്രം ചിത്രം എന്ന് തന്നെയാണ്.\nചിത്രം എന്നത് വിചിത്രം എന്നും ചിത്രം എന്നത് മനോഹരം എന്നും കണ്ടുപിടിത്തം നടത്തി. ഉമേഷ്‌ജി എന്നെയിന്ന് കൊല്ലും. ;) ഉറങ്ങിയിട്ടുണ്ടാകും എന്നൊരു ധൈര്യം.\nചിത്രം എന്നതിനു പുള്ളിമാന് എന്ന് അര്‍ത്ഥം ഉണ്ടത്രെ.\nഎത്രയും മനോഹരമായ മാന് എന്നാണോ അര്‍ത്ഥം ആവോ.\nസൂ ചിത്രം എന്നാല് പുള്ളിമാനാണെന്നു് അറിയാം. കനകമയമൃഗം (സ്വര്‍ണ്ണമാന്, മൃഗം എന്നാലും മാന്) എന്നെഴുതിയ സ്ഥിതിക്കു വീണ്ടും ചിത്രം എന്നെഴുതേണ്ടതുണ്ടോ എന്നായിരുന്നു എന്റെ സംശയം. ചിത്രം എന്ന വാക്കിന്റെ മറ്റൊരു അര്‍ത്ഥം ‘അത്ഭുതം ദ്യോതിപ്പിക്കുന്നതു്’ എന്നാണു്.\nകനകമയമൃഗമെത്രയും ചിത്രം ചിത്രം, രത്നഭൂഷിതമിദം - രണ്ടും ചിത്രം എന്നാകുന്നതു തന്നെയാവണം ശരി.\nഅത്ഭുതം എന്ന് തന്നെ. ആവും. സ്വര്‍ണമാന്. അത്ഭുതം! പുള്ളിമാന് !! എന്നൊക്കെ ആവും.\nഅല്ലെങ്കില് സീത ചില പെണ്ണുങ്ങളുടെ സ്വഭാവം പോലെ ഒന്ന് കൂട്ടിപ്പറഞ്ഞാവും ;)\n( ഒരു ആന വരുന്നുണ്ടെങ്കില് പറയണേ. ഹേയ്... എനിക്ക് ആനയെ പേടിയൊന്നുമില്ല. അതിന്റെ പുറത്ത് ഒരു മനുഷ്യന് ഉണ്ട് പക്ഷെ ;))\nഉമെഷേട്ടാ..(ഇപ്പൊള് അങനെ വിളിക്കുന്നതാണു കൂടുതല് പധ്യം-അക്ഷര തെറ്റ്കള് typing ലെ പരിചയക്കുരവായ് കണക്കാക്കി ക്ഷമിക്കുക)\nനിങളുടെ ലേഖനങള് വളരെ രസകരം. അതിനെക്കാള് ഏറെ സൌഹ്രുദവും സ്നേഹവും ഗ്രുഹാതുരത്ത്വവും നിറഞ്ഞ പ്രതികരണങളും അതിനു നിണ്‍ഗളുടെ മറുപടികളും ഏറെകാലമായി നഷ്ടപ്പെട്ട വായനയിലേക്കു എന്നെ തിരികെ കൊണ്ടുപോകുന്നു. നന്ദി !\nനിദര്‍ശന എന്ന വാക്ക് ഗൂഗ്ഗിളില് തിരഞ്ഞാല് കൃത്യമായും ഗുരുകുലം തന്നെയാണ് കാണിക്കുന്നത് . ഇതാ ഇവിടെ നോക്കൂ.\n“ചിത്രം, ചിത്രം” എന്നു തന്നെ. “അദ്ഭുതം, അദ്ഭുതം” എന്നും, “ശരി, ശരി”എന്നും “കൊള്ളാം കൊള്ളാം” എന്നും നമ്മളും പറയാറുള്ളതല്ലേ?\nപറഞ്ഞതു് അയ്യപ്പപ്പണിക്കരാണെങ്കിലും, ആപ്പറഞ്ഞതു വെറും വാചകക്കസര്‍ത്താണെന്നാണു് എന്റെ അഭിപ്രായം. അദ്ധ്യായം മാറുമ്പോള് വൃത്തം മാറുന്നഥു സംസ്കൃതകാവ്യങ്ങളുടെ രീതിയാണു്. എഴുത്തച്ഛനും അതു തുടര്‍ന്നു എന്നേ ഉള്ളൂ.\nമഹാകാവ്യങ്ങളില് ചില ഭാവങ്ങള്‍ക്കു ചില വൃത്തങ്ങള് ഉപയോഗിക്കാറുണ്ടു്. വിലാപത്തിനു വിയോഗിനി, സന്ദേശത്തിനു മന്ദാക്രാന്ത, സെക്സിനു രഥോദ്ധത, യമകത്തിനു ദ്രുതവിളംബിതം, ശൃംഗാരത്തിനു കുസുമമഞ്ജരി, യുദ്ധത്തിനു ഭുജംഗപ്രയാതം തുടങ്ങി പലതും.\nകമന്റിടുമ്പോള് ഏതു് അനോണിയാണെന്നു് ഒരു ഹിന്റു കൂടി കൊടുത്തിരുന്നെങ്കില്! പല അനോണികളെയും പരിചയമുണ്ടു്. ആരാണെന്നറിഞ്ഞാല് ചിലപ്പോള് ഗുണമാവും. വക്കാരിയുടെ പടങ്ങള് ബ്ലോഗില് കമന്റിട്ട അനോണി തന്നെയോ ഇതു്?\nഷിജുവേ, അതൊരു ഉദാഹരണം മാത്രമായിരുന്നു. നന്ദി.\nസൂവിന്റെ ചേട്ടനൊരു പണ്ഡിതനാണല്ലോ.\n(ശാകുന്തളം - ആറ്റൂരിന്റെ തര്‍ജ്ജമ)


റിലയന്‍സ് ഫ്രഷ്, മിനി മാര്‍ക്കറ്റുകളൊക്കെ അടഞ്ഞു കിടക്കുന്നു\nബഹിഷ്‌കരണം; ഡൽഹിയിൽ കൂട്ടത്തോടെ അടച്ചുപൂട്ടി റിലയൻസ് സ്ഥാപനങ്ങൾ- മലയാളി മാധ്യമപ്രവർത്തകന്റെ കുറിപ്പ്\nറിലയൻസ് ഫ്രഷ്, റിലയൻസ് ട്രെൻഡ്‌സ്, മിനി മാർക്കറ്റുകളൊക്കെ അടഞ്ഞു കിടക്കുന്നു. കർഷകരുടെ ബഹിഷ്‌കരണാഹ്വാനം സ്വീകരിച്ച് ഒരാളും ആ വഴിക്കു പോകാതായപ്പോൾ പൂട്ടിയതാണെന്നറിഞ്ഞു\n17 Feb, 2021 at 11:03 AM\nകർഷക ബഹിഷ്‌കരണം മൂലം ഡൽഹിയിലും പരിസരപ്രദേശങ്ങളിലും റിലയൻസ് സ്ഥാപനങ്ങൾക്ക് കൂട്ടത്തോടെ പൂട്ടുവീഴുന്നതായി മാധ്യമപ്രവർത്തകന്റെ കുറിപ്പ്. ഡൽഹി-ലുധിയാന ഹൈവേയിലെ യാത്രയിൽ ഇത്തരത്തിൽ നിരവധി സ്ഥാപനങ്ങൾ കണ്ടെന്ന് മലയാളി മാധ്യമപ്രവർത്തകൻ രാജീവ് മേനോൻ ഫേസ്ബുക്കിൽ കുറിച്ചു.\nഡൽഹി ലുധിയാന ഹൈവേയിലൂടെ പോകുമ്പോൾ കർഷക സമര വേദിയിൽ നിന്ന് തിരിച്ചു പോകുന്ന ബാച്ചുകളെയും അവിടേക്കു വരുന്ന ബാച്ചുകളെയും കാണാം. ചെറുപ്പക്കാരും പ്രായേമേറിയവരുമൊക്കെയുണ്ട് ട്രാക്ടറുകൾ വലിച്ചു കൊണ്ടുപോകുന്ന ട്രോളികളിൽ.\nഫാസ്ടാഗ് നിർബന്ധമാക്കിയിട്ടും ടോളുകളിൽ തിരക്കില്ല. കാരണം ഹരിയാനയിലെയും പഞ്ചാബിലെയും ഒരു ടോൾ ബൂത്തുകളിലും ഇപ്പോൾ ടോളില്ല. വാഹനങ്ങൾ അങ്ങോട്ടുമിങ്ങോട്ടും ടോൾ കൊടുക്കാതെ പോകുന്നു. കർഷകർ ഒഴിപ്പിച്ച ടോൾ ബൂത്തുകളാണ് എല്ലാം. രാജസ്ഥാനിലും അതുപോലെയാകുന്നുവെന്നു കേൾക്കുന്നു.\nമറ്റൊരു കൗതുകം കണ്ടത് റിലയൻസ് പെട്രോൾ പമ്പുകളിൽ ആളില്ല എന്നതാണ്. നൈട്രജനും എയറും ഫ്രീയാണ്, ദേശത്തിന്റെ പമ്പാണ് എന്നൊക്കെ അഭ്യർഥിക്കുന്ന വലിയ ബോർഡുകളും ചെറിയ ബോർഡുകളും ധാരാളമുണ്ട്.\nറിലയൻസ് ഫ്രഷ്, റിലയൻസ് ട്രെൻഡ്‌സ്, മിനി മാർക്കറ്റുകളൊക്കെ അടഞ്ഞു കിടക്കുന്നു. കർഷകരുടെ ബഹിഷ്‌കരണാഹ്വാനം സ്വീകരിച്ച് ഒരാളും ആ വഴിക്കു പോകാതായപ്പോൾ പൂട്ടിയതാണെന്നറിഞ്ഞു. അവിടുള്ളവരുടെ തൊഴിലൊക്കെ എന്തായോ എന്തോ?\nവാഹനങ്ങളിൽ എല്ലാം കർഷക പതാകകളും മുദ്രാവാക്യങ്ങളും. ധാബകളിൽ കർഷകപതാകയുള്ള ട്രാക്ടറുകളും ജീപ്പുകളും നിർത്തിയിട്ടു സെൽഫി സ്‌പോട്ടുകളുമുണ്ട്.


ബ്ലാസ്‌റ്റേഴ്‌സ് ‘മുതലാളിമാര്‍ക്ക്’ വന് തിരിച്ചടി,5താരങ്ങള്‍ക്ക് കോവിഡ്\nകേരള ബ്ലാസ്‌റ്റേഴ്‌സിനെ ഏറ്റെടുക്കാന് ചര്‍ച്ചകള് നടത്തുന്ന സെര്‍ബിയന് സൂപ്പര് ക്ലബ് റെഡ് സ്റ്റാര് ബെല്‍ഗ്രേഡിന്റെ അഞ്ച് താരങ്ങള്‍ക്ക് കോവിഡ് സ്ഥിരീകരിച്ചു. ബെല്‍ഗ്രേഡ് താരങ്ഹളായ മാര്‍ക്കോ ഗൊബ്ലിജിക്ക്, നിഗെസ് പെട്രോവിക്ക്, ദുസാന് ജോവന്‍സിക്ക്, മാര്‍ക്കോ കൊനതാര്, ബ്രോങ്കോ ജോവിസിസ് എന്നീ താരങ്ങള്‍ക്കാണ് കോവിഡ് സ്ഥിരീകരിച്ചത്.\nറെഡ്‌സ്റ്റാര് തന്നെയാണ് താരങ്ങള്‍ക്ക് കോവിഡ് സ്ഥിരീകരിച്ചതായി അറിയിച്ചത്. നാല് പേര് രോഗലക്ഷണങ്ങള് കാണിച്ചതായും ഒരാള് രോഗലക്ഷണമൊന്നും കാണിച്ചില്ലെന്നും ക്ലബ് അറിയിച്ചു.\n16000 കാണികളെ പങ്കെടുപ്പിച്ച് മത്സരം നടത്തിയതിന് പിന്നാലെയാണ് കോവിഡ് വാര്‍ത്തയെത്തുന്നത്. ബദ്ധവൈരികളായ പാര്‍ട്രീസണ് ബെല്‍ഗ്രേഡിനെ നേരിടുന്ന മത്സരത്തിലാണ് പതിനറായിരത്തോളം കാണികളെത്തിയത്. കൊറോണ പൊട്ടിപ്പുറപ്പെട്ട ശേഷം യൂറോപ്പില് ഒത്തുകൂടുന്ന ഏറ്റവും വലിയ ജനസംഖ്യയായിരുന്നു ഇത്. മാത്രമല്ല ശനിയാഴ്ച്ച സെര്‍ബിയന് ലീഗ് ജയിച്ചതിലുളള ആഘോഷം 10000 ആരാധകര്‍ക്കൊപ്പം ബെല്‍ഗ്രേഡ് ക്ലബ് നടത്തുകയും ചെയ്തിരുന്നു.\nസെര്‍ബിയന് സര്‍ക്കാര് ഈ മാസം തുടക്കത്തില് തന്നെ ലോക്ഡൗണ് ഇളവുകള് പ്രഖ്യാപിച്ചിരുന്നു. പൊതുസ്ഥലത്ത് ആളുകള് കൂടുന്നതിലുളള നിയന്ത്രണവും സര്‍ക്കാര് എടുത്ത് കളഞ്ഞിരുന്നു.\nനേരത്തെ കേരള ബ്ലാസ്റ്റേഴ്‌സിനെ സ്വന്തമാക്കാന് ശ്രമിച്ച ക്ലബാണ് റെഡ് സ്റ്റാര് ബല്‍ഗ്രേഡ്. എന്നാല് ഈ ചര്‍ച്ചയുടെ വിശദാംശങ്ങള് ഇതുവരെ പുറത്ത് വന്നിട്ടില്ല. ഏതാനും സീസണുകളായി ബ്ലാസ്റ്റേഴ്സ് ഉടമ നിമ്മഗഡ്ഡ പ്രസാദും റെഡ്സ്റ്റാറുമായി ചര്‍ച്ചകള് ഉണ്ടായിരുന്നു. ബ്ലാസ്റ്റേഴ്‌സിന്റെ പിറകില് റെഡ്സ്റ്റാറിന്റെ കരങ്ങള് ഇപ്പോഴും പ്രവര്‍ത്തിക്കുന്നതായി സൂചനയുണ്ട്. ബ്ലാസ്റ്റേഴ്‌സ് പുറത്താക്കിയ പരിശീലകന് എല്‍ക്കോ ഷട്ടോരിയും ഇക്കാര്യം സൂചിപ്പിച്ചിരുന്നു.


തുലാം (നക്ഷത്രരാശി) - വിക്കിപീഡിയ\nതുലാം എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാൻ തുലാം (വിവക്ഷകൾ) എന്ന താൾ കാണുക.\nഭാരതത്തിൽ തുലാസായി കണക്കാക്കുന്ന നക്ഷത്രരാശി ആണ് തുലാം. സൂര്യൻ മലയാള മാസം തുലാത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. ജൂൺ മാസത്തിൽ ഭൂമദ്ധ്യരേഖാപ്രദേശത്ത് ഈ രാശി കാണാൻ കഴിയും. ഇതിൽ തിളക്കം കുറഞ്ഞ നക്ഷത്രങ്ങൾ മാത്രമേയുള്ളു. കന്നി രാശിക്കും വൃശ്ചികം രാശിക്കും ഇടയിലായാണ് ഇതിന്റെ സ്ഥാനം.\nGliese 581 എന്ന നക്ഷത്രത്തിന് ചുരുങ്ങിയത് ആറു ഗ്രഹങ്ങളെങ്കിലും കാണുമെന്നാണ് കണക്കാക്കിയിരിക്കുന്നത്. Gliese 581 g ജീവസാന്നിദ്ധ്യമേഖലയിൽ സ്ഥിതിചെയ്യുന്ന ഒരു ഗ്രഹമാണ്. Gliese 581 cയാണ് ആദ്യമായി കണ്ടെത്തിയ ഭൂസമാനഗ്രഹം. മാതൃനക്ഷത്രത്തിൽ നിന്ന് ജീവൻ നിലനിൽക്കുന്നതിന് അനുയോജ്യമായ സ്ഥാനത്താണ് ഇതിന്റെയും സ്ഥാനം. 2007ൽ കണ്ടെത്തിയ Gliese 581dആണ് ജീവസാധ്യമേഖലയിൽ സ്ഥിതി ചെയ്യുന്ന മറ്റൊരു ഗ്രഹം. Gliese 581eആണ് ഇതുവരെ കണ്ടെത്തിയതിൽ വെച്ച് ഏറ്റവും പിണ്ഡം കുറഞ്ഞ സൗരയൂഥേതരഗ്രഹം.\nസുബൈനൽ ജെനുബി 2.9 മാഗ്നിറ്റ്യൂഡ് 72 പ്രകാശവർഷം\nസുബൈനൽ ഷെമല 2.61 മാഗ്നിറ്റ്യൂഡ് 121 പ്രകാശവർഷം\nജ്യോതിശാസ്ത്രം | രാശിചക്രത്തിലെ നക്ഷത്രരാശികൾ | ജ്യോതിഷം\nമേടം ഇടവം മിഥുനം കർക്കടകം ചിങ്ങം കന്നി തുലാം വൃശ്ചികം ധനു മകരം കുംഭം മീനം\n"https://ml.wikipedia.org/w/index.php?title=തുലാം_(നക്ഷത്രരാശി)&oldid=1818748" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:32, 12 ഓഗസ്റ്റ് 2013.


വി ഐ പി കള് വരുമ്പോള് എഴുനേല്‍ക്കണമെന്ന് പ്രോട്ടോക്കോളിലില്ലെന്ന് ഋഷിരാജ് സിങ്:വിവാദം കൊഴുക്കുന്നു Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവി ഐ പി കള് വരുമ്പോള് എഴുനേല്‍ക്കണമെന്ന് പ്രോട്ടോക്കോളിലില്ലെന്ന് ഋഷിരാജ് സിങ്:വിവാദം കൊഴുക്കുന്നു\nകൊച്ചി : ആഭ്യന്തര മന്ത്രി രമേശ് ചെന്നിത്തല വേദിയില് വന്നപ്പോള് എഴുന്നേറ്റുനിന്നില്ലെന്ന വിവാദത്തില് കഴമ്പില്ലെന്ന് എഡിജിപി ഋഷിരാജ് സിങ്.\nദേശീയഗാനം ആലപിക്കുമ്പോഴല്ലാതെ, വിഐപികള് വരുമ്പോള് വേദിയിലുള്ളവര് എഴുന്നേല്‍ക്കണമെന്നു പ്രോട്ടോക്കോളില് ഒരിടത്തും പറയുന്നില്ല. ഇതു സംബിന്ധിച്ച വിവാദം അനാവശ്യമാണെന്നും ഋഷിരാജ് സിങ് പറഞ്ഞു.\nഇതേസമയം, തൃശ്ശൂര് രാമവര്‍മ്മപുരം പോലീസ് അക്കാദമി ഗ്രൗണ്ടില് നടന്ന വനിതാ പോലീസ് പാസിങ് ഔട്ട് പരേഡ് വേദിയില് താന് എത്തിയപ്പോള് എഴുന്നേല്‍ക്കാതിരുന്ന സിങിന്റെ പെരുമാറ്റത്തില് തനിക്കു പരാതിയൊന്നുമില്ലെന്നും അതില് പ്രോട്ടോകോള് ലംഘനമുണ്ടോ എന്നു പരിശോധിക്കേണ്ടത് ഡിജിപിയാണെന്നും പറഞ്ഞ് രമേശ് ചെന്നിത്തല വിഷയത്തില്‍നിന്ന് ഒഴിഞ്ഞുമാറി.\nവൈദ്യുതി ബോര്‍ഡ് ചീഫ് വിജിലന്‍സ് ഓഫീസറായിരുന്ന ഋഷിരാജ് സിങിനെ ആംഡ് ബറ്റാലിയന് എ.ഡി.ജി.പി.യായി മാറ്റിയത് ഏതാനും ദിവസം മുന്‍പാണ്. മുത്തൂറ്റ് ഗ്രൂപ്പിന്റെ വന് കറന്റ് കൊള്ള കണ്ടെത്തി നടപടി എടുക്കാന് തുടങ്ങിയപ്പോഴാണ് സിങിനെ തട്ടിയത്. നേരത്തെ കോണ്‍ഗ്രസ് നേതാവ് ടിഎച്ച് മുസ്തഫയുടെ കറന്റ് കൊള്ള കണ്ടുപിടിച്ചതു മുതല് കോണ്‍ഗ്രസ് പാര്‍ട്ടി സിങിനെ നോട്ടമിട്ടിരിക്കുകയായിരുന്നു.ആംഡ് ബറ്റാലിയന് എ.ഡി.ജി.പി.യായി മാറ്റിനിയമിച്ചതില് സിങ് അതൃപ്തനാണ്. ആ അതൃപ്തി തന്നെയാണ് അദ്ദേഹം പരസ്യമായി പ്രകടിപ്പിച്ചത്.\nപാസിങ് ഔട്ട് പരേഡിന്റെ ചടങ്ങ് നടക്കുന്ന സ്ഥലത്തേക്ക് ആഭ്യന്തരമന്ത്രി എത്തുന്ന വിവരം മൈക്കിലൂടെ അനൗണ്‍സ് ചെയ്തിരുന്നു. മന്ത്രി എത്തിയപ്പോള് പൊലീസ് ഉദ്യോഗസ്ഥരെല്ലാം എഴുന്നേറ്റ് സല്യൂട്ട് ചെയ്തു. എന്നാല്, ഋഷിരാജ് സിങ് സോഫയില് തന്നെ ഇരുന്നു. ആഭ്യന്തരമന്ത്രിയെ കവാടത്തില് സ്വീകരിക്കാനും ഋഷിരാജ് സിങ് പോയില്ല.\nചടങ്ങ് കഴിഞ്ഞ് മന്ത്രിമാരടക്കമുള്ളവര് എഴുന്നേറ്റതിനു ശേഷമാണ് ഋഷിരാജ് സിങ് എഴുന്നേറ്റത്. വന്നവരവിനു രാഷ്ട്രീയക്കാരുടെ പതിവു ചിര രമേശ് ചിരിച്ചെങ്കിലും സിങ് കണ്ടതായി നടിച്ചില്ല. ഇതോടെ മന്ത്രിയുടെ മുഖം കറുത്തെങ്കിലും ഭാവമാറ്റം ആരും ശ്രദ്ധിക്കാതിരിക്കാന് രമേശ് ശ്രദ്ധിക്കുന്നുണ്ടായിരുന്നു. ആഭ്യന്തര മന്ത്രിയുമായി സംസാരിക്കുവാനും സിങ് തയ്യാറായില്ല. സിങ്ങിനോടും മന്ത്രിയും ഒന്നും പറയാതെയാണ് മടങ്ങിയത്.\nകോടികളുടെ കിട്ടാക്കടത്തില് നട്ടം തിരിയുന്ന കെഎസ്ഇബിക്ക് അതെല്ലാം തിരിച്ചുപിടിച്ചു കൊടുക്കാന് ശക്തമായ നടപടികളുമായി മുന്നോട്ടു പോവുകയായിരുന്നു സിങ്. വമ്പന് വ്യവസായികളും വന്‍കിട സ്വകാര്യ ആശുപത്രികളും വരുത്തിയിട്ടുള്ള കോടികളുടെ കുടിശ്ശിക പിരിച്ചെടുത്ത് സാധാരണക്കാരനു മേല് വൈദ്യുതി ചാര്‍ജ് വര്‍ദ്ധനയുടെ ആഘാതം വരാതെ നോക്കുകയായിരുന്നു സിങ്. അതിനിടെയാണ് അദ്ദേഹത്തെ ആംഡ് ബറ്റാലിയനിലേക്കു മാറ്റിയത്.


ഗ്രാമങ്ങളിലെ സ്ത്രീകള് ബിസിനസ് ചെയ്യുന്നു, വാട്‌സ്ആപ്പിലൂടെയും ഫെയ്‌സ്ബുക്കിലൂടെയും • Suprabhaatham\nഗ്രാമങ്ങളിലെ സ്ത്രീകള് ബിസിനസ് ചെയ്യുന്നു, വാട്‌സ്ആപ്പിലൂടെയും ഫെയ്‌സ്ബുക്കിലൂടെയും\nDecember 24, 2018 | 6:18 pm IST\n‘ഇന്റര്‍നെറ്റില്, ബിസിനസ്സ് ചെയ്യാന് വഴികള് കണ്ടെത്താനാകും’ ബിസിനസ്സ് ചെയ്യാനും വളരാനും പുതിയ വഴികള് ഉപയോഗിച്ച് കൊണ്ടിരിക്കുന്ന ഇന്ത്യന് ഗ്രാമങ്ങളില് മുദ്രാവാക്യമാണിത്. ടാറ്റാ ട്രസ്റ്റിന്റെ പങ്കാളിത്തത്തോടെ നൂറുകണക്കിന് ഇന്ത്യന് ഗ്രാമങ്ങളില് ‘ഇന്റര്‍നെറ്റ് സാതി’ പദ്ധതി വാഗ്ദാനം ചെയ്യുന്ന ഗൂഗിളില് നിന്നാണ് ടെക്‌നോളജിയുമായുള്ള ആളുകളുടെ തുടക്ക സമ്പര്‍ക്കം. സ്മാര്‍ട്ട് ഫോണുകള്, ടാബ്‌ലറ്റുകള്,3ജി കണക്ടിവിറ്റി എന്നിവ ഗ്രാമീണര്‍ക്ക് പരിചയപ്പെടുത്തിയതോടൊപ്പം ഫേസ്ബുക്ക്, വാട്്‌സാപ്പ്, ആമസോണ് തുടങ്ങിയ ടെക് ഭീമന്മാരെ ഉപയോഗപ്പെടുത്താനും സഹായിച്ചു. ലോകത്തിന്റെ മറ്റു ഭാഗങ്ങളില് ഇത്തരം സേവനങ്ങളെ വെറുമൊരു സന്ദേശമയക്കാനുള്ള മാധ്യമമായി മാത്രം ഉപയോഗിച്ചപ്പോള് നിരവധി വടക്കേന്ത്യന് ഗ്രാമങ്ങളിലെ ആളുകള്‍ക്ക് ഇതൊരു ബിസിനസ് ആയുധമായിരുന്നു.\nരാജസ്ഥാനിലെ അജ്മീറിലെ കോളജ് വിദ്യാര്‍ത്ഥിയായ ആനന്ദ് ബഗ്ഡി പഠിച്ച് കൊണ്ടിരിക്കുമ്പോള് തന്റെ കരകൗശല വ്യാപാരവും ഫോണ് വഴി ചെയ്യുന്നുണ്ട്. കരകൗശല ഉല്‍പന്നങ്ങള്‍ക്ക് പല ആശയങ്ങളും ഇന്റര്‍നെറ്റില് നിന്നു കണ്ടെത്തുന്നത് കൂടാതെ വാട്‌സാപ്പിനെ ഓര്‍ഡര് സ്വീകരിക്കുന്ന മാധ്യമമായി ഉപയോഗിക്കുന്നു. ഓണ്‍ലൈന് വഴി ബിസിനസ്സ് തുടങ്ങിയപ്പോള് ലഭിച്ച അപ്രതീക്ഷിത ലാഭം ആനന്ദിനെ സ്വന്തമായി ഒരു വെബസൈറ്റ് നിര്‍മിക്കാനുള്ള ആവശ്യത്തിലെത്തിച്ചിട്ടുണ്ട്, വെബ്‌സൈറ്റ് വഴി ഉപഭോക്തൃ അടിത്തറയിലെത്താമെന്നതിനാലാണ് ഇത്തരമൊരു തീരുമാനം. ഗൂഗിളിന്റെ സാതി പദ്ധതി അംഗമായിരുന്ന തന്റെ അമ്മയെയും സഹോദരിയെയും ഫോണ് ഉപയോഗിച്ച് ഇന്റര്‍നെറ്റ് പരിചയപ്പെടുത്തി.\nആനന്ദിനെ പോലെ മഹാരാഷ്ട്രയിലെ പടാനയിലെ രോഹിണി സന്ദീപ് സേദി ഇന്റര്‍നെറ്റും ആപ്പുകളും ഉപയോഗിച്ചാണ് ഫോറസ്റ്റ് ഹണി എന്ന പേരില് അറിയപ്പെടുന്ന തന്റെ തേന് സംരംഭം വിപുലീകരിക്കുന്നത്. അഞ്ച് വര്‍ഷമായി തുടരുന്ന തേന് ബിസിനസ്സ് ഇന്റര്‍നെറ്റ് സാതി പദ്ധതിയുടെ ഭാഗമായതോടെയാണ് ലാഭത്തിലായത്. ഭാവിയില് കൂടുതല് ഉപഭോക്താക്കളെ ആകര്‍ഷിക്കുന്നതിന് ആമസോണ് ഉപയോഗപ്പെടുത്താനാണ് തീരുമാനം. നിലവിലുള്ള ഫേസ്ബുക്ക് പേജില് ഫോറസ്റ്റ് ഹണി പാക്കിങ്ങും നിര്‍മാണവുമെങ്ങനെയെന്ന് രേഖപ്പെടുത്തുന്നുണ്ട്. കൂടാതെ വാട്‌സാപ്പിനെ ഓര്‍ഡര് സ്വീകരിക്കാന് ഉപയോഗിക്കുന്നു. ഫേസ്ബുക്ക്, വാട്സാപ്പ്, ഗൂഗിള് എല്ലാം ബിസിനസ്സ് മാര്‍ഗ്ഗങ്ങളാക്കി മാറ്റുന്നു. ഉല്‍പന്നങ്ങള് വില്‍ക്കാന് പല ആശയങ്ങഴും ഇന്റര്‍നെറ്റ് വഴി ലഭിക്കുകയും മാര്‍ക്കറ്റിന്റെ പ്രാധാന്യം അതെന്നെ പഠിപ്പിക്കുകയും ചെയ്‌തെന്ന് രോഹിണി പറഞ്ഞു.\nഇത് മാത്രമല്ല ഉദാഹരണങ്ങള്, ഗ്രാമീണ ഇന്ത്യയിലെ പല സംരംഭകരും അവരുടെ ചെറുകിട ബിസിനസ്സ് കൂടുതല് ഉപഭോക്താക്കളെ ആകര്‍ഷുക്കുന്നതിന് വേണ്ടി ഇന്റര്‍നെറ്റ് പ്ലാറ്റ്‌ഫോം ഉപയോഗിക്കുന്നു. ഈ സംരംഭകരില് മിക്കവരും ഗൂഗിളിന്റെ സഹായത്തോടെ സ്വയം പഠിക്കുകയും ഫേസ്ബുക്ക്, വാട്‌സാപ്പ് വഴി ബിസിനസ് വികസിപ്പിക്കുകയും ചെയ്യുന്നു.


പ്രീലോഡഡ് ഗെയിമിംഗ് ഫീച്ചറുകളുമായി വിവോ വൈ72 5ജി | Future Kerala\n8 ജിബി റാം, 128 ജിബി സ്റ്റോറേജ് വേരിയന്റിന് 20,990 രൂപയാണ് വില\nന്യൂഡെല്‍ഹി: വിവോ വൈ72 5ജി ഇന്ത്യന് വിപണിയില് അവതരിപ്പിച്ചു. ഒരു വേരിയന്റില് മാത്രമായിരിക്കും ലഭിക്കുന്നത്. 8 ജിബി റാം, 128 ജിബി സ്റ്റോറേജ് വേരിയന്റിന് 20,990 രൂപയാണ് വില. പ്രിസം മാജിക്, സ്ലേറ്റ് ഗ്രേ എന്നിവയാണ് രണ്ട് കളര് ഓപ്ഷനുകള്. ആമസോണ്, ഫ്‌ളിപ്കാര്‍ട്ട്, പേടിഎം, ടാറ്റക്ലിക്ക്, ബജാജ് ഇഎംഐ സ്‌റ്റോര്, വിവോ ഇന്ത്യ ഇ സ്‌റ്റോര് എന്നിവിടങ്ങളില് ലഭിക്കും. ജൂലൈ 15 ന് വില്‍പ്പന ആരംഭിച്ചു. നിരവധി ലോഞ്ച് ഓഫറുകള് ലഭ്യമാണ്.\nഇരട്ട നാനോ സിം കാര്‍ഡുകള് ഉപയോഗിക്കാവുന്ന വിവോ വൈ72 5ജി ഇന്ത്യയില് പ്രവര്‍ത്തിക്കുന്നത് ആന്‍ഡ്രോയ്ഡ് 11 അടിസ്ഥാനമാക്കിയ ഫണ്‍ടച്ച് ഒഎസ് 11.1 സോഫ്റ്റ്‌വെയറിലാണ്. 90 ഹെര്‍ട്‌സ് റിഫ്രെഷ് നിരക്ക് സഹിതം 6.58 ഇഞ്ച് ഫുള് എച്ച്ഡി പ്ലസ് (1080, 2408 പിക്‌സല്) ഐപിഎസ് ഡിസ്‌പ്ലേ നല്‍കി. ഒക്റ്റാ കോര് ക്വാല്‍ക്കോം സ്‌നാപ്ഡ്രാഗണ് 480 എസ്ഒസിയാണ് കരുത്തേകുന്നത്. മെച്ചപ്പെട്ട ഗെയിമിംഗ് അനുഭവത്തിനായി അള്‍ട്രാ ഗെയിം മോഡ്, ഇസ്‌പോര്‍ട്‌സ് മോഡ് എന്നിവ പ്രീലോഡഡ് ഫീച്ചറുകളാണ്. സിസ്റ്റം പ്രോസസുകള് മികച്ചതാക്കുന്നതിന് മള്‍ട്ടി ടര്‍ബോ 5.0 ലഭിച്ചു.\nപിറകില് ഇരട്ട കാമറ സംവിധാനം നല്‍കി. എഫ്/1.79 ലെന്‍സ് സഹിതം 48 മെഗാപിക്‌സല് പ്രൈമറി സെന്‍സര്, എഫ്/2.4 ലെന്‍സ് സഹിതം2മെഗാപിക്‌സല് സെക്കന്‍ഡറി സെന്‍സര് എന്നിവ ഉള്‍പ്പെടുന്നതാണ് ഇരട്ട കാമറ സംവിധാനം. സെല്‍ഫി, വീഡിയോ ചാറ്റ് ആവശ്യങ്ങള്‍ക്കായി മുന്നില് എഫ്/1.8 ലെന്‍സ് സഹിതം 8 മെഗാപിക്‌സല് സെല്‍ഫി കാമറ സെന്‍സര് നല്‍കി.\n5ജി, 4ജി എല്‍ടിഇ, വൈഫൈ, ബ്ലൂടൂത്ത് 5.1, ജിപിഎസ്/ എ ജിപിഎസ്, യുഎസ്ബി ടൈപ്പ് സി പോര്‍ട്ട് എന്നിവ കണക്റ്റിവിറ്റി ഓപ്ഷനുകളാണ്. ആക്‌സെലറോമീറ്റര്, ആംബിയന്റ് ലൈറ്റ്, മാഗ്നറ്റോമീറ്റര്, പ്രോക്‌സിമിറ്റി സെന്‍സര് എന്നീ സെന്‍സറുകളും ലഭിച്ചു. ഒരു വശത്തായി ഫിംഗര്‍പ്രിന്റ് സെന്‍സര് നല്‍കി. 5,000 എംഎഎച്ച് ബാറ്ററിയാണ് ഉപയോഗിക്കുന്നത്. 18 വാട്ട് അതിവേഗ ചാര്‍ജിംഗ് സപ്പോര്‍ട്ട് ചെയ്യും. സ്മാര്‍ട്ട്‌ഫോണിന്റെ ഉയരം, വീതി, വണ്ണം എന്നിവ യഥാക്രമം 164.15 എംഎം, 75.35 എംഎം, 8.40 എംഎം എന്നിങ്ങനെയാണ്. 185.5 ഗ്രാമാണ് ഭാരം.\nവിവോ വൈ51എ സ്മാര്‍ട്ട്ഫോണിന്റെ പുതിയ വേരിയന്റ് ഈയിടെ ഇന്ത്യയില് അവതരിപ്പിച്ചിരുന്നു.6ജിബി റാം, 128 ജിബി സ്റ്റോറേജ് വേരിയന്റാണ് പുറത്തിറക്കിയത്. ഈ വര്‍ഷം ജനുവരിയില് അവതരിപ്പിച്ച 8 ജിബി റാം, 128 ജിബി സ്റ്റോറേജ് വേരിയന്റിലാണ് വിവോ വൈ51എ നേരത്തെ ലഭിച്ചിരുന്നത്. ആന്‍ഡ്രോയ്ഡ് 11 അടിസ്ഥാനമാക്കി ഫണ്‍ടച്ച് ഒഎസ് 11 സോഫ്റ്റ്‌വെയറിലാണ് വിവോ വൈ51എ പ്രവര്‍ത്തിക്കുന്നത്. 6.58 ഇഞ്ച് ഫുള് എച്ച്ഡി പ്ലസ് (1080, 2408 പിക്സല്) എല്‍സിഡി ഡിസ്പ്ലേ നല്‍കി. ക്വാല്‍ക്കോം സ്നാപ്ഡ്രാഗണ് 662 എസ്ഒസിയാണ് കരുത്തേകുന്നത്. മൈക്രോഎസ്ഡി കാര്‍ഡ് ഉപയോഗിച്ച് ഒരു ടിബി വരെ സ്റ്റോറേജ് വര്‍ധിപ്പിക്കാന് കഴിയും.\n48 മെഗാപിക്സല് പ്രൈമറി സെന്‍സര്, 8 മെഗാപിക്സല് അള്‍ട്രാ വൈഡ് സെന്‍സര്,2മെഗാപിക്സല് സെന്‍സര് എന്നിവ ഉള്‍പ്പെടുന്ന ട്രിപ്പിള് കാമറ സംവിധാനമാണ് പിറകില് നല്‍കിയത്. മുന്നില് 16 മെഗാപിക്സല് സെല്‍ഫി സ്നാപ്പര് ലഭിച്ചു. 5,000 എംഎഎച്ച് ബാറ്ററിയാണ് ഉപയോഗിക്കുന്നത്. 18 വാട്ട് അതിവേഗ ചാര്‍ജിംഗ് സപ്പോര്‍ട്ട് ചെയ്യും. ഡുവല് ബാന്‍ഡ് വൈഫൈ, ബ്ലൂടൂത്ത് 5.0, യുഎസ്ബി ടൈപ്പ് സി പോര്‍ട്ട്, ജിപിഎസ് തുടങ്ങിയവ കണക്റ്റിവിറ്റി ഓപ്ഷനുകളാണ്. ഒരു വശത്തായി ഫിംഗര്‍പ്രിന്റ് സെന്‍സര് നല്‍കി.\nPrevious തെലങ്കാന ലോജിസ്റ്റിക്സ് നയം അംഗീകരിച്ചു\nNext ലോജിടെക് ജി335 വയേര്ഡ് ഗെയിമിംഗ് ഹെഡ്‌ഫോണുകള് പുറത്തിറക്കി


കാവ്യയെ വീണ്ടും ചോദ്യം ചെയ്യാന് നോട്ടീസ് നല്‍കി? ആവശ്യമെങ്കില് അറസ്റ്റിനും അനുമതി – Times Kerala\nകൊച്ചി: നടിയെ ആക്രമിച്ച കേസില് നടി കാവ്യാ മാധവനെ വീണ്ടും ചോദ്യം ചെയ്യാന് പോലീസ് നോട്ടീസ് നല്‍കിയതായി റിപ്പോര്‍ട്ട്. മൂന്ന് ദിവസത്തിനകം കാവ്യ ചോദ്യം ചെയ്യലിന് ഹാജരാകണമെന്നാണ് നിര്‍ദ്ദേശം. കേസിലെ മാഡം കാവ്യയാണെന്ന് മുഖ്യപ്രതി പള്‍സര് സുനി കഴിഞ്ഞ ദിവസം വെളിപ്പെടുത്തിയിരുന്നു. പള്‍സറിന്റെ വെളിപ്പെടുത്തലിന് പുറമെ പോലീസ് അന്വേഷണത്തില് വ്യക്തമായ കാര്യങ്ങളുടെ കൂടി അടിസ്ഥാനത്തിലാണ് കാവ്യയെ വീണ്ടും ചോദ്യം ചെയ്യലിനായി വിളിപ്പിച്ചത്.\nചോദ്യം ചെയ്യാന് വിളിക്കുന്ന ദിവസം തന്നെ ആവശ്യമെങ്കില് അറസ്റ്റ് ചെയ്യാനും നിര്‍ദ്ദേശമുണ്ടെന്നാണ് സൂചന. ഇത് സംബന്ധിച്ച് സംസ്ഥാന പോലീസ് മേധാവി പ്രത്യേക അന്വേഷണ സംഘത്തിന് അനുമതി നല്‍കിയിട്ടുണ്ട്. നടിയെ ആക്രമിച്ച കേസില് ഒരു സ്ത്രീയുടെ സാന്നിധ്യമുണ്ടെന്ന് തുടക്കം മുതല് തന്നെ സൂചന ഉണ്ടായിരുന്നു. ഇതാണ് കാവ്യയിലേക്ക് അന്വേഷണം നീളാന് കാരണം.\nമൂന്നാം ക്ലാസ് വിദ്യാര്‍ഥിയെ അധ്യാപിക മര്‍ദ്ദിച്ചത് 40 തവണ : ക്രൂരതയുടെ ദൃശ്യങ്ങള് പുറത്ത്


ഇൻഡോനേഷ്യയിലെ സെക്സ് മൗണ്ടനിലേക്ക് ഒരു സോളോ ട്രിപ്പ് •Tech Travel Eat\nഇൻഡോനേഷ്യയിലെ സെക്സ് മൗണ്ടനിലേക്ക് ഒരു സോളോ ട്രിപ്പ്\nവിവരണം – അനൂപ് എ.വി.\nപണ്ടെപ്പോഴോ ഗുനുങ് കെമുക്കസിനെക്കുറിച്ചു ഒരു പത്രത്തിൽ വായിച്ചപ്പോൾ മുതൽ വല്ലാത്ത ആകാംക്ഷ ആയിരുന്നു, എന്താണ് അവിടെ യഥാർത്ഥത്തിൽ സംഭവിക്കുന്നതെന്ന്. അത്യാവശ്യം യാത്ര ചെയ്യുന്ന മലയാളി സുഹൃത്തുക്കളും ലോക്കൽ ഇൻഡോനേഷ്യക്കാരും ആരും അവിടെ പോയിട്ടില്ലെന്ന് പറഞ്ഞു.\nഇൻഡോനേഷ്യയിലെ ഒരു വലിയ ദ്വീപ് ആണ് ജാവ. ജക്കർത്ത (ക്യാപിറ്റൽ) ഒക്കെ ഈ ദ്വീപിലാണ്. പണ്ടത്തെ ഒരു ജാവനീസ് രാജകുമാരൻ ആയിരുന്നു പങ്കരാൻ സമോദ്രോ, അദ്ദേഹത്തിന്റെ പ്രേമം അദ്ദേഹത്തിന്റെ രണ്ടാനമ്മയോടായിരുന്നു. പ്രണയം മൂത്ത് അവർ കൊട്ടാരത്തിൽ നിന്നും ഒളിച്ചോടി. അവർക്ക് വേണ്ടി രാജഭടന്മാർ തലങ്ങും വിലങ്ങും പാഞ്ഞു.\nഅവസാനം സമോദ്രോയും ഒൻട്രോവുലാനും ഗുനുങ് കേമുക്കസിൽ താമസം ആയി. ഗുനുങ് എന്ന് വെച്ചാൽ ഇൻഡോനേഷ്യൻ ഭാഷയിൽ പർവതം എന്നാണ് അർത്ഥം. പക്ഷേ അവരുടെ സന്തോഷം അധികകാലം നീണ്ടു നിന്നില്ല. ഭടന്മാർ ഇവരെ കണ്ടെത്തി. അവിടെ വെച്ചു തന്നെ കൊന്നുകളയുകയും ചെയ്തു.\nഇവിടെ അമ്പലവും പ്രാർത്ഥനയും വന്നതിന് കാരണം എന്തെന്നാൽ, ഈ കപ്പിൾസ് ശരീരികബന്ധത്തിൽ ഏർപ്പെട്ട് മുഴുമിപ്പിക്കാൻ അവസരം ഉണ്ടാകുന്നതിന് മുൻപേ കൊല്ലപ്പെട്ടു. അതുകൊണ്ട്, ആ മലയുടെ മുകളിൽ കയറി പരസ്പരം പരിചയമില്ലാത്ത സ്ത്രീയും പുരുഷനും ചെയ്ത് മുഴുമിക്കുകയാണെങ്കിൽ അവർക്ക് ഈ കപ്പിൾസ് അനുഗ്രഹം കൊടുക്കുമെന്നാണ് വിശ്വാസം. ഈ മലയെ കുറിച്ചു കൂടുതൽ അറിയേണ്ടവർ വിക്കിപീഡിയയിൽ Gunung Kemukus എന്നടിച്ചു കൊടുത്താൽ മതി.\nഇവിടുത്തെ വിശേഷദിവസങ്ങൾ 35 ദിവസങ്ങൾ കൂടുമ്പോൾ ആണ്. ഞാനും ഒരു വെള്ളിയാഴ്ച നോക്കിയാണ് പോയത് പക്ഷെ ഈ 35 ന്റെ കണക്ക് അറിയില്ലായിരുന്നു. കഴിഞ്ഞ ഒക്ടോബർ5ന് അവിടെ വിശേഷദിവസം ആയിരുന്നു. ഇനി5ആഴ്ച്ച/ 35 ദിവസം കഴിഞാണ്.\nഈ സ്ഥലത്തേക്ക് എത്തിപ്പെടാനായി ഏറ്റവും അടുത്ത എയർപോർട്ട് ആദി സുമർണോ ആണ്. യോഗ്യക്കാർത്തയിൽ നിന്നും ഇങ്ങോട്ട് വരാൻ സാധിക്കും. യോഗ്യകർത്ത ട്രെയിൻ സ്റ്റേഷനിൽ നിന്നും 1 മണിക്കൂർ മതി സോളോ ബാലപാൻ സ്റ്റേഷനിൽ എത്താൻ.\nഞാൻ സിംഗപ്പൂരിൽ നിന്നും ആദ്യം കുലാലംപൂരിലേക്ക് ബസിൽ പോയി എന്നിട്ട് അവിടുന്ന് നേരെ യോഗ്യക്കാർത്തയിലേക്ക് ഫ്ലൈറ്റ് എടുത്തു. യോഗ്യക്കാർത്ത ഒരുപാട് വട്ടം പോയിട്ടുള്ള സിറ്റി ആണെങ്കിലും ഇപ്രാവശ്യം 2-3 അട്ടരക്ഷൻസ് (തമൻ സാരി, കെരാട്ടൻ) ഒക്കെ കണ്ടു. മാലിയോബോറോ സ്ട്രീറ്റിലെ നൈറ്റ് വാക്ക് എനിക്കേറെ ഇഷ്ടപ്പെട്ടതാണ്.\nവെള്ളിയാഴ്ച്ച ഉച്ചക്ക് യോഗ്യക്കാർത്തയിൽ നിന്നും ട്രെയിൻ പിടിച്ചു സോളോയിലേക്ക്. സോളോ അഥവാ സുരക്കാർത്ത ഒരു ശാന്തമായ സിറ്റി ആണ്. അധികം ആൾക്കാർ ഒന്നും ഇംഗ്ലീഷ് സംസാരിക്കില്ല. അങ്ങോട്ടേക്ക് ഹോട്ടലും ബുക്ക് ചെയ്യാതെ ഒന്നും പ്ലാൻ ചെയ്യാതെ പോകുമ്പോൾ ഒരേയൊരു ധൈര്യമേ ഉണ്ടായിരുന്നുള്ളൂ, എന്റെ സഹപ്രവർത്തകയുടെ വീട് അവിടെ ആയിരുന്നു. പിന്നെ അവൾ ജക്കർത്തായിലേക്ക് താമസം മാറി. ഇതൊക്കെ ആയാലും ഞാൻ എപ്പോ ടോക്യോയിൽ ചെന്നാലും ഞങ്ങൾ കാണാറുണ്ട്.\nഒരുമണിക്കൂർ കൊണ്ട് ട്രെയിൻ സോളോ ബലപാൻ സ്റ്റേഷനിൽ എത്തി. അവിടെ ഇറങ്ങിയപ്പോൾ തന്നെ സീൻ കോണ്ട്രാ ആണെന്ന് മനസിലായി. ഒറ്റ കുഞ്ഞുങ്ങൾ ഇംഗ്ലീഷ് സംസാരിക്കുന്നില്ല. ഹോട്ടലിൽ ഫുഡ് കഴിക്കാൻ കേറി, എനിക്ക് അറിയാവുന്ന ഇൻഡോനേഷ്യൻ ഭാഷ അവിടെ വർക്ക് ആയില്ല, സിം ഉള്ള കാരണം ഫ്രണ്ടിനെ വിളിച്ചു സംസാരിപ്പിച്ചു ഫുഡ് ഒക്കെ കഴിച്ചു. അവസാനം പലരുടെയും സഹായം കൊണ്ട് ഒരു ബൈക്കും ഒപ്പിച്ചു ഹോട്ടലും ബുക്ക് ചെയ്തു. ഏകദേശം3മണിക്കൂർ എടുത്തു അതിനായിട്ട്.\nബാഗ് ഒക്കെ ഹോട്ടലിൽ വെച്ചിട്ട് നേരെ മ്യൂസിയം കേരാട്ടനിലേക്ക്. അവിടെയുള്ള സെക്യൂരിറ്റി എന്ററി ടൈം കഴിഞ്ഞിട്ടും എനിക്ക് കാണാനായി ഗേറ്റ് തുറന്ന് തന്നു. അങ്ങേരോട് സംസാരിച്ചതിൽ നിന്നും അന്ന് വിശേഷദിവസം അല്ലെന്ന് മനസ്സിലാക്കി. എന്നിരുന്നാലും ഇത് എന്താ സംഭവം എന്നറിയാനായി ഞാൻ അങ്ങോട്ട് ബൈക്ക് റൈഡ് ചെയ്തു.\nഏകദേശം 30 കിലോമീറ്റർ പുർവോദാദി പോകുന്ന വഴി പോണം മലയിലേക്ക്. വഴിയിൽ തെരുവ് വിളക്കുകൾ ഒന്നുമില്ല. ഗൂഗിൾ മാപ്പ് കാണിച്ച ലെഫ്റ്റ് വളവ് എടുക്കുന്ന ജംഗ്ഷനിൽ വെച്ചു ഒരു ജീപ്പ് ആൾക്കാരുമായി ചെറിയ സംസാരം ഉണ്ടായി. ചിലർ ചെറുതായി പരിധി വിടാൻ ശ്രേമിച്ചപ്പോൾ നൈസ് ആയി അവിടുന്ന് സ്കൂട്ട് ആയി.\nമെയിൻ റോഡിൽ നിന്നും ഇടത്തേക്ക് ഏകദേശം2കിലോമീറ്റർ പോകണം അമ്പലത്തിലേക്ക്. ഒരു 1.5 കിമീ കഴിഞ്ഞപ്പോൾത്തന്നെ കളം മാറി. ചെറിയ ചെറിയ വീടുകൾ, അതിൽ നിറയെ സ്ത്രീകൾ, കരോക്കെ, ചില ലോക്കൽ ബാറുകൾ. ചില വീടുകൾ കണ്ടാൽ അത് വെറും ലോക്കൽ ബ്രോത്തൽ ആണെന്ന് മനസ്സിലാകും.\nഅവസാനം മലയുടെ മുകളിൽ എത്തി, അവിടെയൊരു അമ്പലം. അന്ന് അവിടെ പ്രാധാന്യം ഇല്ലാഞ്ഞതിനാൽ ഒട്ടും തിരക്ക് ഇല്ലായിരുന്നു. ചെറുതായി ഒന്ന് ചുറ്റിക്കണ്ടു, എന്നിട്ട് താഴേക്കിറങ്ങി. തിരിച്ചു പോകും വഴി പല പെണ്ണുങ്ങളും അവരുടെ അടുത്തേക്ക് ക്ഷണിച്ചെങ്കിലും അവിടൊന്നും നിൽക്കാൻ പോയില്ല. അനുഗ്രഹം കിട്ടാനായിട്ടാണെങ്കിലും അല്ലെങ്കിലും ആ പ്ലേസ് ഞാൻ റെക്കമെന്റ് ചെയ്യില്ല. ഒന്നാമത്തെ കാര്യം വൃത്തിഹീനമായ ചുറ്റുപാട്, രണ്ടാമത്തേത് പെണ്ണുങ്ങളുടെ ക്വാളിറ്റി വളരെ കുറവാണ്, കൂടാതെ നല്ല പ്രായവും. എന്നെ സംബന്ധിച്ചു ഞാൻ അനുഗ്രഹം നേടാനും അല്ല പോയത്.\nഅങ്ങിനെ ഏകദേശം 1 മണിക്കൂറിന് ശേഷം സോളോ സിറ്റിയിൽ എത്തി. ഇൻഡോനേഷ്യയിലെ ഏതൊരു സിറ്റിയിലും ആലുണ് ആലുണ് എന്ന ഏരിയ ഉണ്ട്, അതായത് ടൌൺ സ്ക്വയർ. അവിടെപ്പോയി കുറച്ചു നേരം ഇരുന്നു, പിന്നെ ഹോട്ടലിലെത്തി കിടന്നുറങ്ങി.\nപിറ്റേന്ന് രാവിലെ ബാക്കി കാണാനുള്ള സ്ഥലങ്ങളും കണ്ടിട്ട് ബൈക്ക് തിരിച്ചു കൊടുത്തു. കട മുതലാളി കാല് വയ്യാത്ത ആളാണെങ്കിലും എന്നെ ബസ് കിട്ടുന്ന സ്ഥലത്ത് ഡ്രോപ്പ് ചെയ്ത് തന്നു. അവിടുന്ന് ബസ് എടുത്ത് എയർ പോർട്ടിലേക്ക്. ഫ്ലൈറ്റ് റ്റു ജാക്കർത്ത, അവിടുന്ന് സിംഗപ്പൂർ. ബാക്ക് റ്റു വർക്ക്.


സംസ്ഥാനത്ത് കൂടുതൽ ഇളവുകൾ ഇല്ല; വാരാന്ത്യ ലോക്ഡൗൺ തുടരും; വെള്ളിയാഴ്ച മൂന്നുലക്ഷം പരിശോധനകൾ കൂടി. | Kerala Speaks\nസംസ്ഥാനത്ത് കൂടുതല് ലോക്ക്ഡൗണ് ഇളവുകളില്ല. വാരാന്ത്യ ലോക്ക്ഡൗണ് തുടരാനാണ് മുഖ്യമന്ത്രിയുടെ നേതൃത്വത്തില് ചേര്‍ന്ന അവലോകന യോഗത്തിലെ തീരുമാനം. കേരളത്തിലെ ബക്രീദ് ഇളവുകള്‍ക്കെതിരെ സുപ്രീംകോടതി ഉയര്‍ത്തിയ വിമര്‍ശനത്തിന്‍റെ പശ്ചാത്തലത്തിലാണ് തീരുമാനം.\nവെള്ളിയാഴ്ച മൂന്ന് ലക്ഷം കൊവിഡ് പരിശോധനകള് അധികമായി നടത്തുമെന്ന് മുഖ്യമന്ത്രി പറഞ്ഞു. ഇടുക്കിയിലെ തോട്ടം തൊഴിലാളികള് ജോലിക്കായി ദിവസവും അതിര്‍ത്തി കടന്നുവരുന്നത് ഒഴിവാക്കണം. അതത് സ്ഥലങ്ങളില് താമസിച്ച് ജോലിചെയ്യാനുള്ള സംവിധാനം ആലോചിക്കണമെന്നും മുഖ്യമന്ത്രി പറഞ്ഞു.\nകേരളത്തിലെ ബക്രീദ് ഇളവുകള്‍ക്കെതിരെ അതിരൂക്ഷ വിമര്‍ശനമാണ് സുപ്രീംകോടതി നടത്തിയത്. ചിലരുടെ സമ്മര്‍ദ്ദത്തില് സര്‍ക്കാര് വീണുപോയെന്ന് കോടതി വിമര്‍ശിച്ചു. വൈകിയ വേളയില് സര്‍ക്കാര് ഉത്തരവ് റദ്ദാക്കുന്നില്ലെന്ന് പറഞ്ഞ കോടതി, ഇളവുകള് കൊവിഡ് വ്യാപനം കൂട്ടിയാല് നടപടി നേരിടേണ്ടിവരുമെന്ന മുന്നറിയിപ്പും നല്‍കിയിട്ടുണ്ട്.\nPrevious articleപോൺ വീഡിയോ ഷെയർ ചെയ്താലും പിടി വീഴുമോ: നിയമം അറിഞ്ഞിരിക്കുക; അപകടം ഒഴിവാക്കുക.\nNext articleസംസ്ഥാനത്ത് ഇന്ന് 16848 പേർക്ക് കോവിഡ് രോഗ ബാധ സ്ഥിരീകരിച്ചു; ഇന്ന് റിപ്പോർട്ട് ചെയ്തത് 104 മരണങ്ങൾ; ടെസ്റ്റ് പോസിറ്റിവിറ്റി 12 ശതമാനത്തിന് അരികെ.


ദാവൂദിനെ ഖദ്‍സെ വിളിച്ചിട്ടില്ല: മഹാരാഷ്ട്ര എടിഎസ്\nFirst Published Jul 18, 2016, 3:54 AM IST\nമുംബൈ: അധോലോകനായകന് ദാവൂദ് ഇബ്രാഹിമുമായി ഫോണ്‍സംഭാഷണം നടത്തിയ മഹാരാഷ്ട്ര മുന് റവന്യൂമന്ത്രി ഏക്‌നാഥ് ഖദ്‌സെയ്ക്ക് അനുകൂലമായി മഹാരാഷ്ട്ര ആന്‍റി ടെററിസ്റ്റ് സ്ക്വാഡിന്‍റെ പ്രാഥമിക അന്വേഷണ റിപ്പോര്‍ട്ട്. ദാവൂദും ഖദ്‍സെയും തമ്മില് ഫോണ്‍വിളികളൊന്നും നടന്നിട്ടില്ലെന്ന് എടിഎസ് ഇന്ന് മുംബൈ ഹൈക്കോടതിയില് നല്‍കിയ പ്രാഥമികാന്വേഷണ റിപ്പോര്‍ട്ടില് പറയുന്നു. ദാവൂദുമായുള്ള ഫോണ്‍സംഭാഷണം ആരോപിക്കപ്പട്ട ഏക്‍നാഥ് ഖദ്സെ ജൂണ് ആദ്യവാരം രാജിവച്ചിരുന്നു.\nദാവൂദും ഖദ്സെയും തമ്മിലുള്ള ഫോണ്‍സംഭാഷണത്തിന്‍റെ വിവരങ്ങള് ഗുജറാത്ത് കേന്ദ്രീകരിച്ച് പ്രവര്‍ത്തിക്കുന്ന ഹാക്കര് മനീഷ് ഭാംഗ്ലെയാണ് പുറത്ത് വിട്ടത്. പാക്കിസ്ഥാന് ടെലികമ്മ്യൂണിക്കേഷന് കമ്പനിയില് നിന്നും ഈ വര്‍ഷം ഏപ്രിലില് ചോര്‍ത്തിയ രേഖകളിലായിരുന്നു ദാവൂദിന്‍റെ വസതിയിലെ ഫോണില് നിന്നും ഖദ്സെയെ വിളിച്ചതടക്കമുള്ള വിവരങ്ങള് ശേഖരിച്ചത്. തുടര്‍ന്നായിരുന്നു ഖദ്സെയുടെ രാജി. സംഭവത്തില് സിബിഐ അന്വേഷണം വേണമെന്നാവശ്യപ്പെട്ട് മനീഷ് നല്‍കിയ ഹര്‍ജിയിലാണ് മുംബൈ ഹൈക്കോടതി ഡിവിഷന് ബഞ്ച് വാദം കേട്ടത്.\nഎന്നാല് ഹാക്കര്‍മാര് പറയുന്ന പോലെയുള്ള ഫോണ്‍കോളുകള് പരിശോധനയില് കണ്ടെത്താനായിട്ടില്ലെന്നാണ് എടിഎസ് പറയുന്നത്. ഹാക്കര്‍മാര് ആരോപിക്കുന്നതു പോലെ ഭീകര ബന്ധമൊന്നും കണ്ടെത്താനായിട്ടില്ലെന്നും മഹാരാഷ്ട്ര എടിഎസ് അഡ്വക്കേറ്റ് നിതിന് പ്രധാന് കോടതിയെ അറിയിച്ചു. കേസില് സിബിഐ അന്വേഷണം ആവശ്യമില്ലെന്നും എടിഎസ് വാദിച്ചു.\nതുടര്‍ന്നു കോടതി ഭാംഗ്ലയോട് പൊലീസിന്‍റെ സൈബര് ക്രൈം സെല്ലിന് വിവരങ്ങള് നല്‍കാന് ഉത്തരവിട്ടു. തന്‍റെ ജീവനു ഭീഷണിയുണ്ടെന്ന ഭാംഗ്ലെ കോടതിയെ അറിയിച്ചു. പൊലീസ് കമ്മീഷണറെ സമീപിക്കാനായിരുന്നു കോടതിയുടെ നിര്‍ദ്ദേശം.\nദാവൂദ് ബന്ധത്തിനു പുറമേ അനധികൃത ഭൂമി ഇടപാടുകളുമായി ബന്ധപ്പെട്ട ആരോപണങ്ങളും ഖദ്സെയുടെ രാജിയിലേക്ക് നയിച്ചിരുന്നു.